މިއީ ބޮނަވެންޗަރ މޯލްޑިވްސް ޕްރައިވެޓް ލިމިޓެޑާއި މިނިސްޓްރީ އޮފް ޓޫރިޒަމް އަދި މިނިސްޓްރީ އޮފް އެޑިއުކޭޝަން ގުޅިގެން ޓޫރިޒަމްގެ ދާއިރާއިން މީހުން ތަމްރީނުކުރުމަށް ހިންގޭ ޓްރެއިނިންގ ކޯސްތަކެކެވެ.\nއެޑްވާންސްޑް ސެޓުފިކެޓު އިން އިންފޮރމޭޝަން ޓެކްނޮލޮޖީ\nއިންސްޓިޓިއުޓް: ފެކަލްޓީ އޮފް ހޮސްޕިޓަލިޓީ އެންޑް ޓޫރިޒަމް ސްޓަޑީޒް (ސ.ހިތަދޫ ކެމްޕަސް)\nކޯހުގެ މުއްދަތު: 1 އަހަރު (2ސެމިސްޓަރ )\nހިސާބު ހިމެނޭ ގޮތަށް ޖީ.ސީ.އީ އޯ ލެވެލް3މާއްދާއިން ފާސްވެފައިވުން. ނުވަތަ\nޔުނިވަރސިޓީން ހިންގާ ފައުންޑޭޝަން ލެވެލް 1 އިން ފާސްވެފައިވުން. ނުވަތަ\nޖީ.ސީ.އީ އޯލެވެލް/އައި.ޖީ.ސީ.އެސް.ސީ" ގެ އިނގިރޭސި ނުވަތަ އެއާ އެއްފެންވަރުގެ އިމްތިޙާނަކުން އިނގިރޭސިން "ސީ" އިން ފެށިގެން މަތީ ގްރޭޑެއް ހާސިލުކޮށްފައިވުން. ނުވަތަ ސީ.އޭ.އީ/ސީ.ޕީ.އީ އިމްތިޙާނުން 'ސީ' އިން ފެށިގެން މަތީ ގްރޭޑެއް ހާސިލުކޮށްފައިވުން ނުވަތަ TOEFL އިން 525 އިން ފެށިގެން މަތި ލިބިފައިވުން ނުވަތަ IELTS އިން ގެ ހުރިހާ ބޭންޑަކުން މަދުވެގެން 6.0 އަށްވުރެ މަތީ ސްކޯރއެއް ލިބިފައިވުން.\nމިކޯހާބެހޭ މަޢުލޫމާތާއި އެޕްލިކޭޝަން ފޯމު މިޑިޕާޓްމަންޓްގެ ވެބްސައިޓް www.dhe.gov.mv އިން ލިބެން ހުންނާނެއެވެ.\nމި ސްކޮލަރޝިޕްގެ ދަށުން ދިނުމަށް ހަމަޖެހިފައިވަނީ ކޯސްފީގެ އިތުރަށް ކޯހުގެ މުއްދަތަށް ސްޓައިޕެންޑްގެ ގޮތުގައި ކޮންމެ މަހަކު -/2500ރ ( ދެހާސް ފައްސަތޭކަ ) ރުފިޔާއެވެ.\nމިކޯހަށް އެދި ހުށަހަޅާ ތަޢުލީމީ ސެޓުފިކެޓުތަކަކީ މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓުފިކެޓަކަށް ވާންޖެހޭނެއެވެ. އަދި ސެޓުފިކެޓު/ފައުންޑޭޝަން ނުލިބޭ ފަރާތްތަކުން ޕްރޮވިޝަނަލް ސެޓުފިކެޓު ހުށަހަޅާނަމަ އެކެންޑިޑޭޓަކު ފުރިހަމަކޮށްފައިވާ ކޯހަކީ މޯލްޑިވްސް ކޮލިފިކޭޝަން އޮތޯރިޓީން ޤަބޫލުކުރާ ޔުނިވަރސިޓީއަކުން ފުރިހަމަ ކޮށްފައިވާ އަދި އެއޮތޯރިޓީން ޤަބޫލުކުރާ ފެންވަރުގެ ކޯހެއްކަން އަންގައިދޭ ލިޔުމެއް ހުށަހަޅުއްވަންވާނެއެވެ. އަދި އެސެޓުފިކެޓާއެކު ތަޢުލީމު ހާސިލުކުރި ކޯހުގެ ޓްރާންސްކްރިޕްޓް ހުށަހަޅުއްވަންވާނެއެވެ.\nމިކޯހަށް އެދި ހުށަހަޅާ ދަރިވަރަކީ، މީގެކުރިން ޑިޕްލޮމާއެއް ނުވަތަ އެއަށްވުރެމަތީ ފެންވަރެއްގެ ކޯހެއް ފުރިހަމަކޮށްފައިވާ ދަރިވަރެއްކަމުގައި ވެގެން ނުވާނެއެވެ. އަދި އެއާ އެއްފެންވަރެއްގެ ކޯހެއް މިހާރު ފުރިހަމަ ކުރަމުންދާ ދަރިވަރެއްކަމުގައި ވެސް ވެގެންނުވާނެއެވެ.\nއެކެންޑިޑޭޓަކު ސެޓުފިކެޓު/ފައުންޑޭޝަން ހާސިލު ކުރި ޔުނިވަރސިޓީއެއްގެ ގްރޭޑިންގ ޢާންމުކޮށް މިޑިޕާޓްމަންޓުން ބަލައި ގްރޭޑިންގ ސްކީމާ ތަފާތުނަމަ ގްރޭޑިންގ ކްރައިޓީރިއާ ހުށަހަޅަންވާނެއެވެ. ގްރޭޑިންގ ކްރައިޓީރިއާ ހުށަހަޅާފައިނުވާނަމަ، ޓްރާންސްކްރިޕްޓަށް ޕޮއިންޓް ދިނުމުގައި ބެލެވޭނީ މި ޑިޕާޓްމަންޓުން ބަލަމުންގެންދާ އުސޫލުގެ މަތިންނެވެ. މިޑިޕާޓްމަންޓުން ޕޮއިންޓް ދޭ ގޮތުގެ ތަފުސީލު މިޑިޕާޓްމަންޓްގެ ވެބްސައިޓުން ލިބެން ހުންނާނެއެވެ.\nސެޓުފިކެޓު/ފައުންޑޭޝަނުން ފެށިގެން މަތީގެ ކޯސްތައް ފުރިހަމަ ކޮށްފައިވަނީ އެހެން ކޯހަކުން ކްރެޑިޓް ލިބިގެން ކަމުގައި ވަނީނަމަ، އެޕްލިކޭޝަން ހުށަހަޅާއިރު ކުރިން ހަދާފައިވާ ކޯސްތަކުގެ ޓްރާންސްކްރިޕްޓް ހުށަހަޅަންވާނެއެވެ. މިގޮތަށް ހުށަނާޅާ ފަރާތްތަކުގެ ޓްރާންސްކްރިޕްޓަށް ޕޮއިންޓް ދެވެން ނޯންނާތީ އެފަރާތްތަކުގެ އެޕްލިކޭޝަން ބާޠިލު ކުރެވޭނެއެވެ.\nމި ސްކޮލަރޝިޕްގެ ދަށުން މަތީތަޢުލީމު ހާސިލު ކުރުމަށް ފުރުޞަތު ލިބޭ ދަރިވަރުން ކިޔަވައި ނިންމުމަށްފަހު، ޓޫރިސްޓް ރިސޯޓެއްގައި ނުވަތަ ކޯހާގުޅޭ އެހެން ދާއިރާއެއްގައި ޚިދުމަތް ކުރުމަށް ބޮންޑްކުރެވޭނެއެވެ.\nހުރިހާ ޑޮކިއުމަންޓްތައް ހަމައަށް ހުށަހަޅާފައިނުވާނަމަ އެޕްލިކޭޝަން ބާޠިލުކުރެވޭނެއެވެ.\nކޯހަށް އެދި ފުރިހަމަކޮށްފައިވާ ފޯމާއި، އެފޯމުގައި ބަޔާންކޮށްފައިވާ ތަކެތި.\nތަޢުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓްގެ ކޮޕީގައި އަސްލާ އެއްގޮތްކަމަށް ބަޔާންކޮށް، ސަރުކާރު އޮފީހަކުން، ލޯފާމަކުން ނުވަތަ ޑިޕާޓްމަންޓް އޮފް ޕަބްލިކް އެގްޒެމިނޭޝަނުން ތައްގަނޑުޖެހި އަސްލު. ( އެޓެސްޓެޑް އޮރިޖިނަލް ) އެޓެސްޓްކޮށްފައިވާ ސެޓުފިކެޓުތަކުން ނަގާފައިވާ ކޮޕީ، އަދި އެޓެސްޓްކޮށްފައިވާ ސެޓުފިކެޓުތަކުގެ ސްކޭންކޮޕީ ޤަބޫލެއް ނުކުރެވޭނެއެވެ.\nއެޓެސްޓްކޮށްފައިވާ ލިޔުމުގައި އެޓެސްޓްކޮށްފައިވާ އޮފީހެއްގެ ތައްގަނޑާއި އަދި ސޮއިކުރެއްވި ބޭފުޅެއްގެ ނަން، މަޤާމު، ސޮއި އަދި ތާރީޚު އޮންނަންވާނެއެވެ. އެޓެސްޓޭޝަން ފުރިހަމަ ނޫންނަމަ އެޕްލިކޭޝަން ބާޠިލުކުރުމުގެ އިޚުތިޔާރު މިޑިޕާޓްމަންޓަށް ލިބިގެންވެއެވެ.\nކޯހަށް އެދި ހުށަހަޅާ ސެޓުފިކެޓަކީ މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓުފިކެޓަކަށް ވާންޖެހޭނެއެވެ.\nމޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓުފިކެޓު/ ފައުންޑޭޝަން ސެޓުފިކެޓު ނުލިބޭ ފަރާތްތަކުން ޕްރޮވިޝަނަލް ސެޓުފިކެޓު ހުށަހަޅާނަމަ އެކެންޑިޑޭޓަކު ފުރިހަމަކޮށްފައިވާ ކޯހަކީ މޯލްޑިވްސް ކޮލިފިކޭޝަން އޮތޯރިޓީން ޤަބޫލުކުރާ ޔުނިވަރސިޓީއަކުން ފުރިހަމަ ކޮށްފައިވާ އަދި އެއޮތޯރިޓީން ޤަބޫލުކުރާ ފެންވަރުގެ ކޯހެއްކަން އަންގައިދޭ ލިޔުމެއް ހުށަހަޅުއްވަންވާނެއެވެ. އަދި އެސެޓުފިކެޓާއެކު ތަޢުލީމު ހާސިލުކުރި ކޯހުގެ ޓްރާންސްކްރިޕްޓް ހުށަހަޅުއްވަންވާނެއެވެ.\nކޯހަށް އެދޭ ފަރާތުގެ ވަނަވަރު. (ވަނަވަރުގައި ކެންޑިޑޭޓުގެ ސޮޔާއި ތާރީޚު އޮންނަންވާނެއެވެ.)\nސަރުކާރު ނުވަތަ އަމިއްލަ ފަރާތަކަށް ޚިދުމަތް ކުރުމުގެ ބޮންޑެއް އޮތް މީހަކުނަމަ، އެތަނުން އެ މީހަކު ދޫކުރާނެ ކަމުގެ ލިޔުން ހުށަހަޅަންވާނެއެވެ.\nސުންގަޑި: 18 ސެޕްޓެންބަރު 2014 (ބުރާސްފަތި) ދުވަހުގެ 14:30 ގެ ކުރިން މިޑިޕާޓްމަންޓްގެ ކައުންޓަރަށް (ވެލާނާގެ / 02 ވަނަ ފަންގިފިލާ) އެޕްލިކޭޝަން ހުށަހެޅުއްވުން އެދެމެވެ.\nކޯހަށް އެދޭ ފޯމު ހެނދުނު 8:30 އިން މެންދުރުފަހުގެ 14:30 އަށް ވެލާނާގޭގެ 02 ވަނަ ފަންގިފިލާގައި ހުންނަ މިޑިޕާޓްމަންޓްގެ ކައުންޓަރުންނާއި އަދި މި ޑިޕާޓްމަންޓްގެ ވެބްސައިޓުން www.dhe.gov.mv ލިބެން ހުންނާނެއެވެ. އިތުރު މަޢުލޫމާތު 3341371 އިން ލިބިވަޑައިގަންނަވާނެއެވެ.\nސުންގަޑި: 18 ސެޕްޓެންބަރު 2014 1430


Hithadhoo pump station eh rove andhaifi\nއައްޑޫ ސިޓީ ހިތަދޫ ޕަމްޕް ސްޓޭޝަނެއްގައި އަލިފާން ރޯވެ އަނދައިފި އެވެ.\nއައްޑޫ ސިޓީ ހިތަދޫ ސްވަރޭޖް ޕަމްޕް ސްޓޭޝަނެއްގައި އަލިފާނުގެ ހާދިސާއެއް ހިނގުމުން އެކަން ރިޕޯޓް ކުރީ މިއަދު ހަވީރު އެވެ. ރޯވި އަލިފާންގަނޑު ނިއްވާލާފައިވާއިރު މި ހާދިސާގައި އެއްވެސް މީހަކަށް ގެއްލުން ލިބިފައެއް ނުވެއެވެ.\nއައްޑޫ ސިޓީ މޭޔަރު އަބްދުﷲ ސޯދިގް (ސޯބެ) ވަނީ ހާދިސާގެ މަންޒަރުތަކާ އެކު ޓްވީޓެއް ކުރައްވައިފަ އެވެ. އޭނާ ވިދާޅުވީ ސްވަރޭޖް ޕަމްޕް ސްޓޭޝަނެއްގައި ގަސްދުގައި ބަޔަކު ރޯކޮށްލި ކަމަށް ގަބޫލު ކުރެވޭ ކަމަށެވެ. އާންމު ހިދުމަތްތައް ހުއްޓުވޭ ގޮތަށް ރާވައިގެން މިފަދަ އަމަލު ހިންގާ މީހުން ހޯދައި ހަރުކަށި ފިޔަވަޅު އެޅުމަށް ވެސް އޭނާ ގޮވާލެއްވި އެވެ.\nހިތަދޫ ޕަމްޕް ސްޓޭޝަނުގައި ބަޔަކު ރޯކޮށްލި ކަމަށް އެ ރަށް ހިމެނޭ ސިޓީގެ މޭޔަރު ސޯބެ ވިދާޅުވިއިރު، ކޮމިޝަނާ އޮފް ޕޮލިސް މުހައްމަދު ހަމީދު ދާދި ފަހަކުން ވަނީ ފަހަކަށް އައިސް ގަސްދުގައި ތަންތަނާއި ތަކެތި ބަޔަކު ވެގެން ރޯކުރަމުންދާ ކަމަށް ވިދާޅުވެފަ އެވެ.\nއެ ގޮތުން ވަރަށް ފަހުން އދ. މަހިބަދޫ ފަޅު ތެރޭގައި އޮތް ފަސް ލޯންޗެއްގައި ރޯކޮށްލި ހާދިސާއާ ގުޅިގެން އޭގެ ޒިންމާ ހަރުކަށި ފިކުރުގެ ޖަމާއަތެއްގައި ކަމުގައިވާ އައިސިސް އިން ވަނީ ނަގައިފަ އެވެ..މަހިބަދޫގައި ރޯކޮށްލި ލޯންޗުތަކުގެ ތެރޭޣައި ފުލުހުންގެ ލޯންޗަކާއި ސީ އެމްބިއުލާންސެއް ހިމެނެ އެވެ.\nއަލިފާން މޯލްޑިވްސް ޕޮލިސް ސާވިސް ފެނާއި ނަރުދަމާގެ ނިޒާމް + އައްޑޫ ސިޓީ ސ. ހިތަދޫ ކުށްކުރުން


Arjun Kapoor kaiveni kuraane meehaku Maama dhakkaifi\nއަރުޖުން ކަޕޫރު ކައިވެނި ކުރާނެ މީހަކު މާމަ ދައްކައިފި\nޕަރިނީތީ ޗޯޕްޅާއަކީ އެންމެ ގުޅޭ މީހާ ކަމަށް ވަނީ ބުނެފައި\nކ. މާލެ 19 ސެޕްޓެންބަރ 2018 | ބުދަ 12:04 3,743\nބޮލީވުޑްގެ ތަރި އަރުޖުން ކަޕޫރު ވީހާ ވެސް އަވަހަކަށް ކައިވެނި ކުރަން ބޭނުންވާ ކަމަށް އޭނާގެ އުފަންދުވަހު އޭނާގެ މާމަ ވަނީ ބުނެފައެވެ.\nއަރުޖުން ވެސް ވަނީ އޭނާގެ އުފަންދުވަހު މާމަ ލިޔެފައިވާ ނޯޓް ސޯޝަލް މީޑިއާގައި ޝެއަރ ކޮށްފައެވެ.\nބޮމްބޭޓައިމްސް އަށް ދިން އިންޓްވިއު އެއްގައި އަރުޖުން ބުނެފައި ވަނީ އޭނާގެ މާމަ ގަބޫލުކުރާ ގޮތުގައި އޭނާގެ ދެން އެންމެ އަވަހަށް ރިލީޒް ކުރުމަށް ހަމަޖެހިފައިވާ ފިލްމް "ނަމަސްތޭ އިންގްލެޑް" ގެ ބަތަލާ ޕަރިނީތީ ޗޯޕްޅާ އަކީ ކައިވެނި ކުރުމަށް އެންމެ ގުޅޭ މީހާ ކަމަށެވެ.\nއަރުޖުން ކުރިން ބުނެފައިވަނީ އޭނާގެ 33 ވަނަ އުފަންދުވަހު އޭނާގެ މާމަ "އިންޒާރެއް" ދީފައިވާ ކަމަށެވެ. އަރުޖުން ބުނެފައި ވަނީ މާމަގެ އިހުސާސްތައް މީގެ ކުރިން އެހާ ސީދާ ގޮތެއްގައި ހާމަނުކުރާ ކަމަށާއި ކައިވެނީގެ ވާހަކަ މީގެ ކުރިން ދައްކަނީ މަޖަލަށް ކަމަށެވެ.\nމާމަ އޭނާގެ ކިބައިން އެދިފައި ވަނީ ވަރަށް މަދު ކަމަކު ކަމަށާއި މާމަގެ އެ އެދުން އެންމެ ރަނގަޅު ވަގުތު ފުއްދައި ދޭނެ ކަމަށް އަރުޖުން ވަނީ ބުނެފައެވެ.\nއަރުޖުންގެ ކައިވެންޏާ ގުޅޭ ގޮތުން އޭނާ ކުރިން ބުނެފައި ވަނީ ކައިވެނީގެ މުހިއްމުކަން އޭނާ ގަބޫލު ކުރާ ކަމަށާއި ކައިވެނި ކަންކަން ހަމަޖެހުމުން އެކަން ހާމަކުރާނެ ކަމަށެވެ. އަރުޖުން ބުނެފައި ވަނީ އޭނާ ކައިވެނި ކުރުމުގެ ކުރިން އޭނާގެ ކޮއްކޮމެން، އަންޝުލާ ކަޕޫރާއި، ޖާންވީ ކަޕޫރު އަދި ހުޝީ ކަޕޫރުގެ ކައިވެނި ކުރަން ބޭނުންވާ ކަމަށެވެ.\nއޭނާގެ ކައިވެނި ކުރަން ވަގުތު އެބަ އޮތް ކަމަށް ވެސް ވަނީ ބުނެފައެވެ. ދާދި ފަހުން ކަޕޫރު އާއިލާއިން ވަނީ ދެ ކައިވެންޏެއް ކޮށްފައި ކަމަށާއި (މޮހިތު މަރްވާ އަދި ސޯނަމް ކަޕޫރު) އެހެންކަމުން އާއިލާގެ މެންބަރުން ތިބޭނީ ވަރުބަލިވެފައި ކަމަށާއި އިތުރު ކައިވެންޏަކަށް ތައްޔަރުވާން އާއިލާއަށް ވަގުތު ދޭން ޖެހޭނެ ކަމަށް އަރުޖުން ވަނީ ބުނެފައެވެ.


ރޯދައަށް މާޅޮހު މަގުތަކަށް ދޮންވެލި ލައިފި\nމިރޯދަމަހާ ދިމާކޮށް ބ. މާޅޮހުގެ މަގުތަކަށް ދޮންވެލި އަދި ގޯތިތަކަށް ކަށިވެލިލައި ޒީނަތްތެރިކޮށްފި އެވެ.\nގޯތިގެދޮރަށާއި، ދިރިއުޅޭތަންތަނަށް ދޮންވެއްޔާއި ކަށިވެލި ލުމަކީ އިހުޒަމާނުއްސުރެ ރަމަޟާން މަހަށް މަރުހަބާ ކިއުމުގެ ގޮތުން ދިވެހިންގެ އާދަކާދައެއްގެ ގޮތުން ކުރަމުން އައި ކަމެކެވެ. ނަމަވެސް ފަހަކަށް އައިސް ރާއްޖޭގެ ރަށްރަށުން މިއާދަ އަންނަނީ ނެތެމުންނެވެ.\nމާޅޮހު ކައުންސިލުން ބުނި ގޮތުގައި އެރަށުގެ މަގުތަކަށް ވެތުވެދިޔަ އެއްވެސް އަހަރަކުވެސް ދޮންވެލި ނުލާވަރަށް މިއަހަރު ދޮންވެއްޔާއި ކަށިވެލި ވަނީ ލައިފައެވެ.\n“މިއީ ވަރަށް އުފާވެރި މަންޒަރެއް. ބޮޑު ހަތަރު ފަސްމަގަކަށް ދޮންވެލި ލާފައިވާއިރުގިނަ ގޭގޭގެ ގޯތިތެރެއަށް ވެސް ވަނީ ކަށިވެލި ލާފައި،” މާޅޮހު ކައުންސިލްގެ ޒިންމާދާރުވެރިޔާ މުހައްމަދު ސައީދު ވިދާޅުވި އެވެ.\nސައީދު ވިދާޅުވީ ކައުންސިލުގެ އެދުމަކާ ނުލައި ވެލި ގަނެގެންނާއި ވެއްޔަށް ގޮސްގެން ދިވެހިންގެ އާދަކާދައިގެމަތިން ވެލިލާފައި އޮތުމުން ރައްޔިތުން މިފަދަ އާދަކާދަތައް ދަމަހައްޓަން މަސައްކަތް ކުރާތީ އެކަމާ ކުފާކުރާ ކަމަށެވެ.\nހަސަތޭކައެއްހާ މީހުންގެ އާބާދީއެއްއޮތް މާޅޮހަކީ ހިތްފަސޭހަ، ހިތްހެޔޮ ރައްޔިތުންތަކެއް ދިރިއުޅެމުން އަންނަ ރަށެކެވެ. ރަށު ރައްޔިތުންގެ މެހެމާންދާރީގެ ރަނގަޅުވާހަކައަކީ އެރަށަށް ޒިޔާރަތްކުރާ މީހުން ފާހަގަކުރާ ކަމެކެވެ.\nމޭ 26, 2019 at 10:03 am\nބ. އަތޮޅުގަހުރި ފިނޮޅުތަށް ހަލާކުކޮށްފި ވެލިނަގާނަގާ. ފިޔަވަޅު އަޅާނެ ފަރާތެއްނެތް.


SunOnline: Sarukaaru ge maalee ehee ah Taxi driver in neydhey: Transport\nސަރުކާރުގެ މާލީ އެހީއަށް ޓެކްސީ ޑްރައިވަރުން ނޭދޭ: ޓްރާންސްޕޯޓް\nމުހައްމަދު މުޒައްޔިން ނާޒިމް 04 Jun 2020, 16:23\nކޮވިޑްއާ ގުޅިގެން ސަރުކާރުން ދޭ މާލީ އެހީގެ ޕެކޭޖްތަކުގެ ތެރޭ ޓެކްސީ ޑްރައިވަރުން ހިމެނުމަށް އެބޭފުޅުން ނޭދޭ ކަމަށް ޓްރާންސްޕޯޓު އޮތީރިޓީން ބުނެފި އެވެ.\nކޮވިޑް19އާއެކު މިނިސްޓްރީތަކުން ކުރަމުންދާ މަސައްކަތްތައް ސާފުކުރުމަށް މަޖިލީހުން ކުރަމުންދާ މަސައްކަތުގެ ތެރެއިން ރޭ އޮންލައިންކޮށް ޓްރާންސްޕޯޓު މިނިސްޓްރީގެ އިސްވެރިންނާ މަޖިލީހުގެ ގައުމީ ތަރައްގީއާ ތަރިކައިގެ ކޮމިޓީން ވަނީ ބައްދަލުކޮށްފަ އެވެ.\nއެ ބައްދަލުވުމުގައި ގިނަ މެމްބަރުންގެ ސުވާލުތައް އަމާޒުކޮށްފައިވަނީ ޓެކްސީ ޑްރައިވަރުންނަށް ދިމާވެފައިވާ ދަތިތައް ހައްލު ކުރުމަށް މިނިސްޓްރީން މަސައްކަތް ނުކުރާ ކަމުގެ ކަންބޮޑުވުންތަކާ ގުޅޭ ގޮތުންނެވެ. އެގޮތުން ކެލާ ދާއިރާ މެމްބަރު އިބްރާހިމް ޝަރީފު ވިދާޅުވީ، އިކޮނޮމިކް މިނިސްޓްރީން އަމިއްލަ ފަރާތްތަކަށް ދެއްވާ އެހީގެ ޕެކޭޖްތަކުގައި ޓެކްސީ ޑްރައިވަރުން ނުހިމެނޭ ކަމުގެ ޝަކުވާއާއި ރަނގަޅު މައުލޫމާތު ލިބުމުގައި ދަތިތަކެއް އެބަހުރި ކަމަށެވެ.\nމެމްބަރު އިބްރާހިމްގެ ޝަރީފުގެ އެ ސުވާލުކަށް ޖަވާބު ދެއްވަމުން ޓްރާންސްޕޯޓް މިނިސްޓްރީގެ ޑިރެކްޓާ ޖެނެރަލް އަލީ ޒުބައިރު ވިދާޅުވީ، އެ ޕެކޭޖްތެރޭގައި ޓެކްސީ ޑްރައިވަރުން ހިމެނުމަށްޓަކައި ކޮވިޑް19އާ ގުޅިގެން ފުރަބަންދަށް ދިޔުމުގެ ކުރިން ދެ ފަހަރެއްގެ މަތިން ޓެކްސީ ސެންޓަރުތަކާ ބައްދަލު ކުރެއްވި ކަމަށެވެ. ނަމަވެސް ޕެކޭޖް ހޯދުމަށް އެބޭފުޅުން އެދިފައި ނުވާކަމަށް އޭނާ ވިދާޅުވި އެވެ.\n"އިކޮނޮމިކް މިނިސްޓްރީން ދެއްވާ ޕެކޭޖްގެ ތެރޭގައި ޓެކްސީ ޑްރައިވަރުން ހިމެނުމަށްޓަކައި ފުރަބަންދަށް ދިޔުމުގެ ކުރިންވެސް، ޓެކްސީ ޑްރައިވަރުންނާއި ޓެކްސީ ސެންޓަރުތަކުގެ ވެރިންނާ ދެ ފަހަރު ބައްދަލުވުން ބޭއްވި. ބައްދަލުކޮށްފައި އެބެފުޅުންނަށް ހުރި ދަތިތަކާއި އަޅުގަނޑުމެން ދޭންވީ ކޮން އެހީތެރިކަމެއްތޯ ސުވާލު ކުރިން... ތިވިދާޅުވާ ޕޭކޭޖްގެ ތެރޭ ހިމެނުމަށް އެއްވެސް ވަރަކަށް އެ ބޭފުޅުން ހިޔާލު ހިއްސާ ކުރައްވާފައި ނުވޭ،" ޒުބައިރު ވިދާޅުވި އެވެ.\nއޭނާ ވިދާޅުވީ، އެ ބައްދަލުވުންތަކުގައި ޓެކްސީ ޑްރައިވަރުން އެދިފައިވަނީ އެ ބޭފުޅުންގެ ރައްކާތެރިކަމަށް މާސްކް ފަދަ ތަކެތި ހޯދައިދިނުމަށް ކަމަށާއި އެކަންކަން މިނިސްޓްރީގެ ފަރާތުން ކޮށްފައިވާނެ ކަމަށެވެ.\nކޮމިޓީގެ ބައްދަލުވުމުގައި ވާހަކަ ދައްކަމުން ޓްރާންސްޕޯޓް މިނިސްޓަރު ނަހުލާ ވިދާޅުވީ، ހާލަތައް ބަލައި ޓެކްސީ ޑްރައިވަރުންގެ ކަންބޮޑުވުންތައް ހައްލު ކުރުމަށް މިނިސްޓްރީއަށް އެކަށީގެންވާ ވަރަށް މަސައްކަތް ކުރެވުނު ކަމަށެވެ. އެގޮތުން ކުރިން ކޮންމެ ޓެކްސީ ސެންޓަރަކަށް ހަ ޑްރައިވަރަކަށް ހުއްދަ ދިން ނަމަވެސް މިހާރު މިނިސްޓްރީގެ ފަރާތުން ފުލުހުންނާ މަޝްވަރާކޮށް، ކޮންމެ ޓެކްސީ ސެންޓަރަކަށް 10 ޑްރައިވަރުންނަށް ހުއްދަ ދިނުމަށް ނިންމާފައިވާ ކަމަށް ނަހުލާ ވިދާޅުވި އެވެ.\n"އަޅުގަނޑު ގަބޫލު ކުރަނީ މި ދަނޑިވަޅަކީ ވަކިފަރުދުންނަށް ނޫން، ހުރިހާ އެންމެނަށްވެސް ދަތިތަކެއް ކުރިމަތިވެފައިވާ ދަނޑިވަޅެއް. އަދި އަޅުގަނޑުމެންގެ އަމިއްލަ ސަލާމަތާއި ހުރިހާ އެންމެންގެ ސަލާމަތައްވެސް އިސްކަން ދޭން ޖެހޭނެ ވަގުތެއްގައި މިކަހަލަ ދަތިތައް އަންނާނެކަން. އެކަމަކު އަޅުގަނޑުމެންގެ އެންމެންގެވެސް ވިސްނުން ބަހައްޓަން ވާނީ މި ދަތިތަކާއެކު ކިހިނެއްތޯ ކުރިއަށްދާނީ އަޅުގަނޑުމެންގެ އެންމެންގެ ސަލާމަތާއި މުޅި ރައްޔިތުން ފައިދާ އޮތީ ކޮން ގޮތަކަަށްތޯ، ސަލާމަތާއި ރައްކާތެރިކަން އޮތީ ކޮން ގޮތަކަށްތޯ، މިގޮތަށް މިނިސްޓްރީން މަސައްކަތް ކުރައްވާނީ،" ނަހުލާ ވިދާޅުވި އެވެ.\nނަހުލާ ވިދާޅުވީ، ޓެކްސީ ޑްރައިވަރުންނަށް ދިމާވެފައިވާ ދަތިތައް ހައްލުކުރުމަށް މިނިސްޓްރީން ކުރިއަށް އޮތްތާގައިވެސް މަސައްކަތް ކުރައްވާނެ ކަމަށެވެ.\nފުރަބަންދާއެކު ޓެކްސީ ދަތުރުތައް ހުއްޓާލުމާ ގުޅިގެން އެތަށް ޓެކްސީ ޑްރައިވަރުންނަށް އާންމުދަނީ ލިބުން ވަނީ ހުއްޓިފައެވެ. އެއާއެކު ބައެއް ޓެކްސީ ޑްރައިވަރުން ވަނީ ރަށަށްވެސް ބަދަލުވެފައެވެ. އަދި މިނިސްޓްރީން ޓެކްސީ ޑްރައިވަރުންނަށް މިކަމުގައި މާބޮޑު އަޅާލުމެއް ނުބަހައްޓުމަކީ އެ ޑްރައިވަރުންގެ ކަންބޮޑުވުމެކެވެ. ސަރުކާރުން ދޭ އަމިއްލަ މަސައްކަތް ކުރާ މީހުންގެ ތެރެއިން އާންމުދަނީ ލިބުން ހުއްޓުނު މީހުންނަށް ދޭ އެލަވަންސް ހޯދުމަށް ޓެކްސީ ޑްރައިވަރުންނަށްވެސް ކުރިމަތިލެވެ އެވެ.


Trumpge machah2million dollarge hukumeh! | ThePress\nޓްރަމްޕްގެ މައްޗަށް2މިލިއަން ޑޮލަރުގެ ހުކުމެއް އިއްވައިފި!\n08 November 2019, 16:20\n2016 ވަނަ އަހަރުގެ ރިޔާސީ އިންތިހާބުގެ ކެމްޕޭން ކުރިއަށްދިޔަ ދުވަސްވަރު ޗެރިޓީ ފައުންޑޭޝަނެއްގެ ނާޖާއިޒު ފައިދާ ނަންގަވައިގެން މަސައްކަތްކުރެއްވި ކަމުގެ ކުށުގައި2މިލިއަން ޑޮލަރުން އެމެރިކާގެ ރައީސް ޑޮނާލްޑް ޓްރަމްޕް ޖޫރިމަނާ ކުރުމަށް އެމެރިކާގެ ސްޓޭޓް ސުޕްރީމް ކޯޓުން ހުކުމްކޮށްފިއެވެ.\nމިހާރު އުވާލާފައިވާ ޑޮނާލްޑް ޖޭ ޓްރަމްޕް ފައުންޑޭޝަންއާއި ގުޅުންހުރި ހިޔާނާތުގެ މައްސަލާގައި ޓްރަމްޕްގެ އިތުރުން އޭނާގެ3ދަރިއަކާ ދެކޮޅަށް އެމެރިކާގެ އެޓާނީ ޖެނެރަލްގެ އޮފީހުން ކުރި ދައުވާގައި ޖޫރިމަނާގެ ގޮތުގައި ޓްރަމްޕް ދައްކަންޖެހިވަޑައިގަންނަވާ2މިލިއަން ޑޮލަރު ބަހަންޖެހޭ 8 ފައުންޑޭޝަނެއްގެ ނަންވެސް ވަނީ ބަޔާންކޮށްފައެވެ.\nޓްރަމްޕް ވަނީ އޭނާގެ ފައުންޑޭޝަން ދިފާއުކުރައްވާ ޓްވީޓެއް ކުރައްވާފައެވެ. އެގޮތުން އެ ފައުންޑޭޝަނުގައި ކުދިކުދި "ޓެކްނިކަލް މައްސަލަ"ތަކެއް ހުރި ނަމަވެސް އެއީ ބިނާކުރަނިވި މަސައްކަތްތަކެއް ކުރި ފައުންޑޭޝަނެއް ކަމަށް ޓްރަމްޕް ވަނީ ވިދާޅުވެފައެވެ.


SunOnline: Palestine ge binthah Israel ah nagan ulheythee ekan Raajjein kuhveri koffi\nފަލަސްތީނުގެ ބިންތައް އިސްރާއީލަށް ނަގަން އުޅޭތީ އެކަން ރާއްޖެއިން ކުށްވެރިކޮށްފި\nއިސްރާއީލްގެ ބޮޑުވަޒީރު ބެންޖަމިން ނަތަންޔާހޫ ވަނީ ސަރުކާރު އެކުލަވާލަން ނާކާމިޔާބުވެފަ -- ފޮޓޯ: ރޮއިޓާސް\nއިސްރާއީލުގައި އަންނަ ހަފްތާގައި ބާއްވާ އާންމު އިންތިހާބު ކާމިޔާބުވެއްޖެނަމަ، އިސްރާއީލުން ހުޅަނގު އައްސޭރީގައި ވެރިވެގެންފައިވާ ފަލަސްތީނުގެ ބިންތަކަށް އިސްރާއީލުގެ ބައެއްގެ ގޮތުގައި ހަދާނެކަމަށް އެގައުމުގެ ބޮޑުވަޒީރު ބެންޖަމިން ނަތަންޔާހޫ ވާހަކަދައްކަވާފައި ވާތީ އެކަން ދިވެހިރާއްޖެއިން ހަރުކަށި އިބާރާތުން ކުށްވެރިކޮށްފިއެވެ.\nފޮރިން މިނިސްޓްރީން މިރޭ ނެރުނު ބަޔާނެއްގައި ވިދާޅުވީ، އިސްރާއީލުގެ ބޮޑުވަޒީރު ބެންޖަމިން ނަތަންޔާހޫ އިންތިހާބުގެ ކެމްޕޭނުގައި ދެއްކެވި އެ ވާހަކަތަކަކީ ވަރަށް ޒިންމާދާރުކަން ކުޑަ ވާހަކަތަކެއް ކަމަށެވެ.\nނަތަންޔާހޫ ވިދާޅުވެފައިވަނީ އިންތިހާބު ކާމިޔާބުވެއްޖެނަމަ، ހުޅަނގު އައްސޭރީގައި އޮންނަ އުރުދުން ވާދީ އަދި ޑެޑް ސީގެ އުތުރުގައި އޮންނަ ފަލަސްތީނުގެ ބިންތަކުގެ ތެރެއިން އިސްރާއީލުން މިހާރު ވެރިވެގެންފައިވާ ސަރަހައްދުތަކަކީ އިސްރާއީލުގެ ސަރަހައްދުތަކެއް ކަމުގައި ކަނޑައަޅާނެ ކަމަށެވެ.\nފޮރިން މިނިސްޓްރީން ނެރުނު ބަޔާނުގައި ބުނެފައިވަނީ ފަލަސްތީނުގެ އެއްވެސް ސަރަހައްދެއް އިސްރާއީލުގެ ސަރަހައްދެއްގެ ގޮތުގައި އެގައުމަށް ނަގައިފި ނަމަ އެއީ ބައިނަލްއަގުވާމީ ގާނޫނުތަކާ ކަނޑައެޅިގެން ހިލާފު ކަމެއް ކަމަށާއި، އެއީ ފަލަސްތީނާއި އިސްރާއީލުގެ އިންތައް ކަނޑައެޅި ޖެނީވާ ކޮންވެންޝަނާވެސް ޚިލާފު ކަމެއް ކަމަށެވެ.\nއަދި މި ކަމަކީ މެދު އިރުމަތީގެ ސުލްހައަށް މަސައްކަތްކުރާ ފަރާތްތަކުން މަޝްވަރާއެއް ބޭއްވުމަށް އޮތް ފުރުސަތުތައްވެސް ގެއްލުވާލާނެ ކަމެއްގެ ގޮތުގައި ދިވެހި ސަރުކާރުން ވަނީ ސިފަކޮށްފައެވެ.\nދިވެހި ސަރުކާރުގެ ފަރާތުން ފޮރިން މިނިސްޓްރީން ވަނީ މި މައްސަލައާ ގުޅިގެން ބައިނަލްއަގުވާމީ މަޖުތުމައާއި އދގެ ސަލާމަތީ މަޖިލީހުން ވީހާވެސް އަވަހަށް ފިޔަވަޅު އެޅުމަށް ގޮވާލައިފައެވެ.\n"ދިވެހި ސަރުކާރާއި ދިވެހި ރައްޔިތުންގެ ތިބީ ފަލަސްތީނާއެކުގައި. އަދި ރާއްޖެއިން އަދިވެސް ގޮވާލަމުން ދާނީ މިނިވަން ފަލަސްތީނެއްވެސް ހިމެނޭ ގޮތަށް، 1967 ގެ ބޯޑަރުތަކަށް ބިނާކޮށް ދެ ދަައުލަތެއް އޮތުމަށް،" ފޮރިން މިނިސްޓްރީން ބުންޏެވެ.\nއިސްރާއީލުން ވަނީ 1967 އިން ފެށިގެން، ހުޅަނގު އައްސޭރީގައި 100 އަށް ވުރެ ގިނަ އާބާދުތައް ގާއިމުކޮށްފައެވެ. އެތަންތަނުގައި 650،000 އެއްހާ އިސްރާއީލު ރައްޔިތުން ދަނީ ދިރިއުޅެމުންނެވެ. ބައިނަލްއަގުވާމީ ގާނޫނުތައް ބުނާ ގޮތުގައި މިތަންތަނުގައި އިސްރާއީލުން މީހުން އާބާދުކުރުމަކީ ގާނޫނާ ހިލާފުކަމެކެވެ.\nއިސްރާއީލުން ހުޅަނގު އައްސޭރީގައި ކޮންޓްރޯލުކުރާ ސަރަހައްދުތަކުގެ ތެރޭގައި ފަލަސްތީނުގެ ވެރިރަށް ކަމުގައި ކަނޑައަޅާފައިވާ އިރުމަތީ ގުދުސް (އީސްޓް ޖެރޫސަލެމް)ވެސް ހިމެނެއެވެ.


India - Pakistan "hanguraama": Molhuvee kon baeh?\nޕާކިސްތާނުން ހައްޔަރުކުރި އިންޑިއާގެ ޕައިލެޓު އިއްޔެ ދޫކޮށްލުމާއެކު، ކަޝްމީރު މައްސަލާގައި ދެ ގައުމުގެ ދެމެދުގައި އޮތް ނުތަނަވަސްކަމަށް ފިނިކަމެއް އާންނާނެކަމަށް ބެލެވެ އެވެ. ނަމަވެސް، ހަރުކަށި އިންޒާރުތަކާއި، ބަހުގެ ހަމަލާތަކާއި، އަސްކަރީ "ސައިޒު" ދައްކާލި މި "ހަނގުރާމާގައި" މިފަހަރު ކުރި ހޯދީ ކޮންބައެއް ހެއްޔެވެ؟\nނަމަވެސް، "ސުލްހައިގެ އަމަލެއްގެ" ގޮތުން އިންޑިއާގެ އެއާފޯސް ވިންގް ކޮމާންޑަރު އަބިނަންދަން ވަރުތަމަން ދޫކޮށްލާނެކަމަށް ޕާކިސްތާނުގެ ބޮޑު ވަޒީރު އިމްރާން ޚާން އިއުލާނުކުރެއްވީ ބުރާސްފަތި ދުވަހު އެވެ.\nއެ ވަގުތު ސައިންސްވެރިންގެ ބައްދަލުވުމެއްގައި ހުންނެވި، ނަރެންދުރަ މޯދީ ވިދާޅުވީ "ޕައިލެޓް ޕްރޮޖެކްޓެއް" ނިންމާލެވިފައިވާކަމަށާއި ދެން އޮތީ "އެކަން ހަގީގަތަކަށް" ހެދުން ކަމަށެވެ. މަޖާޒީ ގޮތަކަށް ވިދާޅުވި މޯދީގެ އެ ބަސްފުޅު އެއްބަޔަކަށް ކަމުދިޔަ އެވެ. އަނެއް ބަޔަކު ރުޅިގަދަވި އެވެ. ޕާކިސްތާނުގެ ހައްޔަރުގައި ހުރި "ގައުމީ ބަތަލެއް" މިނިވަންވާކަން އެނގުމުން މޯދީއަށް އެކަން "ސީރިއަސް" ނުވީ ކަމަށެވެ.\nޕާކިސްތާނުގެ ސަރަހައްދަކަށް އިންޑިއާއިން އަންގާރަ ދުވަހު ވަނީ ވައިގެ ހަމަލާއަށްފަހު، އަންނަ މެއި މަހު ބޭއްވޭ އިންތިހާބާއި ދިމާކޮށް އިންތިޒާމްކުރި ކެމްޕެއިން ޖަލްސާއެއްގައި، މޯދީ ވަރަށް ފަހުރުވެރިކަމާއެކު ވިދާޅުވީ، "އިންޑިއާ އޮތީ ވަރަށް ރައްކާތެރި އަދި ގާބިލް ސަރުކާރެއްގެ އަތްމަތީގައި" ކަމަށެވެ.\nމޯދީ އެހެން ވިދާޅުވީތާ އެއް ދުވަސް ވެސް ނުވަނީސް، ޕާކިސްތާނުގެ ވައިގެ ސަރަހައްދަށް ވަތް އިންޑިއާގެ ދެ އަސްކަރީ މަތިންދާބޯޓު ބަޑިޖަހައި، ވައްޓާލުމަށްފަހު އެތަނުން އެއް ބޯޓުގެ ޕައިލެޓު ހައްޔަރުކުރި އެވެ.\nއެކަމާއި ގުޅިގެން، ދެ ގައުމުގެ މެދުގައި ހަނގުރާމައެއް ފެށިދާނެކަމުގެ ބިރު ބޮޑެވެގެން ދިޔަ އެވެ. ނަމަވެސް، އިމްރާން ހާން ވަނީ އިސްވެ "ސުލްހައިގެ" އަތް އިންޑިއާއަށް ދިއްކުރައްވައިފަ އެވެ. އެކަން މަސްރަހު ދިރާސާ ކުރާ ފަރާތްތަކުން ސިފަ ކުރީ "ބޮނދު ބުޑަށް ސައި" ކިޔުން ފަދަ އަމަލެއްގެ ގޮތުގަ އެވެ. އެއަށްވުރެ "މޮޅު" ރައްދެއް މޯދީއަށް ދެވޭނެ ގޮތް ނެތީމަ އެވެ.\nޕާކިސްތާނު މައްސަލާގައި 2014 ވަނަ އަހަރު ބޮޑުވަޒީރުކަމަށް ވަޑައިގެންނެވުމަށްފަހު އަބަދުވެސް ސަރުކާރުގެ "ބަސް" އިއްވަވަމުން ގެންދެވީ ސީދާ މޯދީ އެވެ. ނަމަވެސް، މިފަހަރު މޯދީ ހަނުހުންނެވީ ކީއްވެތޯ އެއީ ކުރެވޭ ސުވާލެކެވެ. ނިއުކުލިއާ ބާރަކާއި ދެކޮޅަށް ހަނގުރާމައެއް ފެށިދާނެކަމުގެ ބިރު ރައްޔިތުންގެ ހިތްތަކުގައި ފެތުރުނު ދަނޑިވަޅެއްގައި، މޯދީ އެއްވެސް އެއްޗެއް ވިދާޅުނުވީމަ އެވެ.\nއިންތިހާބު ބޯމަތިވެފައިވާ ދަނޑިވަޅެއްގައި އިންޑިއާގެ އިދިކޮޅު ފަރާތްތަކުން މޯދީގެ ހިމޭންކަމުގެ ފުރިހަމަ ބޭނުންހިފި އެވެ. މޯދީގެ ވެރިކަމުގައި ކުރިމަތިވި އެންމެ ބޮޑު ދިފާއީ މައްސަލާގައި މޯދީ ކެމްޕެއިން ޖަލްސާތަކަށް ވަޑައިގެން އުޅުއްވުމަކީ ގައުމު ދިފާއުކުރުން މުހިންމުނުވާކަން ހާމަވާކަމެއް ކަމަށް ބުނެ ފާޑުކިޔުންތައް އަމާޒުވި އެވެ.\nމަސްރަހު ދިރާސާ ކުރައްވާ ބޭފުޅުން ގަބޫލުކުރާ ގޮތުގައި، ޕާކިސްތާނުން އިންޑިއާގެ ބޯޓުތައް ވައްޓާލައި، ޕައިލެޓު ހައްޔަރުކުރުމަކީ މޯދީއަށް ލިބިވަޑައިގެންނެވި ކުއްލި ސިހުމެއް ކަމަށެވެ. އަދި އެކަމުން އަރައިނުގެންނެވިގެން އުޅުއްވަނިކޮށް، އިމްރާން ޚާން ވަނީ މުޅި މަންޒަރު އަނބުރާލައްވައިފަ އެވެ. ސުލްހަވެރިކަމާއެކު، މަޝްވަރާ ކުރުމަށް ގޮވާލައްވަމުން، އެ ވާހަކަތަކުގެ އަމަލީ ކުލަ ވެސް ޖައްސަވައިފަ އެވެ. އިންޑިއާ ޕައިލެޓް ދޫކޮށްލަން ނިންމަވާފައިވާ ކަން އިއުލާނުކުރައްވައި ސުލްހައިގެ "މެޑަލް" ހޯއްދެވި އެވެ.\nއިންޑިއާ އިން ޕާކިސްތާނުގެ ސަރަހައްދަށް ހަމަލާދިނީ ރޭގަނޑު ދަންވަރު އެވެ. އޭގެ ރައްދު ޕާކިސްތާނުން ދިނީ ރޯމާ ދުވާލެވެ. އެ އަވަސް ރައްދާއެކު މުޅި މައްސަލައިގެ ކޮންޓްރޯލް އިންޑިއާ ސިފައިން އަތުން ގެއްލިގެން ދިޔަ އެވެ. އަންގަރާ ދުވަހުގެ ހަމަލާއަށްފަހު، އިންޑިއާގެ އެކި ހިސާބުތަކުގައި މީހުން ނުކުމެ އުފާފާޅު ކުރަމުންދަނިކޮށް، ޕާކިސްތާނުން ހަމަލާދިނުމާއެކު އެ އަޑުތައް ފަނޑުވެގެން ދިޔަ އެވެ. ސަރުކާރުން ތާއީދު ކުރާ ފަރާތްތަކުން ވެސް ބެލީ މޯދީއަށެވެ. އިންޑިއާ އިން ދޭނެ ރައްދަކަށެވެ. ގައުމީ ބަތަލެއް އަނބުރާ ގައުމަށް ގެންނަން މޯދީ ނިންމަވާނެ ނިންމެވުމަށެވެ.\nނަމަވެސް، އެކަމަށް ޕާކިސްތާނުން ފުރުސަތެއް ނުދިނެވެ. މުޅި މައްސަލައިގެ ކޮންޓްރޯލް އިމްރާން ޚާން ނެންގެވީ އެވެ. އެންމެ އަމަލަކުން ކެކިކެކި އޮތް މައްސަލަގަނޑުވެސް އެއް ފަހަރުން މައިތިރިކޮށްލީ އެވެ. އިންޑިއާގެ ގިނަ މީޑިއާތަކުން ދަނީ ޕައިލެޓް މިނިވަންވުމަކީ މޯދީގެ ސަރުކާރުން ހޯދި ކާމިޔާބީއެއްގެ ގޮތުގައި ސިފަކުރަމުންނެވެ. ޕައިލެޓް ދޫކޮށްލީ ޕާކިސްތާނަށް އިތުރު ގޮތެއްނެތީމައޭ ބުނަމުންނެވެ.\nނަމަވެސް، އިންޑިއާ އިން ކޮންޓްރޯލް ކުރާ ކަޝްމީރު ސަރަހައްދެއްގައި 40 އަށް ވުރެ ގިނަ ސިފައިން މަރާލި ހާދިސާގައި ޖާސޫސީ އިދާރާތައް ފެއިލްވި ވާހަކަ މަދު ބަޔަކު ނޫނީ ނުދައްކަ އެވެ. އަދި ރޯމާ ދުވާލު، އިންޑިއާގެ ލޯކުރިމަތީގައި، އިންޑިއާގެ ދެ މަތިންދާބޯޓު ޕާކިސްތާނުން ވައްޓާލުން ހުއްޓުވަން ނުކުޅެދުނު އިންޑިއާގެ ދިފާއީ ނިޒާމުގެ ވާހަކަ ވެސް ވަނީ އޮބިފަ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ ޕާކިސްތާން + އިމްރާން ޚާން


ނޫސްބަޔާން: ދިވެހިރާއްޖޭގެ ޝަރުޢީ ދާއިރާގެ އަގު ވައްޓާލުމަށް ކުރާ މަސައްކަތް ކުށްވެރިކުރުން. – Adhaalath Party\nނޫސްބަޔާން: ދިވެހިރާއްޖޭގެ ޝަރުޢީ ދާއިރާގެ އަގު ވައްޓާލުމަށް ކުރާ މަސައްކަތް ކުށްވެރިކުރުން.\nالحَمْدُ للهِ وَكَفَى، وَالصَّلَاةُ وَالسَّلَامُ عَلَى نَبِيِّنَا الْمُصْطَفَى وَعَلَى آلِه وَصَحْبِهِ أَجْمَعِيْن. أَمَّا بَعْدُ:\nސިޔާސީ މަޤުޞަދުތަކެއް ޙާސިލުކުރުމަށް އެއްވެސް ހަމައެއްލަމައެއް ނެތި، ހާމަކަން ބޮޑުގޮތެއްގައި، ދިވެހިރާއްޖޭގެ ސުޕުރީމް ކޯޓާއި އެންމެހާ ޝަރުޢީ ކޯޓުތައް ހިމެނޭހެން ޝަރުޢީ ދާއިރާގައި ހިމެނޭ ހުރިހާ މުއައްސަސާތަކާއި، ޤާނޫނު ހަދާ މަޖިލީހާއި، ސަލާމަތީ ޚިދުމަތްތަކުގެ ހައިބަތާއި ޤަދަރު ގެއްލުވާލާ، ތަކުރާރުކޮށް ޤާނޫނާ ޚިލާފު އަމަލުތައް ހިންގަމުން ގެންދިޔަ ވެރިކަމެއް އިންތިޚާބުގެ ޒަރީއާއިން ބަދަލުކޮށް، އަދުލުއިންސާފުގެ ދާއިރާ މިނިވަން ކުރުމަށް ސަރުކާރުން ވެފައިވާ ވަޢުދު ކާމިޔާބުކަމާއެކު ފުދެމުން ދިއުމަކީ ޢަދާލަތު ޕާޓީން އުފަލާއެކު ބަލައިގަންނަ ކަމެކެވެ.\nއަދި ސަރުކާރުގެ ނުފޫޒެއްނެތި ރައްޔިތުންގެ ފައިސާއަށް ޚިޔާނާތްތެރިވެ، ހިންގާފައިވާ ބޮޑެތި ޖަރީމާތަކުގެ މައްސަލަތައް ބަލަމުންދާ ދަނޑިވަޅެއްގައި ޝަރުޢީ ދާއިރާގެ އަގުވާއްޓާލާ، ޢަދުލު އިންސާފަށް ހުރަސްއެޅުމަށް ބައެއް ސިޔާސީ ފަރާތްތަކުން ކުރާ މަސައްކަތް ޢަދާލަތު ޕާޓީން ކުށްވެރިކުރަމެވެ. ސިޔާސީ ވާދަވެރިކަމުގައި ހިންގާ މިފަދަ ޢަމަލުތަކަކީ އިންސާފުވެރި މުޖުތަމައެއް ބިނާކޮށް ހެޔޮވެރިމުގެ ހިޔާވަހިކަން ދިވެހިންނަށް ހޯދައިދިނުމަށް ކުރެވޭ މަސައްކަތް މަޑުޖެހި، އަންނަން އޮތް ޖީލުތަކަށް ހަމަޖެހޭ ސުލްހަވެރި ޤައުމެއްގެ ގޮތުގައި ދިވެހިރާއްޖެ ފޯރުކޮށްދިނުމަށް އެޅޭ ހުރަހެއް ކަމުގައިވެސް މިޕާޓީން ދެކެމެވެ.\nއަދި ދަންނަވަމެވެ. ޝަރުޢީ ކޯޓުތަކުގައި ބަލަމުންދާ މައްސަލަތަކަށް ނުފޫޒު ފޯރުވުމަށްޓަކާ ފަނޑިޔާރުންގެ އަބުރަށް އަރައިގަނެ، ޙަޤީޤަތާ ޚިލާފު ދޮގު މައުލޫމާތު ފަތުރާ، މުޖުތަމައުގެ ހަމަޖެހުން ނަގާލަން އުޅުމަކީ ދިވެހި ރައްޔިތުންގެ މާލިއްޔަތުން ކޮށްފައިވާ ވައްކަން ފޮރުވާ މައްސަލަތަކުން ރެކިގަންނަން އޮތް ގޮތެއް ނޫނެވެ.\nހަމައެއާއެކު އަދުލުއިންސާފަށް ހުރަސްއަޅާ، އަމިއްލަ ޒާތީ މަންފާއަށްޓަކައި ދައުލަތުގެ މުއައްސަސާތަކުގެ ހައިބަތާއި ޤަދަރު ކުޑަކޮށްލުމަށް ކުރެވޭ ނޭއްގާނީ މަސައްކަތާމެދު ސަމާލުވުމަށް އެންމެހާ ދިވެހި ރައްޔިތުންނަށް ގޮވާލަމެވެ.\nوآخِرُ دَعْوَانَا أَنِ الْحَمْدُ للهِ رَبِّ العَالَمِيْن، وَصَلَّى اللَّهُ وَسَلَّمَ عَلَى نَبِيِّنَا مُحَمَّدٍ وَعَلَى آلِه وَصَحْبِهِ أَجْمَعِيْن.\n28 /1/ 1442


Mahujanun Covid-19 In Salaamaiyvaan Jet Thakugai Dhathuru Kuranee - Vaguthu\nމަހުޖަނުން ކޮވިޑް-19 އިން ސަލާމަތްވާން ޖެޓުތަކުގައި ދަތުރުކުރަނީ\nހަލުވިކަމާއެކު ފެތުރެމުންދާ ނުރައްކާތެރި ކޮރޯނާވައިރަސް (ކޮވިޑް-19) އިން ސަލާމަވްވުމަށް، ޕްރައިވެޓް ޖެޓުތަކުގައި ދުނިޔޭގެ އެކި ސަރަޙައްދުތަކަށް ދަތުރު ކުރަމުންދާ ކަމަށް ރިޕޯޓްތައް ބުނެފިއެވެ.\nމިކަން ހާމަކޮށް އިނގިރޭސިވިލާތުގެ ނޫހެއްގައި ބުނެފައިވަނީ، ހުސްވި މާރިޗު މަހުގެ 23 ވަނަ ދުވަހުން ފެށިގެންވެސް އެޤައުމަށް މިހާތަނަށް، ކޮވިޑް-19 ގެ ނުރައްކާ ބޮޑު ޤައުމުތަކުން 545 ޖެޓު ދަތުރުކޮށްފައިވާ ކަމަށެވެ. ފާއިތުވެދިޔަ ދުވަސްތަކުގައި ގިނަ ބަޔަކު ޖެޓުތަކުގައި ދަތުރު ކުރަމުން މިދަނީ ވައިރަސް އާއި ގުޅިގެން ދުނިޔޭގެ އެކި ކަންކޮޅުތަކުގައި ގިނަ އެއާލާއިންތަކުން ދަތުރު މެދުކަނޑާލާފައި ވަނިކޮށެވެ.\nރިޕޯޓްތައް ބުނާގޮތުގައި ޖެޓުތަކުގައި އެންމެ ގިނަ ބަޔަކު ދަތުރުކުރާ އެއް ޤައުމަކީ އިނގިރޭސިވިލާތެވެ. އެޤައުމަށް މިގޮތުން މީހުން އެތެރެވަމުން ދަނީ، ކޮވިޑް-19 އާއި ގުޅިގެން ފިޔަވަޅުތައް އަޅާފައި ވީނަމަވެސް، އެހެން ޤައުމުތަކުން މީހުން އެޤައުމަށް އެތެރެވުމުގެ ފުރުސަތު ހުޅުވާލާފައި ވާތީއެވެ. މިކަމާއި ގުޅިގެން ގިނަ ބަޔަކު މިހާރު ދަނީ ކަންބޮޑުވުން ވެސް ފާޅުކުރަމުންނެވެ.\nފަހުގެ މަޢުލޫމާތުތަކަށް ބަލާއިރު، ކޮވިޑް-19 އާއި ގުޅިގެން މިހާތަނަށް ދުނިޔޭގެ 130 ޤައުމެއް ވަނީ، އެހެން ޤައުމުތަކުން އެޤައުމުތަކަށް މީހުންނަށް އެތެރެ ނުވެވޭގޮތަށް ބަންދުކޮށްފައެވެ. ނަމަވެސް ވައިރަސްގެ ނުރައްކާ ފާއިތުވެދިޔަ ދުވަސްތަކުގައި ބޮޑުވެފައިވާ އިނގިރޭސިވިލާތުގައި މި ފިޔަވަޅު އަޅާފައި ނުވަނީ ކީއްވެތޯ ގިނަ ބަޔަކު ސުވާލު ކުރަމުން ދެއެވެ.\nރިޕޯޓްތައް ބުނާގޮތުން، ކޮވިޑް-19 އާއި ގުޅިގެން އިނގިރޭސިވިލާތަށް ދަތުރުކުރާ މީހުން ކުރިޔާއި އަޅާބަލާއިރު މަދުވެފައި ވީނަމަވެސް، އަދިވެސް ދުވާލަކު 15000 އެއްހައި މީހުން އެޤައުމަށް ދަތުރުކުރެއެވެ. އޭގެތެރޭގައި މިހާތަނަށް އެންމެ ގިނަ އަދަދަކަށް މީހުން ކޮވިޑް-19 އަށް ފައްސިވެ މަރުވެފައިވާ އެމެރިކާ އާއި، އެންމެ ދެވަނައަށް އެންމެ ގިނަ ބަޔަކު މަރުވެފައިވާ ސްޕެއިން، އަދި ނުރައްކާ ބޮޑު ޤައުމުތަކުގެ ތެރޭގައި ހިމެނޭ ފްރާންސް އާއި ޗައިނާ މީހުން ވެސް ހިމެނެއެވެ.\nކޮވިޑް-19 ގެ ބަލިމަޑުކަން މުޅި ދުނިޔެއަށްވެސް ކުރިމަތިވެފައިވާ މި ދަނޑިވަޅުގައި އިނގިރޭސިވިލާތަށް ޖެޓުތަކުގައި ގިނަ އަދަދެއްގެ ބަޔަކު ދަތުރުކުރަމުންދާ ކަމުގެ ޝަކުވާ އިތުރުވެފައި ވާއިރު، އެޤައުމަކީ ދުނިޔެއިން ހަވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި ދުނިޔެއިން ފަސްވަނައަށް އެންމެ ގިނަ ބަޔަކު މަރުވެފައިވާ ޤައުމެވެ.\nފަހުގެ މަޢުލޫމާތުތަކަށް ބަލާއިރު، މިހާތަނަށް އެޤައުމުން 120067 މީހަކު ކޮވިޑް-19 އަށް ފައްސިވެ، އޭގެތެރެއިން 16060 މީހަކު ވަނީ މަރުވެފައެވެ.\nއޭޕްރީލް 20, 2020 02:24\nދުނިޔޭ ގެ ކޮންމެ ތާކަށް ލާރިތަން ހިފައިގެން ފިލަން ދުވިޔަސް މިކަމަކީ މާތްﷲ ގެ ކޯފާކަމައް ވަނީނަމަ އެކަމާ ފިލޭނެ ހަމައެއްގޮތެން ވެސް ނޯންނާނެ އެވެ . ޢެމީހަކުގެ މަރު މިވަނީ މިބަލިން ކަމަށް އެކަލާން ގެ އިރާދަފުޅުން ނިޔާ ކަނޑަ އަޅުއް ވާފައި ވަނީނަމަ ފިލަން ދުވާނެ ތަނެ މިދުނިޔެކުން ނުލިބޭނެ ! ޙަމަކަށަވަރުން މާތްﷲ އީ އެކުޑަ ކުޑަ ވައިރަސް އުފައްދަވާ އެއަށް ދިރުން ދެއްވެވި ކުޅަދުންވަންތަ އިތްޒަތް ވަންތަރަސްކަލާންގެ އެވެ. ޥީމާ މިކަމުންރަކާތެރިކަން ބޭނުން ނަމަ މާތްﷲ އެކަލާންގެ ކިބަފުޅަށް ގިނަގިނައިން ތައުބާވަމާ ހިނގާ ! ހަމަކަށަ ވަރުން އެކަލާންގެއީ އަޅުތަކުން ނަށް އެންމެ އޯގާވަންތަ ރަސްކަލާންގެ އެވެ! މާތްﷲ އަހަރެމެން އެންމެން ނަށް ހެޔޮރަހުމަތް ލަ.އްވާ ރައްކާތެރިކުރަވާ މިބަލިމަޑު ކަމައް ޟިފާދެއް ވާންދޭ ! ޢާމީން! އާމީން ! ޢާމީން !\nއޭޕްރީލް 20, 2020 07:44\nކޮބާތޯ ކޮމެންޓް ! ނުޖަހަނީ ތޯ ؟


Maleeh vidhaalhuvaa gothun JP in nukunnaanee 22 dhaairaa ah\nއަންނަ ރައްޔިތުންގެ މަޖިލީހުގެ އިންތިހާބުގައި ޖުމްހޫރީ ޕާޓީއިން ވާދަ ކުރާނީ 22 ދާއިރާއަކަށް ކަމަށް އެ ޕާޓީއަށް ނިސްބަތްވާ މިނިސްޓަރު މަލީހު ޖަމާލު ވިދާޅުވެއްޖެ އެވެ.\nމަލީހު މިހެން ވިދާޅުވީ "އަވަސް ހުކުރު" ޕްރޮގްރާމަށް ދެއްވި އިންޓަވިއުގަ އެވެ.\nޖުމްހޫރީ ޕާޓީއިން ވަނީ ރައްޔިތުންގެ މަޖިލީހުގެ 87 ދާއިރާއަށް ޖުމްހޫރީ ޕާޓީގެ ޓިކެޓްގައި ވާދަ ކުރަން ބޭނުންވާ ފަރާތްތަކަށް ފުރުސަތު ހުޅުވާލާފަ އެވެ. ނަމަވެސް އެ ޕާޓީއިން ވަނީ އެއީ ހުރިހާ ދާއިރާއަކަށް ކުރިމަތިލާން ނިންމުން ނޫން ކަމަށް ބުނެފަ އެވެ.\nރައްޔިތުންގެ މަޖިލީހުގެ އިންތިހާބުގައި ވާދަ ކުރާނެ ދާއިރާތަކާމެދު ކޯލިޝަންގެ ހަތަރު ޕާޓީގެ މެދުގައި ވަނީ ހިޔާލު ތަފާތުވެފަ އެވެ. އެންމެ ފުރަތަމަ 87 ދާއިރާއަށް ކުރިމަތިލާން ނިންމީ އެމްޑީޕީންނެވެ. އެ ޕާޓީގެ ގައުމީ މަޖިލީހަށް އެގޮތަށް ހުށަހެޅުއްވީ ވެސް ރައީސް ނަޝީދެވެ. އެކަމާ ގުޅިގެން ކޯލިޝަންގެ ތެރޭގައި ހިޔާލު ތަފާތުވި އެވެ. އެގޮތުން އެކަމާ ރައީސް މައުމޫން އަބްދުލްގައްޔޫމާއި އަދާލަތު ޕާޓީގެ ފަރާތުން ވަރަށް ބޮޑަށް ނުރުހުން ފާޅުކުރި އެވެ.\nމަލީހު "އަަވަސް ހުކުރު"އަށް އިންޓަވިއު ދެއްވަނީ - އަހުމަދު ޝުރާއު | އަވަސް\nއެ ޕާޓީތަކުން ފާހަގަކޮށްފައިވާ ގޮތުން ކޯލިޝަން އެއްބަސްވުމުގައިވާ ގޮތުން މަޖިލީހުގެ ގޮނޑިތައް ވަކި މިންވަރަކަށް ބަހަން ޖެހެ އެވެ. ހުރިހާ ދާއިރާއަކަށް ކުރިމަތިލުމަކީ އެ އެއްބަސްވުމާ ހިލާފުވާ ކަމެކެވެ. ނަމަވެސް އޭގެ ފަހުން ރައީސް އިބްރާހިމް މުހައްމަދު ސޯލިހުގެ ތަރުޖަމާނު ވަނީ މަޖިލީހުގެ ގޮނޑިތައް ބަހާނެ ގޮތުގައި ކޯލިޝަންގެ ހަތަރު ލީޑަރުންގެ އެއްބަސްވުމެއް ނެތް ކަމަށް ވިދާޅުވެފަ އެވެ.\nއެމްޑީޕީ ނޫން އެހެން ޕާޓީތަކުން އެއްބަސްވުމެއް ކަމަށް ގަބޫލުކުރާ ލިޔުމުގައިވާ ގޮތުން އެމްޑީޕީ ވާދަ ކުރަން ޖެހޭނީ 35 ދާއިރާއަށެވެ. އަދި ޖުމްހޫރީ ޕާޓީ ވާދަ ކުރާނީ 22 ދާއިރާއަށެވެ. އަދާލަތު ޕާޓީއަށް 13 ދާއިރާ ލިބޭއިރު މައުމޫންއަށް ލިބޭނީ 17 ދާއިރާ އެވެ.\n"އަވަސް ހުކުރު"އަށް ދެއްވި އިންޓަވިއުގައި މަލީހު ވިދާޅުވީ އެކަމަށް ޖުމްހޫރީ ޕާޓީއިން އިހްތިރާމް ކުރާނެ ކަމަށެވެ.\n"ޖުމްހޫރީ ޕާޓީގެ ސްޑޭންޑް ވަރަށް ސާފު، ޖުމްހޫރީ ޕާޓީގެ ލީޑަރު ވިދާޅުވެފައިވަނީ އެމަނިކުފާނު ނެރުއްވާނީ ކޯލިޝަން އެއްބަސްވުމާ އެއްގޮތަށް 22 ދާއިރާއަށޭ، ޖުމްހޫރީ ޕާޓީއިން ކޯލިޝަން އެއްބަސްވުމާ ހިލާފުވާ އެއްވެސް ކަމެއް ނުކުރާނެއޭ،" މަލީހު ވިދާޅުވި އެވެ.\n"ޖުމްހޫރީ ޕާޓީއިން ހުރިހާ ދާއިރާއަކަށް ހުޅުވާލާފައި ނިމޭއިރު ނަންގަވާނީ 22 ދާއިރާއަކަށް ކެންޑިޑޭޓުން، އެއީ ކޯލިޝަން އެއްބަސްވުމާ އެއްގޮތަށް ކުރިއަށް ދިޔުމަށް،"\nމަލީހު ވިދާޅުވީ ކޯލިޝަން އެއްބަސްވުމާ އެއްގޮތަށް ޕާޓީތަކުން އެކުގައި މަޖިލިސް އިންތިހާބުގައި ވާދަކޮށްފިނަމަ، ކޯލިޝަނަށް މަޖިލީހުގެ ސާފު އަގުލަބިއްޔަތު ލިބޭނެ ކަމީ ޔަގީން ކަމެކެވެ. ކޯލިޝަންގެ ވަރަށް ވަރުގަދަ އެއްބަސްވުންތަކެއް މި ފަސް އަހަރަށް އެބަހުރި ކަމަށާއި އެއާ އެއްގޮތަށްދާނަމަ ސަރުކާރު ކޯލިޝަން ތެރެއިން ވެސް ޖަވާބުދާރީ ކުރެވޭނެ ކަމަށް މަލީހު ވިދާޅުވި އެވެ.\nމަލީހު ވިދާޅުވި ގޮތުގައި އިންތިހާބުގައި ކޯލިޝަން ޕާޓީތައް ވަކިވަކިން ވާދަ ކުރާނަމަ އޭގެ ފައިދާ އެއްވެސް ބަޔަކަށް ނުލިބޭނެ އެވެ. ބޮޑެތި ހަރަދުތަކެއް ގޮސް، އިންތިހާބުގެ ނަތީޖާއިން ވެސް ގެއްލުންވާނެ ކަމަށް އޭނާ ވިދާޅުވި އެވެ. އަދި ކޯލިޝަން އެކުގައި މަސައްކަތް ކުރާނެ ކަމުގެ އުއްމީދުގައި ތިބި މީހުންނަށް ލިބޭނެ ވަރަށް ބޮޑު މާޔޫސްކަމަކަށް އެކަން ވާނެ ކަމަށް ވެސް މަލީހު ވިދާޅުވި އެވެ.\n"ބޮޑެތި ދެބަސްވުންތައް ރައްޔިތުންގެ މަޖިލީހުގެ އިންތިހާބާ ދިމާކޮށް ދާ ކަމުގައިވާނަމަ ފާއިތުވި ތަނުގައި އަޅުގަނޑުމެންނަށް ކިޔައިދިން ފިލާވަޅަކީ މިނިވަން ކެންޑިޑޭޓުންނަށް ކާމިޔާބުވުމުގެ ފުރުސަތު އޮވޭ،" މަލީހު ވިދާޅުވި އެވެ.\n"އަޅުގަނޑަށް ގަބޫލު ކުރެވޭނީ ކޯލިޝަންގެ ޕާޓީތަކަށް އެކައްޗެއް ކިޔޭނެ، ޕާޓީތަކުން ކޯލިޝަން އެއްބަސްވުމަށް ހުރުމަތްތެރިކޮށް ހިތާނެ،"\nއޭނާ ވިދާޅުވި ގޮތުގައި އިދިކޮޅު، ރައީސް އަބްދުﷲ ޔާމީން ނެރުއްވާ ކެންޑިޑޭޓުންނަށް މަޖިލިސް އިންތިހާބުގައި މާބޮޑު ކާމިޔާބީއެއް ނުހޯދޭނެ އެވެ. އެއީ ރައީސް ޔާމީންއަކީ މާބޮޑު ތާއިދެއް އޮތް ބޭފުޅަކަށް ނުވާތީ ކަމަށް އޭނާ ވިދާޅުވި އެވެ.\nއެމްޑީޕީ ޖުމްހޫރީ ޕާޓީ މަޖިލިސް އިންތިހާބު 2019 + މުހައްމަދު މަލީހު ޖަމާލް އަވަސް ހުކުރު\n"ބޮޑު ގޯހަކީ ޓިކެޓް އެމްޑީޕީއަށް ދޫކޮށްލުން"


Coalition Leader inge bahddhaluvun nubeyvvunas masahkkai kurumugai undhagoo kameh nei: Hood - One Online\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސުލް ޖުމްހޫރިއްޔާގެ ސްޕޯކްސްޕާސަން އިބްރާހީމް ހޫދު --- ވަން ފޮޓޯ: މުހައްމަދު އައުޒަމް\nކޯލިޝަން ލީޑަރުންގެ ބައްދަލުވުންތައް ނުބޭއްވުނަސް މަސައްކަތް ކުރުމުގައި އުނދަގޫކަމެއް ނެތް: ހޫދު\nސަރުކާރު ހިންގާ ކޯލިޝަނުގައި ހިމެނިވަޑައިގަންނަވާ ލީޑަރުންގެ ބައްދަލުވުންތައް މަހަކު އެއް ފަހަރު ނުބޭއްވުނަސް މަސައްކަތް ކުރުމުގައި އުނދަގޫ ކަމެއް ނެތް ކަމަށް ރައީސް އޮފީހުން ބުނެފި އެވެ.\nރައީސުލް އޮފީހުގައި ދާދި ދެންމެ ބޭއްވި ނޫސްވެރީންގެ ބައްދަލުވުމުގައި، ނޫސްވެރިޔަކު ކުރި ސުވާލަކަށް ޖަވާބުދެއްވަމުން ރައީސުލް ޖުމްހޫރިއްޔާގެ ސްޕޯކްސްޕާސަން އިބްރާހީމް ހޫދު ވިދާޅުވީ، ލީޑަރުންގެ ބައްދަލުވުންތައް ގަވައިދުން ނުބޭއްވެނީ އެ ބޭފުޅުންގެ މަސައްކަތްޕުޅު ބުރަކަމުން ކަމަށް ވެދާނެ ކަމަށެވެ.\nރައީސް ސޯލިހު ކުރީން ވިދާޅުވެފައި ވަނީ، ކޯލިޝަންގައި ހިމެނިވަޑައިގަންނަވާ ލީޑަރުންގެ މެދުގައި ކޮންމެ މަހަކު އެއް ފަހަރު ބައްދަލުވުމެއް ބާއްވަން ނިންމާފައިވާ ކަމަށެވެ. އެހެން ނަމަވެސް ނިމިގެން ދިޔަ ރައްޔިތުންގެ މަޖިލީހުގެ އިންތިޚާބާ ކައިރިވެފައި ވަނިކޮށް އެ ބައްދަލުވުންތައް ވަނީ ހުއްޓިފަ އެވެ. އޭގެ ސަބަބެއް އެއްވެސް ފަރާތަކުން ހާމަކޮށްފައެއް ނުވެ އެވެ.\n"ކޯލިޝަން މަސައްކަތް ކުރުމުގައި އުނދަގޫ ކަމެއް ނެތް. ލީޑަރުންގެ ބައްދަލުވުންތައް ނުބޭއްވެނީ އެބޭފުޅުންގެ ޝެޑިއުލް ބިޒީވީމަހެން ހީވަނީ." ހޫދު ވިދާޅުވި އެވެ.\nހޫދު ވިދާޅުވީ ލީޑަރުންގެ ބައްދަލުވުންތައް ވަކީން ނުބޭއްވި ނަމަވެސް، ކެބިނެޓުގައި ވެސް އެ ފަރާތްތައް ތަމްސީލުކުރާ ބައިވަރު ވަޒީރުން އެބަ ތިއްބެވި ކަމަށާއި ކޯލިޝަނެއްގެ ގޮތުގައި މަސައްކަތް ކުރުމުގައި މައްސަލައެއް ނުވަތަ އުނދަގޫކަމެއް ނެތް ކަމަށެވެ.\nގުޅޭ ޓެގު އިބްރާހީމް ހޫދު ސަރުކާރު ރައީސް އޮފީސް\nޖައިކާގެ ރައީސް ރައީސުލްޖުމްހޫރިއްޔާއާ ބައްދަލު ކުރައްވައިފި\nމިނިމަމް ވޭޖް ކަނޑަައެޅުމަށް ގޮވާލައި ހުށަހެޅި ގަރާރު ބަލައިގަނެ ކޮމިޓީއަށް ފޮނުވައިފި\nޕީޖީ ބިޝާމް ބޭރުކުރާކަށް މަޖިލިސް ރައީސަކަށް ނުކެރޭނެ: ނަޝީދު\nރިޕޯޓް ހާމަކުރިތާ ތިންމަހަށް ދާއިރު ރިލްވާންގެ މައްސަލައިގައި ފިޔަވަޅު ނޭޅޭތީ ލަދުގަނޭ: މީކާއީލް\nހިޔާނާތާއި، މަރުތަކުގައި ޝާމިލްވާ މީހުން ހާމަކޮށް ވަގުތުން ފިޔަވަޅުއަޅަން ގޮވާލާ ކުއްލި މައްސަލައެއްް


Hussain Manik Dhon Manik - Majlis Election 2019 Coverage\nރައްޔިތުންގެ މަޖިލީހުގައި އެންމެ ގިނަ ދުވަސް ވީ މެމްބަރުންގެ ތެރޭގައި ހިމެނިވަޑައިގަންނަވާ ހުސެއިން މަނިކަކީ، ކުރިންސުރެ މަސް އެކްސްޕޯޓު ކުރުމުގެ ވިޔަފާރިވެރިއެކެވެ. އެކަން ފާހަގަކޮށް ސަރުކާރުން ވަނީ 2003 ގައި ގައުމީ އިނާމު ވެސް ދީފަ އެވެ. އެއާ އެކު ކުރީގެ ރައީސް މައުމޫން އަބްދުލްގައްޔޫމުގެ ސަރުކާރުގެ އިސް މަގާމުތަކެއް ވެސް އަދާކުރެއްވި އެވެ.\nސިިޔާސީ ދާއިރާގައި 1979 އިން ފެށިގެން ހުސެން މަނިކު ގެންދަވަނީ ސިޔާސީ ހަރަކާތްތެރިވަމުންނެވެ. ރައްޔިތުންގެ މަޖިލީހުގެ މެމްބަރެއްގެ ގޮތުން މިހާތަނަށް ފަސް ދައުރު މަސައްކަތްކުރެއްވި އެވެ. އެހެންކަމުން އޭނާ އަކީ ރާއްޖޭގެ ރައްޔިތުންގެ މަޖިލިިހުގައި އެހާ ގިނަ ދުވަހު އުޅުއްވި މަދު ބޭފުޅުންގެ ތެރެއިން އެކެކެވެ. ކުރީގެ ރައީސް މައުމޫން އަބްދުލްގައްޔޫމްގެ ދައުރުގައި ހެދި ދެ ގާނޫނުއަސާސީގެ މަސައްކަތުގައި ވެސް ބައިވެރިވެވަޑައިގަތެވެ.\nތ. އަތޮޅުގައި ހިންގާފައިވާ ގިނަ އިޖުތިމާއީ ކަންކަމުގައި ހުސެއިން މަނިކުގެ ހިއްސާ ބޮޑެވެ. ހޭދަކުރެއްވުމުގެ އިތުރުން އަމަލީ ގޮތުން ބައިވެރިވެވަޑައިގަންނަވަ އެވެ. ހާއްސަކޮށް އަމިއްލަ ރަށް، ގުރައިދޫގެ ހިންގާ ކަންކަމަށާއި މުބާރާތްތަކަށް ގިނަ އެހީތަކެއް ފޯރުކޮށްދެއްވަ އެވެ. އޭގެ އިތުރުން ދާއިރާގެ އެހެން ރަށްރަށަށް ވެސް އޭނާގެ އެހީތެރިކަން އޮވެ އެވެ.\nއިންތިހާބު ކާމިޔާބުވެއްޖެ ނަމަ، ހުސެން މަނިކު ވިދާޅުވަނީ އޭނާގެ "ހިދުމަތްތައް މިހާރަށް ވުރެ ދެ ގުނަ ވެގެންދާނެ" ކަމަށެވެ.\nMDP Dhangethi Dhaairaa View Profile


ކަނބޯދަނޑު ދަނޑުވެރިކަން ކުރުމަށް ކުއްޔަށް ދޫކުރުމާއި ބެހޭ\nކަނބޯދަނޑު ދަނޑުވެރިކަން ކުރުމަށް ކުއްޔަށް ދޫކުރަން ބޭނުން ވެއްޖެއެވެ.\nވީމާ ކަނބޯދަނޑު ދަނޑުވެރިކަން ކުރުމަށް ކުއްޔަށް ނެގުމަށް ޝައުޤުވެރިވެލައްވާ ފަރާތްތަކުން3ޖޫން 2019 ވާ ހޯމަ ދުވަހުގެ 12:00 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 17 ޖޫން 2019 ވާ ހޯމަ ދުވަހުގެ 12:00 އަށް ބިޑް ހުށަހެޅުއްވުން އެދެމެވެ.\nސުންގަޑި: 13 މާރިޗު 2019 1200


COVID-19: Delhi aai Tokyo ge haalathu goasvejje | ThePress\nLast Updated 17:07, 24 November\nކޮވިޑް-19: ދިއްލީއާއި ޓޯކިއޯގެ ހާލަތު ގޯސްވެއްޖެ\nއިންޑިއާގެ ވެރިރަށް ނިއުދިއްލީގައި ކޮވިޑް-19 ޖެހިގެން މަރުވި މީހަކު ވަޅުލުމުގެ މަސައްކަތުގައި އާއިލާ މެމްބަރުން ޕީޕީއީގައި ހަރަކާތްތެރި ވަނީ / ފޮޓޯ: ގެޓިއިމޭޖަޒް\nހަލުވިކަމާއެކު ފެތުރެމުން އަންނަ ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގެ އަދުގެ ހާލަތަށް ބަލާއިރު، އަވަށްޓެރި އިންޑިއާގެ ވެރިރަށް ނިއު ދިއްލީއާއި، ދިވެހިންނާ އެކުވެރި ޖަޕާނުގެ ވެރިރަށް ޓޯކިއޯގެ ހާލަތު އިންތިހާއަށް ގޯސްވެފައި ވާ ކަމަށް ހަބަރު ލިބިއްޖެއެވެ.\nއިންޑިއާގެ ވެރިރަށް ނިއުދިއްލީގެ ހާލަތަށް ބަލާއިރު، ކޮވިޑް-19 ޖެހިގެން މިއަދު 131 މީހަކު މަރުވި ކަމަށް ދިއްލީ ސަރުކާރުން ހަބަރު ދެއެވެ. ދިއްލީ ރެކޯޑް އަދަދަކަށް ކޮވިޑް ޕޭޝަންޓުން މަރުވެގެން ރިޕޯޓް ކުރީ މިދިޔަ ހުކުރު ދުވަހުއެވެ. އެއީ 104 މަރުގެ ކޭހާއެކުގައެވެ. ކޮވިޑް-19 ޖެހިގެން ދިއްލީއިން މަރުވި މީހުންގެ އަދަދު މިހާރު ވަނީ 7943 އަށް އަރާފައެވެ.\nފާއިތުވީ 24 ގަޑިއިރަށް ބަލާއިރު، ދިއްލީއިން 7486 އާ ކޭސް ވަނީ ރެކޯޑް ކޮށްފައެވެ. މިއާއެކު ދިއްލީގެ ކޭސްލޯޑް ވަނީ 503084 އަށް އަރާފައެވެ.\nމެޑިކަލް ގްރޭޑްގެ އޮކްސިޖަން ސަޕްލައިކުރަނީ/ފޮޓޯ: ޓްރިބިއުން އިންޑިއާ\nދިއްލީ ސަރުކާރުން މިހާރު ވަނީ ބަލިމަޑުކަން ކޮންޓްރޯލް ކުރުމަށް އަނެއްކާވެސް ހަރުކަށި ފިޔަވަޅުތަކެއް ތަންފީޒު ކުރަން ފަށާފައެވެ. އެގޮތުން ކައިވެނި ހަފުލާ ފަދަ އިޖުތިމާއީ އެއްވުންތަކަށް، އެންމެ ގިނަ ވެގެން އެއްވެވޭނީ 50 މީހުންނަށް ކަމަށް ވަނީ ކަނޑައަޅާފައެވެ.\nދިއްލީގެ ޗީފް މިނިސްޓަރު އަރުވީންދް ކެޖްރިވާލް ވަނީ، ދިއްލީގައި ކޭސް ނަމްބަރު އިތުރުވާން ފަށާފައި ވަނީ، ޖިސްމާނީ ގައިދުރު ކަން ތަންފީޒު ކުރުމަށާއި، ބާޒަރުތަކުގައި މާސްކު ބޭނުން ކުރުމަށް އާންމުން ފެއިލް ވުމުން ކަމަށް ވިދާޅުވެފައެވެ. އަދި ބައެއް ސަރަހައްދުތަކަކީ ހޮޓްސްޕޮޓްތަކެއް ކަމުގައި ކަނޑައަޅާ، އެ ސަރަހައްދުތައް ބަންދު ކުރަން ޖެހިދާނެ ކަމުގެ އިންޒާރުވެސް އޭނާ ވަނީ ދެއްވާފައެވެ.\nޖުމުލަ ގޮތެއްގައި އިންޑިއާއަށް ބަލާއިރު، މިއަދު 45576 އާ ކޭހާއި، 585 މަރުގެ ކޭސް ވަނީ ރެކޯޑް ކޮށްފައެވެ. މިއާއެކު އިންޑއިާއިން ބަލި ޖެހުނު މީހުންގެ އަދަދު ވަނީ 8958483 އަށް އަރާފައެވެ. އަދި މި ބަލީގައި މަރުވި މީހުންގެ އަދަދު ވަނީ 131618 އަށް އަރާފައެވެ.\nރެކޯޑް އަދަދުތަކުން ކޮވިޑް-19 ގެ ޕޮޒިޓިވް ކޭސްތައް ރިޕޯޓް ކުރުމާއެކު، ޖަޕާނު އޮތީ މިހާރު އެލާޓް ލެވަލްގެ އެންމެ މަތީ ދަރަޖައިގެ ސަމާލުގައި ކަމަށް، އެގައުމުގެ ބޮޑުވަޒީރު ޔޮޝޮހީޑޭ ސޫގާ މިއަދު ވަނީ ވިދާޅުވެފައެވެ. ނަމަވެސް، ބަލިމަޑުކަން ކޮންޓްރޯލް ކުރުމަށް ހަރުކަށި ފިޔަވަޅުތަކެއް އެޅުމަށް އަދި އެ ސަރުކާރުން ވިސްނާފައެއް ނުވެއެވެ.\nޖަޕާނުގެ އާ ބޮޑުވަޒީރު ކަމުގެ މަގާމު ޔޮސިހިދޭ ސޫގާ (މ) ކަށަވަރު ކުރެއްވުމުން ގާނޫނު ހަދާ މަޖިލީހުގެ މެމްބަރުން އަތްތިލަބަޑިޖައްސަވަނީ/ފޮޓޯ: ގެޓީއިމޭޖަޒް\nޖަޕާނުން ބުދަ ދުވަހު އެކަނިވެސް 2201 އާ ކޭސް ފެނިފައި ވާއިރު، ގާތްގަނޑަކަށް 500 އެއްހާ ކޭސް ހިއްސާކުރީ ވެރިރަށް ޓޯކިއޯއިންނެވެ. މިއީ އެހެން ގައުމުތަކާ އަޅާ ބަލާއިރު، އަދަދުގެ ގޮތުން މަދު މިންވަރެއް ކަމަށް ދެއްކި ނަމަވެސް، މިއީ ޖަޕާނަށް ބަލާއިރު ރެކޯޑް އިތުރުވުމެކެވެ.\nހަރުކަށި ފިޔަވަޅުތަކަކާ ހިސާބަށް ދާނީ، ބަލަންޖެހޭ ކަންކަން ބެލުމަށް ފަހުގައި ކަމަށް ޖަޕާނުން ބުނެފައި ވާއިރު، އެކި ސަރަހައްދުތަކުން އެދޭ ކަމަށް ވަނީ ނަމަ، ވިޔަފާރިތައް ބަންދު ކުރުމަށް ސަރުކާރުން ތާއީދު ކުރާކަންވެސް ބޮޑުވަޒީރު ސޫގާ ވަނި ހާމަކުރައްވާފައެވެ.\nޖަޕާނަކީ ކޮވިޑް-19އާ ދެކޮޅަށް، އެންމެ ހަމަޖެހިލައިގެން ފިޔަވަޅު އަޅަމުން އަންނަ އެއް ގައުމުގެ ގޮތުގައި ސިފަކުރެވޭ ގައުމެކެވެ. އެހެން ނަމަވެސް، ޖަޕާނުން ކޭސް ރެކޯޑް ކުރާ މިންވަރު، އެހެން ގައުމުތަކަށް ވުރެ މަދެވެ. ބަލިމަޑުކަން ފެށުނު ފަހުން އެ ގައުމުން މިހާތަނަށް ރެކޯޑް ކޮށްފައި ވަނީ ގާތްގަނޑަކަށް 121000 ކޭހެވެ. އަދި މި ބަލީގައި އެ ގައުމުން މަރުވި މީހުންގެ އަދަދު ވަނީ 1900 އަށް އަރާފައެވެ.\nކޮވިޑް-19 އިންޑިއާ ދުނިޔެ ސިއްހަތު ޖަޕާން\nސަރުކާރުން ކޮވިޑަށް ކުރި ހޭދަ 2.6 ބިލިއަން ރުފިޔާއަށް އަރައިފި\nބީއެމްއެލް އިން އިތުރު މޮޓޮރައިޒްޑް ވީލްޗެއާ ހަދިޔާކޮށްފި


އެންމެ ބޮޑު ތާއީދެއް އިބޫ އަށް ލިބުނީ އައްޑޫ އިން! – އައްޑޫ އޮބްޒާވަރ\nއެންމެ ބޮޑު ތާއީދެއް އިބޫ އަށް ލިބުނީ އައްޑޫ އިން!\nޒުހައިރު 27 ސެޕްޓެންބަރު, 2018\nނިމިދިޔަ ރިޔާސީ އިންތިޚާބުގައި އަތޮޅުތަކުން، ނިސްބަތުން އެންމެ ބޮޑު ތާއީދެއް އިބްރާހިމް މުޙައްމަދު ޞާލިޙު އަށް ލިބިވަޑައިގެންނެވީ އައްޑޫ އިންނެވެ. މުޅިއައްޑޫގެ ނަތީޖާއަށް ބަލާއިރު އިބޫ ކުރިހޯއްދަވާފައިވާ އިންސައްތަ އަކީ %68 އެވެ.\nމުޅި އައްޑޫ ސިޓީގެ ވޯޓު ހައްޤުވާ އާބާދީގެ ބޮޑުބައެއް މިހާރުގެ ސަރުކާރަށް ހަރު އަޑުން ނޫނެކޭ ބުނަން މިޖެހުނީ ހަގީގަތުގައިވެސް އައްޑުއަށް އިޙްމާލު ވެފައިވާތީ އެވެ. މިކަމުގެ ހަގީގަތް ރައީސް ޔާމިނަށް ނޭގޭނެ ކަމަކަށް ގަބޫލު ކުރަން ވަރަށް އުނދަގުލެވެ. އެމަނިކުފާނަށްވެސް ހަމަ އެނގިލައްވާނެ ކަމަށް ގަބޫލު ކުރަން ޖެހެއެވެ.\nރައީސް ޔާމީނުގެ ޒަޢާމަތުގައި އައްޑޫއަށް ވަރަށް ގިނަ ތަރައްގީގެ މަސައްކަތް ކޮށްދެވިފައިވާ ވާހަކަ ޚުދު އެމަނިކުފާނުވެސް ވިދާޅުވިއެވެ. ނަމަވެސް އެވިދާޅުވި ތަރައްގީގެ މަސައްކަތް ރައްޔިތުން ބަލައި ނުގަތެވެ. އެންމެ ގިނަ ކަންކަން ކޮށްދެވިފައިވަނީ ފޭދޫ ދާއިރާއަށެވެ.\nފޭދޫގެ ބިން ހިއްކާފަ އެއޮތީ ފެންނާށެވެ. އެއީ މިހާތަނަށް އައްޑޫގައި ހިންގި އެންމެ އަގުބޮޑު ޕްރޮޖެކްޓްވެސް މެއެވެ. ނަމަވެސް އެބިން ހިއްކާ، އަހަރުތަކެއް ފާއިތުވެ ދިޔައިރުވެސް އެބިމުގެ ހަގީގީ ލޭންޔޫޒް ޕްލޭނެއްވެސް އަދި މިހާތަނަށް ފެންނާކަށް ނެތެވެ. އެބިމުގެ ބޭނުން ހިފޭނެ އެއްވެސް އިތުރުކަމެއް ސަރުކާރުން ކުރިތަން ނުފެނުނެވެ. ރައްޔިތުންނާ ރައީސް ޔާމީނު ސަރުކާރުގެ އެކިފެންވަރުގެ އިސް ބޭފުޅުން ބައްދަލު ކުރައްވާ އަބަދުވެސް ދެއްކެވީ ހުވެފެނީ ވާހަކަ ތަކަކެވެ.\nއައްޑޫގެ ފެނާއި ނަރުދަމާގެ މަސައްކަތްވެސް ކުރިއަށް ދިޔައެވެ. ނަމަވެސް އެކަންކަން ކުރިއަށް ދިޔައީ ވަރަށް ވަނދުކޮށް އެހާމަ ލަސްމިނެއްގައެވެ. ޚިދުމަތް ލިބުމަށް އެދިއެދި ތިބި މީހުން މާޔޫސްވެ، އެޚިދުމަތް ލިބުމުން އުފާކުރި ހަމަ އެކުވެސް ނެތޭ ބުނުމަކުން ދޮގަކަށް ނުވާނެއެވެ.\nއައްޑޫގައި ކުރިއަށް ދިޔަ ތަރައްގީގެ ހުރިހާ މަސައްކަތެއްވެސް ކުރިއަށް ދިޔައީ މީހުން މާޔޫސް ކުރުވާ ރާގަކަށެވެ. އެހެނަސް ތަރައްގީގެ މަސައްކަތުގެ ތެރެއިން ކޮންމެވެސް ބަޔަކަށް ވަޒީފާގެ ފުރުސަތު ލިބިގެން ދިޔައެވެ. އެއީ ހަމަ ރަނގަޅު ކަމަކެވެ.\nނަމަވެސް އައްޑޫ މީހުން ބޭނުންވާ ހަގީގީ ތަރައްގީ، ރައީސް ޔާމީނަކަށް ކުރިއަށް ގެންދެވޭ ގޮތެއް ނުވިއެވެ. އައްޑޫ މީހުން އަބަދުވެސް ދެކޭ ހުވަފެނަކީ ގެސްޓްހައުސް ވިޔަފާރި ފުޅާވެގެން ދިއުމެވެ. އެކަން ކުރެވޭނެ އެއްވެސް އަލިމަގެއް ރައީސް ޔާމީނުގެ ސަރުކާރުން ކޮށެއް ނުދެއްވިއެވެ.\nއޭގެ ނަތީޖާއަކީ އައްޑޫ މީހުން ރައީސް ޔާމީނަށް ބޮޑުތަނުން ނޫނެކޭ ބުނުމެވެ. ރައީސް ކަމަށް މިހާރު އިންތިޚާބު ވެފައިވާ އިބޫ ވަނީ އައްޑޫގައި 8000 އެނދުގެ ޓޫރިޒަމް ސިނާއަތެއް އުފައްދަވާނެ ކަމަގެ ވަޢުދު ވެފައެވެ. އެކަމުގެ ޔަގީންކަންވެސް އިބޫ ވަނީ އައްޑޫ ރައްޔިތުންނަށް އަރުވާފައެވެ.\nފޭދޫގަ ހިއްކާފަ އޮތް ބިންވެސް ހަމަ އޯކޭ އެވެ. އީއީސީގައި ގާއިމުކުރާ ހޮސްޕިޓަލްވެސް އޯކޭ އެވެ. ފެނާ ނަރުދަމާގެ މަސައްކަތް ލަސްނަމަވެސް އޯކޭއޭ ބުނެލާނަމެވެ. މިހުރިހާ ކަމަކީ ކުރަން ޖެހޭ ކަންތައްތަކެވެ. ނަމަވެސް ކޮންމެ މީހަކުވެސް ބޭނުންވަނީ ފުދުން ތެރި މީހަކަށް ވާށެވެ. އެފަދަ މަގަކަށް މީހުންނަށް ދެވޭނީ އިގްތިސާދީ ތަރައްގީ ގެނެވިގެންނެވެ. އައްޑޫއަށް އިގްތިސާދީ ތަރައްގީ ގެނެވޭނެ ހަމައެކަނި ގޮތަކީ ގެސްޓްހައުސް ސިނާއަތެވެ.\nރައީސް ޔާމީނުގެ ވެރިކަމުގެ ކުރީކޮޅު އައްޑޫގައި 5000 ޓޫރިސްޓް އެނދު އުފައްދާނެ ވާހަކަ ވިދާޅުވި އެވެ. އިސްމެހެލާ ހެރަ އިންޓަގްރޭޓެޑް ޕްރޮޖެކްޓް އިފްތިތާޙުވެސް ކުރެއްވިއެވެ. ނަމަވެސް ފަސްއަހަރު ނިމިގެން ދިޔައީ އެންމެ އެނދެއްވެސް އުފެއްދޭނެ މަގެއް ރައްޔިތުންނަށް ހޯދާ ނުދެވިއެވެ.\nޓޫރިޒަމް މިނސްޓަރ މޫސާޒަމީރު ދިޔައީ އައްޑޫ މީހުންނަށް ހުވަފެން ދައްކަމުންނެވެ. އެމަނިކުފާނަށް ހީފުޅު ކުރެއްވިފަ އޮތީ އައްޑޫ މީހުންބޮލަށް މިގޮތަށް ޗިޕްޖަހާ ލެވޭނެ ކަމަށެވެ. ނަމަވެސް އެއީ އަމަނިކުފާނަށް ކުރެވުނު ކުށް ހީއެކެވެ.\nއައްޑޫ މީހުން މިފަހަރު އިބޫ އަށް މިހާބޮޑު ތާއީދެއް ދިނީ އެމަނިކުފާނުގެ ފަރާތުން އައްޑޫގެ ގެސްޓް ހައުސް ސިނާއަތަށް އަލިމަގެއް ހޯދާށެވެ. އެމަނިކުފާނުގެ ރިޔާސީ ވައުދުގެ ތެރޭ 8000 ޓޫރިސްޓް އެނދު އައްޑޫގައި އުފެއްދުން ހިމެނެއެވެ.\nމިހާރު އިންތިޚާބުވެފައިވާ އިބްރާހިމް މުޙައްމަދު ޞާލިޙުގެ ފަރާތުން އައްޑޫ މީހުން އެންމެ އުމީދުކުރާ ކަމަކީ 8000 ޓޫރިސްޓް އެނދު އައްޑޫގައި އުފެއްދުމެވެ. މިކަމަށް ހުރިހާ ރައްޔިތުން މިތިބީ އެދިގެން ކެތްމަދުވެފަ އެވެ. އައްޑޫ މީހުންގެ މިއުއްމީދު ބޮލާލާ ނުޖައްސަވާށެވެ. އެހެން ނޫންނަމަ މަނިކުފާނަށްވެސް ހަމަ ބޮޑުތަނުން ނޫނެކޭ ބުނާނެއެވެ.


ވާހަކަ : އިތުރު ސިއްރުތައް\nއަނެއްދުވަހު ހަވީރުގެ ވަގުތެވެ. އައިޝާ، އަދްހަމް އަދި މަލީޝާ ބައްދަލުކުރަން ނިންމާފައިވަނީ ސްކޫލްކައިރީގައި ހުންނަ ކޮފީ ޝޮޕެއްގައެވެ.\nމަލީޝާ ތަންކޮޅެއް ކުރިން އެތަނަށް ގޮސް އެމީހުންގެ އިންތިޒާރުގައި އިނެވެ. ކޮފީއަކަށް އޯޑަރު ދީފައި ފޯނުން ޗެޓްކުރަން ފެށިއެވެ. އިރުކޮޅެއް ނުވަނީސް ކޮފީގެނެސްފިއެވެ. އެތިފޮދުފޮދުން ކޮފީ ބޮމުން، ޗެޓް ކުރަމުންދިޔައެވެ. އެހެން އިނދެފައި ކެފޭތެރެއަށް ބަލައިލިއިރަށް އީތަން ފެނިއްޖެއެވެ.\nއީތަން އިށީންދެގެން އިން މޭޒުން ތެދުވެގެން މަލީޝާ އާއި ދިމާއަށް އަންނަން ފެށުމުން ފެންނަކަމަށްވެސް ނުހަދައި އެހެން ދިމާއަކަށް ބަލަން ފެށިއެވެ.\n"ހައި." އީތަން ހަނާ އަޅައިލިއެވެ.\nމަލީޝާ ދެނަހުރިކަމަކަށް ނުހަދައެވެ. ކޮފީތަށިން ކޮފީ ފޮދެއް ބޮއެލަމުން ޗެޓްކުރަން ފެށިއެވެ.\n"އޭތް އައިމް ސޮރީ. އަހަރެން އެވާހަކަ ދެއްކި އިރަކު ނޭނގޭ އެއީ ތީނަގެ ކޮއްކޮ ކަމެއް." އީތަން މަޢާފަށް އެދުނެވެ. މަލީޝާ އިސްއުފުލައި ބަލައިލި އެވެ.\n"އަހަންނަށް އެކަން އެނގުނީ މަލީޝާ ލިޔެފަ އެއްލާލި ގަނޑުކޮޅުން." އީތަން ގެ ވާހަކައިން އޭނާ ދެރަވެފައި ހުރިވަރު ކިތަންމެ ރަނގަޅަކަށްވެސް އެނގެއެވެ.\n"އަހަރެން މިތާ އިނދެ ހަޅޭއްލަވަން ނުފަށަނީސް މިތަނުން ދާންއުޅޭ." މަލީޝާ ހަޅޭއްލަވައި ގަތެވެ.\nއެވަގުތު އައިޝާ އާއި އަދްހަމް ކެފޭތެރެއަށް ވަދެގެން އަންނަނީ އެވެ. އޭރުވެސް އެދެބެއިން ގެންދިޔައީ އެކަކު އަނެކަކާ ދިމާކުރަމުން ނެވެ.\n"އޭތް ސޮރީ އިނގޭ ލަސްވީތީ. މި އަދްހަމް އާ ހެދި ވާގޮތޭ މީ." އައިޝާ ދައްކަމުންދިޔަ ވާހަކަ ހުއްޓާލިއެވެ. އެތާނގައި އީތަން ހުރިކަން ފާހަގަ ކުރެވުމުންނެވެ.\n"އީތަން މިތަނުގަ ކީއް ތިކުރަނީ؟"\n"އަހަރެން ހަމަ އެކަނި މަލީޝާ ކައިރީގައި ސޮރީއޭ ބުނެލަން މިކޮޅަށް ޖެހިލީއޭ އޯކޭ!" އީތަންވެސް ހުރީ ރުޅިއައިސްފައެވެ.\n"ވަޓް އެވަރ. ކައޭ މިތަނުން ދާން އުޅޭ." އަނގަޔަށް ވައްތަރު ޖައްސާލަމުން އައިޝާ ބުންޏެވެ.\n"ރީ-ލެކްސް ސިސް." އަކުރުތަކަށް ދަމާލަމުން އަދްހަމް މަޑުމަޑުން ބުންޏެވެ.\nއީތަން އިތުރު އެއްޗެއް ނުބުނެ އެތަނުން ހިނގައްޖެ އެވެ. މަލީޝާގެ ކުރިމަތީގައި ހުރި ގޮނޑީގައި އައިޝާ އިށީންނި އެވެ. އަދްހަމް އިށީންނީ އައިޝާގެ ގޮނޑިއާ ޖެހިގެން ހުރި ގޮނޑީގައެވެ.\n"ޔޫ އޯކޭ؟" މަލީޝާގެ އަތުގައި ހިފާލަމުން އައިޝާ އެހިއެވެ.\n"އެކަމާ އަޅާނުލާ އައިޝް. .. .. އޭނަ ސޮރީއޭ ބުނެފަ އެ ދިޔައީނު." އަދްހަމް ބޭނުންވީ އޭނާގެ ދައްތަ ހަމަޖައްސުވާށެވެ.\n"އަދްހަމް އެބުނީ ތެދެއް. އޭނާ ހަމަ އަސްލުވެސް ދެރަވެގެން މަޢާފަށް އެދުނީކަމަށްވެސް ވެދާނެއެއްނު." ލަސްލަހުން މަލީޝާ ބުންޏެވެ.\n"މަށަކަށް ގަބޫލެއް ނުކުރެވޭ. ވަރަށް ދުއްޕާން ބޮޑު ގޮލައެއް އެއީ." ދަތްކުނޑި ވިކާލަމުން އައިޝާ ބުންޏެވެ. "ހޫމް. ކޮންކަމަކާ، ކޮން ވާހަކައެއް ދައްކަންތަ އަހަރުން މިތަނަށް ތިގެނައީ؟"\n"އެ ވާހަކަ ދޯ!" ތަތް ރާގެއްގައި މަލީޝާ ބުންޏެވެ.\n"ކޮންމެހެން ދައްކަން ބޭނުން ނޫނިއްޔާ އޯކޭ ތިވާހަކައެއް ނުދެއްކިޔަސް." ދިމާކުރާ ރާގަކަށް އަދްހަމް ބުންޏެވެ.\n"ނޫނޭ. އެވާހަކަ އެބަޖެހޭ ކޮންމެހެންވެސް ދައްކަން." މަލީޝާ ދުރަށް ބަލައިލި އެވެ. "އަހަރެންގެ މަންމަ މަރުވީ މީގެ 14 މަސްކުރިން. އޭގެ ފަހުން އަހަރެންގެ ބައްޕަ މުޅިން ބަދަލުވި. ޑްރަގްސް ނަގަންފެށީ ތަނެއް ދޮރެއް ބަލާފައެއް ނޫން. ދެން އެއް ދުވަހަކު-" މަލީޝާ ދައްކަންފެށި ވާހަކަ ހުއްޓާލިއެވެ.\n"އިޓްސް އޯކޭ އޭ. އަހަރުން މިތިބީ މަލީ އާ އެކުގައެއްނު." މަލީޝާ އަށް ހިތްވަރު ދިނުމަށް އައިޝާ ބުންޏެވެ.\n"އެދުވަހު އަހަރެންގެ މާމަ އާއި ކޮއްކޮ ނިންމީ ބައްޕަގެ ކައިރީގައި މަޑުކުރުމަށް. އޭރުވެސް ބައްޕަ އޮތީ ޖައްސައިގެން. އަހަރެން ހަމަ އެކަނި ހަނދާން ހުންނަނީ އޭގެ އަނެއް ދުވަހު އަހަރެންގެ އަނެއް މާމައަށް ފުލުހުން ގުޅާފަ ބުނީ-" މަލީޝާ އަށް ރޮވެން ފެށިއެވެ. "..........ބުނީ އަހަރެންގެ ބައްޕަ މަރުވި ވާހަކަ އާ އަހަރެންގެ ކޮއްކޮގެ ހަށިގަނޑު ނުފެނުނު ވާހަކަ."\n"އޭނަ އަމިއްލައަށްތަ މަރުވީ؟" އަދްހަމް އެހިއެވެ.\nމަލީޝާ ލޮލުން ފައިބަމުންދިޔަ ކަރުނަތައް ފޮހެލިއެވެ. "ފުލުހުން ބުނީ އަހަރެންގެ ބައްޕަ ލައިގެން ހުރި ގަމީހުން، ކޮއްކޮގެ ބްލަޑް ފެނުނުކަމަށް. އަދި ބައްޕަ މަރުވުމަށް ބޭނުންކުރި ވަޅިންވެސް ކޮއްކޮގެ ބްލަޑް ފެނުނުކަމަށްވެސް ބުނި. އަހަރެން.... އަހަރެން ހިތަށް އަރަނީ އެދުވަހު އަހަންނަށް ގޭގަ ހުރެވުނު ނަމައޭ." މަލީޝާ ބަޑިފަޅައިގެން ހިނގައްޖެ އެވެ.\nއައިޝާ ތެދުވިއެވެ. މަލީޝާގެ ކައިރިއަށްގޮސް އޭނާގެ ގައިގައި ބައްދާލިއެވެ. "ހޭ... މަލީ! ... އިޓްސް ނޮޓް ޔޯރ ފޯލްޓް!"\nއަދްހަމްވެސް މަލީޝާގެ އަތްތިލައިގައި ހިފިއެވެ. "މަގޭ ސިސް ބުންޏަސް އެބުނީ ތެދެއް. އިޓްސް ނޮޓް ޔޯރ ފޯލްޓް."\nއައިޝާ ދެތުވިއެވެ. "އެނގޭތަ. މަގޭ މީނދަ ބްރޯ މަށާ ކަމަކަށް އެއްބަސްވުމަކީ ވަރަށް ނުވާނެކަމެއް. އެހެންވީމަ އެއީ ދުނިޔޭގެ ހަތް އަޖައިބުންކުރެ އަޖައިބެއް ފެނުންފަދަ ކަމެއް. ސޯ ނައު އައިމް ގޮނާ ނީޑް އަ ކަޕް އޮފް ކޮފީ. އަ ސްޓްރޯންގް ވަން އިންޑީޑް." ތުއި ވެލަމުން އައިޝާ ބުންޏެވެ. އެއަށްފަހު އައިޝާ ދިޔައީ ކައުންޓަރު ދޮށަށެވެ.\nމަލީޝާ އަށް ހެވުނެވެ. މަލީޝާގެ މޫނުމައްޗަށް ހިނިތުންވުމެއް ވެރިވިތަން ފެނިފައި އަދްހަމް އަށް ހަމަޖެހިލެވުނެވެ.\n"ހާދަ ސަޅި އޭ." އަދްހަމް މަސްތީ ރާގެއްގައި ބުންޏެވެ.\n"އޭނ؟" ސުވާލުގެ ނަޒަރަކުން ބަލައިލަމުން މަލީޝާ ބުންޏެވެ.\n"މިބުނީ މީ ހާދަ ސަޅި ތަނެކޭ. މިހެން ދޭތެރެއަކުން އަންނަންވެސް ރަނގަޅުތަނެއްނު މީ."\nއަދްހަމްގެ ދެ ލޮލަށް މަލީޝާ ބަލައިލި އެވެ.\n"މި ކެފޭގެ ގޮނޑިތައްވެސް އެހާ ސަޅި. އަދި މި މޭޒުވެސް ސަޅިއެއްނު." މަޑުމަޑުން އަދްހަމް ކިޔަމުން ދިޔައެވެ.\nމަލީޝާ އެއްޗެކޭ ނުބުނެ ހިނިތުންވެފައި އިރުކޮޅެއްވަންދެން އިނީއެވެ.\n"ހޫމް... ތިބުނިހެން މިތަނަށް އަހަރުން ގިނަގިނައިން އަންނަން ފަށަންވީ ދޯ!"\n19 ވަނަބައި - ދަމައިގަތުން\n18 ވަނަބައި - އާދަޔާޚިލާފް ގެއެއް\n17 ވަނަބައި - އާދޭ އެތެރެއަށް؟\n16 ވަނަބައި - ފެހި ދޫލަ\n15 ވަނަބައި - ހުވަފެންތައް\n14 ވަނަބައި - ދަންނަ މީހެއް!\n13 ވަނަބައި - ލޯގަނޑު\n12 ވަނަބައި - އޮޅުންބޮޅުން\n11 ވަނަބައި - ސޫފިތަކެއް\n10 ވަނަބައި - ވަގުތު ކުޑަތަންވެފައި\n8 ވަނަބައި - އަނދިރިކަން\n7 ވަނަބައި - އިތުރު ސިއްރުތައް\n6 ވަނަބައި - ހަމަޖެހުން\n5 ވަނަބައި - ސިއްރުތައް\n4 ވަނަބައި - ފަޅައިގެން ދިއުން\n3 ވަނަބައި - ގެއްލިގެން\n2 ވަނަބައި - މިތުރުން\n1 ވަނަބައި - މަލީޝާ\nމަސްލަހަތައްޓަކައި އެޅި ފިޔަވަޅެއް\nފޮނިރަހަދޭ ސާޅީސް އަށްލާރި\n1 ވަނަބައި - މުޑަހަނދި ހަކުރާ\nއުމުރު ދިގު ކުޅުންތެރިޔާ\nސީނު ނުކިޔާ ދަތުރު\nވަރަށް ބަރާބަރު ޕިޔޯނެއް\nކަތީބު ކަލޭގެފާނުގެ ހުކުރު


SCEAM ge3vana Tea and Talk khaassa kuree geveshi aniyaa ah - AO News\nމުޖުތަމައުގައި އަންހެނުންނަށް ދިމާވާ އެކިއެކި ގޮންޖެހުންތަކާއި އަދި އެކަންތައްތަކުން އަރައިގަންނާނެ ގޮތްތަކާއި ބެހޭ ގޮތުން މަޝްވަރާކޮށް އެކަންކަމަށް ހައްލު ހޯދައިދިނުމަށް މަސައްކަތް ކުރުމުގެ ގޮތުން ސަދަން ކޮމިޔުނިޓީ އެމްޕަވަމެންޓް އެސޯސިއޭޝަން އޮފް މޯލްޑިވްސް (ސްކީމް) އިން ކުރިއަށް ގެންދާ “ޓީ އެންޑް ޓޯކް” ގެ3ވަނަ ސިލްސިލާ ޕްރޮގްރާމް އައްޑޫސިޓީގެ މީދޫގައި ކުރިއަށް ގެންގޮސްފިއެވެ.\nމިއަހަރުގެ ބައިނަލް އަގުވާމީ އަންހެނުންގެ ދުވަހާއި ގުޅުވައިގެން ސްކީމް ގެ އައްޑޫޗެޕްޓަރ އިން އިސްނަގައިގެންފެށި ޕްރޮގްރާމުގެ ފުރަތަމަ ބައްދަލުވުން މާރޗް މަހުގައި މަރަދޫގައި ބާއްވާފައިވާ އިރު ފުރަތަމަ ޕްރޮގްރާމު ޚާއްޞަ ކުރީ މިއަހަރުގެ އަންހެނުންގެ ދުވަހުގެ ޝިއާރާއި ގުޅުވައިގެން “ބްރެކް ދަ ބަޔާސް” މި މައުޟޫއަށެވެ. އަދި2ވަނަ ޕްރޮގްރާމު އެޕްރީލް މަހު ހިތަދޫގައި ބާއްވާފައިވާއިރު އެ ޕްރޮގްރާމުގެ މައުޟޫއަކީ “ސެލްފް ކެއަރ އެންޑް ބެލެންސެވެ.” އަދި މިފަހަރުގެ ޕްރޮގްރާމު މީދޫގައި ކުރިއަށް ގެންގޮސްފައިވާއިރު މި ޕްރޮގްރާމުގައި މައުޟޫއެއްގެ ގޮތުގައި ނަގާފައިވަނީ “އެލިމިނޭޓިންގ އެންޑް ޕްރެވެންޓިންގ ޑޮމެސްޓިކް ވައިލެންސް” އެވެ.\nމީދޫއަވަށުއޮފީހުގައި ބޭއްވި މި ޕްރޮގްރާމުގައި ގެސްޓް ސްޕީކާރ އެއްގެ ގޮތުގައި އަތޮޅު މަދުރަސާގެ ޕްރިންސިޕަލް ޒީނިޔާ ބައިވެރިވެލެއްވެވި އިރު މީދޫގެ 20 ވަރަކަށް މީހުން ވަނީ އިއްޔެގެ ޕްރޮގްރާމުގައި ބައިވެރިވެ މައުޟޫއާއި ގުޅޭގޮތުން މަޝްވަރާކޮއް އަމިއްލަ ތަޖުރިބާ ހިއްސާކުރުން ފަދަ ކަންކަން ކުރިއަށް ގެންގޮސްފައެވެ.\nމިއީ އަންހެނުންގެ ގުރޫޕް ތަކުގައި އެމީހުންނަށް ދިމާވާ ތަފާތު އެކިކަހަލަ މައްސަލަތަކާއި ގުޅޭ ގޮތުން މައުލޫމާތު ބަދަލުކޮށް ޚިޔާލު ފާޅުކޮށް މަޝްވަރާހޯދުމާއި ނަފްސާނީ އަދި ޖިސްމާނީ ދުޅަހެޔޮ ކަމާއި ގުޅޭ ކަންކަމުގައި ބައިވެރިވެގެން މަސައްކަތް ކުރުމާއި މުޖުތަމައުގެ އަންހެނުން ބާރުވެރިކުރުމުގެ މަގްޞަދުގައި ސްކީމް އިން ކުރިއަށް ގެންދާ ހަރަކާތެކެވެ.\nޓީއެންޑް ޓޯކްގެ4ވަނަ ޕްރޮގްރާމު އަންނަ ޖޫން މަހު ބާއްވާ އިރު އެ ޕްރޮގްރާމު ބޭއްވުމަށް ހަމަޖެހިފައިވަނީ ފޭދޫގައެވެ.


Covid vaccine jehumun hisaabakah athugai rissalun fiyavai ithuru kameh neh: Dr. Anthony Fauci\n"ވެކްސިން ޖެހުމުން ހިސާބަކަށް ރިއްސާލި: ޑރ. ފައުޗީ\nޑރ. އެންތަނީ ފައުޗީ: ވައިޓް ހައުސް ހެލްތު އެޑްވައިޒާ އަދި ޑައިރެކްޓާ ނެޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިސީޒަސް\nކޮވިޑް ބަލިމަޑުކަމުގެ ތެރެއިން ފާޅުވެ ސެލެބްރިޓީއެއްގެ ދަރަޖަ ލިބިވަޑައިގެން ހުންނެވި ޑރ. އެންތަނީ ފައުޗީ ކޮބައި ހެއްޔެވެ؟ ކޮވިޑް މައުލޫމާތު ސެޝަނެއް، ފައުޗީއާ ނުލައި ފުރިހަމަ ނުވާނެކަން އެންމެ ވެސް ދަނެ އެވެ.\nކޮވިޑް ވެކްސިން ޖެއްސެވުމަށް ފަހު ވަޑައިގެންނެވި ވަކިތަނެއް ސާފުނުވެ އުޅެނިކޮށް ފެނުނީ ދެއްވާފައި އޮތް އިންޓަވިއުއެކެވެ. އިންޖެކްޝަން ޖެއްސެވުމުން ކުރެވުނު ތަޖުރިބާ ހިއްސާ ކުރައްވަމުން ވިދާޅުވީ އެދުވަސް ނިމިގެންދިޔައިރު ވެސް ހިރުވާލިތަން ކަހާވެސް ނުލާ ކަމަށެވެ.\nފައުޗީ އިހުތިޔާރު ކުރެއްވީ އާންމުންނަށް ފެންނަ ގޮތަށް ވެކްސިންދެއްވުމަށެވެ. އެމެރިކާގައި އެއް ވެކްސިނަށް ވުރެ ގިނަ ވެކްސިން ލިބެން ހުއްޓައި، ފައިޒާ ބަޔޮންޓެކް ވެކްސިން ދޫކޮށްލައްވައި ފައުޗީ ޖެއްސެވީ މޮޑާނާ ވެކްސިނެވެ. މޮޑާނާއިން ވެކްސިން އުފައްދާފައި ވަނީ "ނެޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިސީޒަސް" (އެންއައިއޭއައިޑީ) ގެ އެހީތެރިކަމާ އެކު އެވެ. ފައުޗީ މަސައްކަތްކުރައްވަނީ އެ އިންސްޓިޓިއުޓްގަ އެވެ.\nކޮވިޑް ވެކްސިން ޖެއްސުވުމަށް ފަހު ކުރެއްވުނު ތަޖުރިބާ ވިދާޅުވެދެއްވަން އެދުމުން އެއްކޮލުން ހީނލައްވާފައި ވިދާޅުވީ އެއްވެސް ކަމެއް ނުވާ ކަމަށެވެ.\n"މުޅި ދުވަސް ދިޔައީ ވަރަށް އަރާމުކޮށް،" ފައުޗީ ވިދާޅުވި އެވެ. "އެރޭ ވަރަށް ރަނގަޅަށް ނިދުނު. އެކަމަކު ހެނދުނު ހޭލެވުނުއިރު އަތުގައި ކޮންމެވެސް ވަރެއްއްގެ ރިހުމެއް ހުރި، އެއީ އެންމެ ބޮޑުވަރަކަށް ވެސް ވީ ކަމަކީ"\nއިންޖެކްޝަން ޖެހުމުން އަތުގައި ރިހުމަކީ ކޮވިޑް ނޫން ވެކްސިނުން ވެސް ވާ ކަމެއް ކަމަށް ފައުޗީ ވިދާޅުވި އެވެ. އޭނާ ވިދާޅުވީ އޭނާއަށް އިތުރު ކަމެއް މެދުވެރިނުވި ނަމަވެސް، ކޮވިޑް ވެކްސިން ޖެހުމުން ގައިގައި ރިހި، ހުންއައިސް އަދި ބޮލުގައި ރިއްސާ ކަމަށް މީހުން ބުނާ ކަމަށެވެ. އެލާޖީ ހުންނަ މީހުންނަށް ވެސް ބޮޑުވަރުވާކަން މިހާރު ކަށަވަރުވެފައިވާ ކަމަށެވެ.\n"ކޮންމެ ވެކްސިނެއްގައި ވެސް ހުންނާނެ މިކަހަލަ މިކަހަލަ ކަންތައްތައް" ފައުޗީ ވިދާޅުވި އެވެ. އޭނާ ވިދާޅުވީ މީހުން ވެކްސިން ޖަހަނީ ބަލިން ވާވަރަށް ވުރެ ކުޑަވަރު ވެސް ހެޔޮ ކަމަށެވެ.\nކޮވިޑް-19 ކޮވިޑް ވެކްސިން ފައިޒާ


James Bond Ge Aa Film Ge Trailer Varah Furihama - Vaguthu\nއެކްޝަން ފިލްމު ބަލާ ހިތްވާ ފަރާތްތަކުގެ މެދުގައި އެންމެ މަގުބޫލު އެއް ފިލްމީ ތަރިއަކީ ޖޭމްސް ބޮންޑްއެވެ. ހޮލީވުޑްގެ މަޝްހޫރު ފިލްމުތަކުން ފެނިގެން ގޮސްފައިވާ ބޮންޑުގެ އާ ފިލްމު "ނޯ ޓައިމް ޓު ޑައި" ގެ ޓްރެއިލާ މިވަނީ ދައްކާލައިފައެވެ.\nއުމުރުން 53 އަހަރުގެ ބޮންޑްގެ އާ ފިލްމުގެ ޓްރެއިލާގައި އޭނާ ފެނިގެންދަނީ ބްރިޖެއް މަތިން ވަލެއްގެ އެހީގައި ފުންމާލާ މަންޒަރެވެ. ރީތި ކާރުތަކުން ދަތުރުކޮށް ބަޑި ޖަހައި ނުބައިބައި މީހުން މަރާ މަންޒަރު ފެނިގެންދާ މި ފިލްމުގެ ޓްރެއިލާގެ ދިގުމިނަކީ އެންމެ 30 ސިކުންތެވެ.\nބޮންޑްއާއެކު ދެން ފިލްމުގައި ފެނިގެންދަނީ ކިޔު(ބެން ވިޝޯ) އެވެ.\nމި ފިލްމުގެ ޓްރެއިލާ ނިންމާލަމުން "ބޮންޑް އިޒް ބެކް" މިހެން އަރައެވެ. އަދި ފިލްމު ރިލީޒް ކުރާ ތާރީހުވެސް އަރައެވެ. މި ފިލްމު އުފައްދާ ފަރާތާއި ހަވާލަދީ ދަ މިރާ އިން ބުނީ ޔޫކޭގައި މި ފިލްމު ޕްރިމިޔާ ކުރާ ރަސްމިއްޔާތަށް 10 މިލިއަން ޕައުންޑު ހަރަދުކުރަން ހަމަޖެހިފައިވާ ކަމަށެވެ.\nބޮޑު ތަރުހީބެއް ލިބިގެންދާނެ ކަމަށް ބެލެވޭ މި ފިލްމު ޕްރިމިއާ ކުރަން ހަމަޖެހިފައިވަނީ ލަންޑަނުގެ ބޮޑު ސްޓޭޑިއަމްއެއްގައެވެ.\nބްލޫމްބާގް އިން ރިޕޯޓުކުރާގޮތުގައި މި ފިލްމު ޕްރިމިޔާ ކުރާނެ ކަމަށް ބެލެވޭ ފަރާތްތަކުގެ ތެރޭގައި ނެޓްފްލިކްސް، އެމެޒަން، އަދި އެޕަލް ހިމެނެއެވެ. މި ފިލްމަކީ ކެރީ ޖޯޖީ ފުކުނަގާ ޑައިރެކްޓު ކުރާ އޭނާގެ 25 ވަނަ ފިލްމެވެ.\nބޮންޑް މީގެ ކުރިން ފެނިގެންގޮސްފައިވާ މަޝްހޫރު ފިލްމުތަކަކީ 2006 ވަނަ އަހަރު ނުކުތް ކަސީނޯ ރޯޔަލް، 2008 ވަނަ އަހަރު ނުކުތް ކުއަންޓަމް އޮފް ސޮލޭސް، 2012 ވަނަ އަހަރު ނުކުތް ސްކައިފޯލް އަދި 2015 ވަނަ އަހަރު ނުކުތް ސްޕެކްޓްރާއެވެ.


ޑައުން ސިންޑްރޯމް (އިނގިރޭސި ބަހުން: Down Syndrome) އަކީ އުފެދުމުގައި ޖެހޭ ބައްޔެކެވެ. ޑައުންސިންޑްރޯމް ނުވަތަ ޓްރައިސޮމީ 21، ނުވަތަ މޮންގޮލިޒަމް އަކީ ކްރޯމޮސޯމްގެ 21 ވަނަ ޖޯޑްގައި އިތުރު ކްރޯމޮސޯމް އެއް އިނުމުގެ ސަބަބުން އުފެދުމުގައި ހުންނަ ޢައިބެކެވެ. ނުވަތަ ބައްޔެކެވެ. އެހެން ކަމުން މިޙާލަތުގައިHi! My name is What? my name is Who? my name is *freaky freaky* Slim Shady ގޮތެއްގައި ހުންނަ 46 ކްރޯމޮސޯމްގެ ބަދަލުގައި އެފަދަ މީހެއްގެ ހަށިގަނޑުގައި 47 ކްރޯމޮސޯމް ހުންނާނެއެވެ. މިބައްޔަށް ޓްރައިސޮމީ21 ކިޔަނީ 21 ވަނަ ޖޯޑްގައި2ކްރޯމޮސޯމްގެ ބަދަލުގައި3ކްރޯމޮސޯމް ހުންނާތީ އެވެ.\nޑައުން ސިންޑްރޯމް އާއެކު އުފަންވާ ކުދިންގެ ކިބައިން އަންނަނިވި ކަންތައްތައް ފާހަގަ ކުރެވޭނެއެވެ.\nފުޅާ ފަތި މޫނެއް އިނުން\nތުންފަތް އަދި ދޫ ބޮޑވުން\nމައްޗަށް ލެނބިފައި ލޯއިނުން\nކަންފަތް ތިރިއަށް ޖެހިފައި އިނުން\nހިތް އަދި ގުރުދާ ރަގަޅަށް އުފެދިފައިނެތުން\nސިކުނޑީގައި އުނިކަމެއް ހުރުން\nފައިތިލަ، އަތްތިލަ އަދި އިނގިލިތަކުގެ ރޮނގުތައް ތަފާތުކޮށް ހުރުން\nޑައުން ސިންޑްރޯމް ހުންނަ މީހުންގެ ތެރެއިން 40 އިންސައްތަ މީހުންނަށް އުފެދުމުގައި ޖެހޭ ހިތުގެ ބަލިތައް ހުންނަކަމަށް ވަނީ ފާހަގަ ކުރެވިފައެވެ. ޑައުން ސިންޑްރޯމް ޖެހުމުން ކްރޯމޯސޯމް އަންނަ ބަދަލު ގެ ހަގީގަތް އަދި ހޯދިފައެއް ނުވެއެވެ.\nތަފާތު ހިސާބުތަކުން ދައްކާ ގޮތުގައި ދުނިޔެއަށް އުފަންވާ ކޮންމެ 800 ކުދިންގެ ތެރެއިން އެއް ކުއްޖަކީ ޑައުން ސިންޑްރޯމް ޖެހިފައިވާ ކުއްޖެކެވެ. 35 އަހަރުން މަތިވުމަށްފަހު ވިހާ އަންހެނުންނަށް ލިބޭ ކުދިންނަށް ޑައުން ސިންޑްރޯމް ޖެހުމުގެ ފުރުޞަތު ބޮޑުކަމަށް ވެއެވެ.\nފެންކޮތަޅު ގައި ހުންނަ ފެނުން ފެން ނަގައިގެން އޭގައި އެކުލެވޭ ފީޓަލް ސެލް ތައް ޓެސްޓުކޮށްގެން ކްރޯމޯސޯމް އަށް ބަދަލު އައިސްފައިހުރިކަން ވިހެއުމުގެ ކުރިން ދެނެގަނެވިދާނެއެވެ. މާނައަކީ ވިހެއުމުގެ ކުރިން ޑައުން ސިންޑްރޯމް ޖެހިފައިވާ ކުއްޖެއްކަން ދެނެގަނެވިދާނެއެވެ.\nޑައުން ސިންޑްރޯމް އާއި ގުޅިގެން އުފެދޭ އައިބުތަކުގެ ތެރެއިން އުފެދުމުގައި ހިތުގައި ހުންނަ ޢައިބުތައް ފިޔަވައި އެހެން ގިނަ ކަންތައްތައް އޮޕަރޭޝަންކޮށްގެން ރަގަޅު ކުރެވެއެވެ. އަދި އެފަދަ މީހުން ބޮޑުވެ ފުރާ ފުރިހަމަ މީހެއްގެ ގޮތުގައި އުޅުމުގެ ގާބިލިއްޔަތު ލިބިގެންދެއެވެ. އާންމުކޮށް ޑައުން ސިންޑްރޯމް ޖެހިފައި ތިބޭ މީހުންނަކީ އުމުރު ކުރު ބައެކެވެ. ފާހަގަ ކުރެވިފައިވާ ގޮތުގައި އެމީހުންގެ އުމުރު އުޅެނީ 55 އަހަރުން ދަށުގައެވެ. މާނައަކީ 55 އަހަރު ވުމުގެ ކުރިން މަރުވެއެވެ. މިހެން ދިމާވާ މައިގަނޑު ސަބަބެއް ކަމަށް ފާހަގަ ކުރެވިފައިވަނީ އުމުރުން ދުވަސްވުމުން ކުރިމަތިވާ ޑިޖެނެރޭޓިވް ކަންޑިޝަން ނުވަތަ ހަށިގަނޑުގެ ސެލްތައް ހަލާކުކޮށްނެތިދާ މަރުޙަލާ މާއަވަހަށް ޑައުން ސިންޑްރޯމްގެ އަހުލުވެރިންނަށް ކުރިމަތިވާތީ އެވެ. އަދި އެމީހުންނަކީ ސިނކުޑީގައި އުނިކަމެއް ހުންނަ ބަޔަކަށް ވެފައި ގިނަ ފަހަރު އަމިއްލަ އިޚްތިޔާރު ގައި ކަންކަން ކުރަން ނޭނގޭ ބަޔަކަށް ވާތީ އެވެ.


އއ. އުކުޅަސް، ބީޗް ރެސްޓް ކާމިލް އިބްރާހިމް ހޯދުމުގެ މަސައްކަތް ފުލުހުން ދަނީ ކުރަމުން\nއާދިއްތަ ،6 އޮކްޓޯބަރ 2013 / 12:56\nއއ.އުކުޅަސް، ބީޗްރެސްޓް ކާމިލް އިބްރާހީމް\nދަޢުލަތުގެ މުދަލަަށް ގެއްލުންދީ ފުލުހަކަށް ހަމަލާދިންކަމަށް ތުހުމަތުކުރެވުމާއި ގުޅިގެން ރޭ ހޯދަން އިއުލާންކޮށްފައިވާ އއ. އުކުޅަސް، ބީޗް ރެސްޓް ކާމިލް އިބްރާހިމް (24އ) ހޯދުމުގެ މަސައްކަތް ފުލުހުން ދަނީ ކުރަމުންނެވެ.\nކާމިލް އިބްރާހިމްއަކީ 2013 އޮކްޓޯބަރު 05 ވަނަ ދުވަހުގެރޭ މާލެ ތެރޭގައި މުޒާހަރާގައި ފުލުހުން އަޅާފައިވާ ބެރިގޭޑްތައް ފޫއަޅުވާލުމަށްފަހު ފުލުހުން ބަންދުކޮށްފައިވާ ސަރަޙައްދަށް ވަދެ ޗާންދަނީ މަގު އޯކިޑްމަގު ގުޅުނު ކަންމަތީގައި މޯލްޑިވްސް ޕޮލިސް ސަރވިސްއިން ހަރުކޮށްފައިވާ ހުރި ސީ.ސީ.ޓީ.ވީ ކެމެރާއަށް ގެއްލުންދީ ހަލާކުކޮށް، އެސަރަޙައްދުގައި އަމަން ބަލަހައްޓަން ޙަރަކާތްތެރިވަމުންދިޔަ ފުލުހުންނަށް ހަތިޔާރު ބޭނުންކޮށްގެން ބިރުދައްކައި މާރާމާރީ ހިންގަން އުޅުނުކަމަށް ތުހުމަތުކުރެވޭ މައްސަލައަކާ ގުޅިގެން ފުލުހުން ހޯދަމުންދާ މީހެކެވެ.\nމީގެއިތުރުންވެސް ކާމިލް އިބްރާހިމްއަކީ މަނާކުރެވިފައިވާ މަސްތުވާއެއްޗެއް ބޭނުންކުރުމާއި ބޭނުންކުރުމަށްޓަކައި އަތުގައި ބެހެއްޓިކަމަށް ސާބިތުވެ6އަހަރު ދުވަހަށް ޖަލަށް ލުމަށް ޙުކުމްކޮށްފައިވާ މީހެކެވެ. އަދި ކާމިލް އިބްރާހިމްއަކީ 2013 މާޗް މަހުގެ 06 ވަނަ ދުވަހުގެ ވަގުތެއްގައި އދ. ކަނބުރުދޫ ކައިރިން ކަނޑުމަތީގައި އޮތް ތެޔޮ ބޯޓަކަށް އަރައި އެބޯޓުގައި ތިބި މީހުންނަށް ބިރުދައްކައި މާރާމާރީ ހިންގައި އިންޒާރުދީފައިވާކަމަށް ފުލުހުންނަށް ހުށަހެޅުނު މައްސަލައެއްގެ ތުހުމަތުގައިވެސް ފުލުހުންގެ ބެލުމުގެ ދަށަށް ގެނެސްފައިވާ މީހެކެވެ.\nވީމާ، ކާމިލް އިބްރާހިމްއާ ބެހޭ އެއްވެސް މަޢުލޫމާތެއް ލިބިލައްވާފައިވާ ފަރާތެއްވާނަމަ އެ މަޢުލޫމެއް ވީއެންމެ އަވަހަކަށް މޯލްޑިވްސް ޕޮލިސް ސަރވިސްގެ ކްރިމިނަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 ނުވަތަ މޯލްޑިވްސް ޕޮލިސް ސަރވިސްގެ ހޮޓްލައިން ނަމްބަރު 3322111 އަށް ގުޅުއްވައި ހިއްސާކުރެއްވުން އެދެމެވެ. އަދި މިފަދަ މަޢުލޫމާތު ފުލުހުންނާ ހިއްސާކުރާ ފަރާތްތަކަށް ލިބިދޭންޖެހޭ ރައްކާތެރިކަން ފޯރުކޮށްދޭނެކަމުގައި ދަންނަވަމެވެ.\nތަފާތު މައްސަލަތަކުގައި ފުލުހުން ހޯދަން އިއުލާން ކުރާ ފަރާތްތައް ހޯދުމުގައި ދިވެހި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މި ފުރުޞަތުގައި ފާހަގަކޮށް ޝުކުރު ދަންނަވަމެވެ.


China akee Raajjeyge ehmme gaaiy ekuveringe thereygai himeney...\nޗައިނާ އަކީ ރާއްޖޭގެ އެންމެ ގާތް އެކުވެރިންގެ ތެރޭގައި ހިމެނޭ ގައުމެއް: އަބްދުﷲ ޝާހިދު\nމުޅި ދުނިޔޭގެ ކުއެރުމާ ތަރައްޤީއަށް ޗައިނާއިން ކުރަމުންދާ މަސައްކަތަށް ތައުރީފްކުރައްވާފައިވޭ\nކ. މާލެ |2އޮކްޓޯބަރ 2020 | ހުކުރު 00:16 | 4,321\nރާއްޖެ، ޗައިނާގެ ދިދަތަކެއް - އޭޝިއާވަޔަރ\nޗައިނާގެ ޤައުމީ ދުވަހާއި، އިތުރު4ޤައުމެއްގެ މިނިވަން ދުވަހާ ގުޅިގެން ފޮރިން މިނިސްޓަރ އަބްދުﷲ ޝާހިދު މިއަދު ތަހުނިޔާގެ މެސެޖް ފޮނުއްވައިފިއެވެ.\nޗައިނާގެ ޤައުމީ ދުވަހުގެ މުނާސަބަތުގައި އެޤައުމުގެ ޚާރިޖީ ވަޒީރު އަދި ސްޓޭޓް ކައުންސިލަރ ވާންގް ޔީ އަށް މިނިސްޓަރ ޝާހިދު ފޮނުއްވި މެސެޖްގައި އެޤައުމުގެ ޤައުމީ ދުވަހުގެ މުނާސަބަތުގައި ދިވެހި ސަރުކާރާއި، ރައްޔިތުންނާއި މިނިސްޓަރ ޝާހިދުގެ އަމިއްލަ ނަންފުޅުގައި ޗައިނާ ސަރުކާރާ ރައްޔިތުންނާއި މިނިސްޓަރ ވާންގް ޔީ އަށް ޤައުމީ ދުވަހުގެ ހެޔޮ ތަހުނިޔާ ފޮނުއްވާ ކަމަށް ވިދާޅުވިއެވެ.\nޕީޕަލްސް ރިޕަބްލިކް އޮފް ޗައިނާ އުފެދުނުތާ 71 އަހަރު ފުރުން މިއަދު ފާހަގަކުރާއިރު، ޗައިނާ އަކީ ރާއްޖޭގެ އެންމެ ގާތް އެކުވެރިންގެ ތެރޭގައި ހިމެނޭ ގައުމެއްކަމަށާއި، މުޅި ދުނިޔޭގެ ކުއެރުމާ ތަރައްޤީއަށް ޗައިނާއިން ކުރަމުންދާ މަސައްކަތަށް ތައުރީފްކުރައްވާކަމަށް މިނިސްޓަރ ޝާހިދު ވިދާޅުވިއެވެ. މީގެ އިތުރުން "ވަން ޗައިނާ ޕޮލިސީ" ރާއްޖެއިން ދަމަހައްޓާނެކަމުގެ ޔަޤީންކަން އަރުވަމުން، މިނިސްޓަރ ޝާހިދު ވަނީ ރާއްޖެއާއި ޗައިނާގެ ޒަމާންވީ އެކުވެރި ގުޅުން ބަދަހި ކުރުމަށް ކުރެއްވުން ހުރި ހުރިހާ މަސައްކަތެއް ކުރައްވާނެ ކަމަށް ވިދާޅުވެފައެވެ.\nޗައިނާގެ ޤައުމީ ދުވަހުގެ އިތުރުން ފާހަގަކުރާ ނައިޖީރިއާ، ސައިޕްރަސް، ޕަލާއޯ އަދި ޓުވާލޫގެ މިނިވަން ދުވަހުގެ މުނާސަބަތުގައި، އެގައުމުތަކުގެ ޚާރިޖީ ވަޒީރުންނަށްވެސް މިނިސްޓަރ ޝާހިދު ވަނީ މިނިވަން ދުވަހުގެ ތަހުނިޔާ ފޮނުއްވާފައެވެ.


TMA in Raees Nasheed ah 13 million dollar libunu: Member Nasheed - One Online\nނޮޅިވަރަމް ދާއިރާގެ ރައްޔިތުން މަޖިލިސް މެންބަރު މުހައްމަދު ނަޝީދު އަބްދުﷲ --- ފޮޓޯ/ މަޖިލިސް\nޓީއެމްއޭ އިން ރައީސް ނަޝީދަށް 13 މިލިއަން ޑޮލަރު ލިބުނު: މެމްބަރު ނަޝީދު\nރައްޔިތުން މަޖިލިހުގެ ރައީސް މުހައްމަދު ނަޝީދަށް ޓްރާންސް މޯލްޑިވިއަން އެއާވޭސް (ޓީއެމްއޭ)އިން 13 މިލިއަން ޑޮލަރު ލިބިވަޑައިގެންނެވި ކަމަށް ނޮޅިވަރަމް ދާއިރާގެ ރައްޔިތުން މަޖިލީހުގެ މެންބަރު މުހައްމަދު ނަޝީދު އަބްދުﷲ ތުހުމަތު ކުރައްވައިފިއެވެ.\nމެންބަރު ނަޝީދު މިރޭ ކުރެއްވި ޓުވީޓެއްގައި ވިދާޅުވީ، ޓީއެމްއޭ އިން 13 މިލިއަން ޑޮލަރު ރައީސް ނަޝީދަށް ލިބިވަޑައިގެންފައިވާ ކަމަށާއި ނަމަވެސް ރައްޔިތުން މަޖިލީހުގެ އެމްޑީޕީ މެންބަރުން ބޭނުން ކުރައްވައިގެން އެ މައްސަލަ އޮއްބާލަން މަސައްކަތް ކުރައްވަމުން ގެންދަވާ ކަމަށެވެ.\n"ޓީއެމްއޭއިން ރައީސް މުހައްމަދު ނަޝީދަށް 13 މިލިއަން ޑޮލަރު ދިންކަން އޮއްބާލަން މިއަދު އެމްޑީޕީގެ މެންބަރުން ލައްވާ ކުރީ ސަރުކާރޭ. ކުރީ ސަރުކާރޭ މި ކިޔަނީ. ގާނޫނުއަރާ ހަމަކުރާނެ. އެކަން ދަންނާތި. ގޮނޑި ދުއްވަން މިފަހަރު ނުފޮނުވާނެ. އޮންނަން ޖެހޭނީ ޖަލުގައި،" މެންބަރު ނަޝީދު ކުރެއްވި ޓުވީޓްގައި ވިދާޅުވެފައިވެއެވެ.\nއެމްއޭސީއެލް އިން 26 މިލިއަން ޑޮލަރު އިންވެސްޓް ކޮށްގެން ހަދާ ސީޕްލޭން ޓާމިނަލްގެ ބޮޑުބައެއް ޓީއެމްއޭއަށް ދިނުމަށް އެމްއޭސީއެލުން ނިންމާފައިވާ މައްސަލަ ފެންމަތިވުމާއި ގުޅިގެން ރައްޔިތުންގެ މަޖިލީހުން ވެސް ދަނީ އެ މައްސަލަ ބަލަމުންނެވެ. އެގޮތުން އެ މައްސަލައާއި ގުޅުންހުރި ހުރިހާ ފަރާތެއް މަޖިލީހުގެ މާލިއްޔަތު ކޮމިޓީއަށް ދަނީ ހާޒިރު ކުރަމުންނެވެ.\nމި މައްސަލައާ ގުޅިގެން ރައީސް ނަޝީދު ވެސް ގެންދަވަނީ ތަކުރާރުކޮށް ވާހަކަފުޅު ދައްކަވަމުންނެވެ. އެމަނިކުފާނު ވިދާޅުވަމުން ގެންދަވަނީ ސަރުކާރާއި ޓީއެމްއޭއަށް އެއްބަސްވެވޭ ގޮތަކަށް މައްސަލަ އަވަހަށް ނިންމުން މުހިންމު ކަމަށެވެ.\nއެކަމާއި ގުޅިގެން އެމަނިކުފާނަށް ވެސް ތުހުމަތު ތަކެއް ކުރެވުނެވެ. އެގޮތުން ޓީއެމްއޭއަށް ފައިދާވާ ގޮތަށް ރައީސް ނަޝީދު ވަކާލާތު ކުރައްވަމުން ގެންދަވާ ކަމަށާއި އަދި އެއީ ޓީއެމްއޭގެ ހިއްސާ ކޮންޓްރޯލްކުރާ ކޮންސޯޓިއަމްގައި ހިމެނޭ ބެއިން ކެޕިޓަލްގެ ވަކީލެއްގެ ގޮތުގައި ރައީސް ނަޝީދުގެ ވަކީލު، ޖެރެޑް ޖެންސާ ހިމެނޭތީ ކަމަށް ގިނަ ބަޔަކު ތުހުމަތު ކުރިއެވެ.\nގުޅޭ ޓެގު ރައްޔިތުންގެ މަޖިލިސް ކުރީގެ ރައީސް މުހައްމަދު ނަޝީދު ޓީއެމްއޭ


ބަލްގޭރިއާ - ވިކިޕީޑިއާ\nބަލްގޭރިޔާއަކީ އިރުދެކުނު ޔޫރަޕަށް ނިސްބަތްވާ ޤައުމެކެވެ.\nEthnic groups 85% Bulgarians, 9.4% Turkish, 4.7% Roma, 0.9% other groups\n- Recognized 06 April 1909\n- Total 110,993.6 km2 (104th)\n- 2009 estimate 7,606,000 (98th)\n- Density 68.5/km2 (124th)\n- Total $89.002 billion (63rd)\n- Per capita $11,760 (65th)\n- Total $44.777 billion (75th)\n- Per capita $5,916 (69th)\nGini (2003) 29.2\nHDI (2009) 0.840\n"Bulgaria’s National Flag". Bulgarian Government.3October 2005. Retrieved 2007-01-01.\n3. plural Leva.\n4. Bulgarians, in common with citizens of other European Union member-states, also use the .eu domain.\n6. Domestic power supply 220 V/50 Hz, Schuko (CEE 7/4) sockets\nބަލްގޭރިޔާގެ ރަސްމީ ބަހަކީ ބަލްގޭރިޔަން ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ބަލްގޭރިޔަންސްއެވެ. ޤައުމުގެ އެންމެ ބޮޑު ޝަހަރަކީ ސޯފިޔާއެވެ. މި ޤައުމުގެ ވެރިރަށަކީ ވެސް މިއީއެވެ. މިއީ ބަރުލަމާނީ ޑިމޮކްރަސީއެކެވެ. ޤައުމުގެ އާބާދީއަކީ7މިލިއަނެވެ. އެހެންކަމާއެކު، މިއީ ދުނިޔޭގައި 95 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 110993.6 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ bg. އެވެ. ކޯލިން ކޯޑަކީ +359 އެވެ. ފައިސާގެ ގޮތުން ބޭނުންކުރަނީ ލެވްއެވެ.\nބަލްގޭރިޔާއަށް ރަސްމީކޮށް ކިޔާ ނަމަކީ ރިޕަބްލިކް އޮފް ބަލްގޭރިޔާއެވެ.\nބަލްގޭރިޔާގެ އުތުރުގައި އޮތީ ރުމޭނިޔާއެވެ. ހުޅަނގުގައި އޮތީ ސާބިޔާ އާއި ރިޕަބްލިކް އޮފް މެސެޑޯނިޔާއެވެ. ދެކުނުގައި އޮތީ ޔޫނާނާއި ތުރުކީއެވެ. އިރުމަތީގައި އޮތީ ކަޅު ކަނޑެވެ.\nބަލްގޭރިޔާގެ ތާރީޚަށް ބަލާއިރުގައި ޢީސާއީ މީލާދުގެ6ނުވަތަ3ސާސްކަފު ކުރީގެ ސަގާފަތްތަކުގެ އާސާރުތައް ފެންނަން އެބަހުއްޓެވެ. ޢީސާއީ މީލާދުގެ ކުރިން 500 ވަނަ އަހަރާ ހިސާބުގައި މި ސަރަޙައްދުގައި ވަކިވަކީން އުޅުނު ޤަބީލާތައް ވަނީ ރަސްގެފާނު ތެރެސްގެ ވެރިކަމުގައި އެއްބައިވަންތަ ކުރެވިފައެވެ. ޢީސާއީ މީލާދުގެ 188 އަހަރު ކުރީން ރޫމީން މި ސަރަޙައްދަށް ޙަމަލާދިނެވެ. އަދި މި ގޮތުން މި ދެމެދުގައި ކުރެވުނު ހަނގުރާމަތައް މީލާދުގެ 45 ވަނަ އަހަރާ ޖެހެންދެން ދެމިގެން ދިޔައެވެ. މީލާދީން4ވަނަ ޤަރުނު އައި އިރު މި ސަރަޙައްދުގެ މީހުން ފާހަގަވެފައި އޮތީ ކުރީގެ ޤަދީމީ ޕެގަން އާދަތައް ކޮންމެވެސް ވަރަކަށް ދަމަހައްޓަމުން އައި ރޫމީންގެ ގޮތުގައެވެ. މީލާދީން 632 ހާ ތާނގައި މެދުތެރޭ އޭޝިޔާއަށް ނިސްބަތްވާ ބަލްގާރުންގެ ބަޔަކު ޚާން ކުބްރަ^ްގެ ޒަޢާމަތުގެ ދަށުގައި ގްރޭޓް ބަލްގޭރިޔާގެ ގޮތުގައި މިނިވަން ދައުލަތެއް ޤާއިމުކުރިއެވެ. މީލާދީން 680 ވަނަ އަހަރުން 893 ވަނަ އަހަރަށް ދެމިގެން ދިޔަ ބަލްގޭރިޔަން އެމްޕަޔަރގެ ވެރިރަށަކީ ލިސްކާއެވެ. މީލާދީން 864 ގައި ބޮރިސް 1 ދަ ބެޕްޓިސްޓް ގެ ޤިޔާދަތުގެ ދަށުގައި ބަލްގޭރިޔާގެ މީހުން ވަނީ އީސްޓަން އޮތޮޑޮކްސް ކްރިސްޓިޔަނިޓީ ޤަބޫލުކޮށްފައެވެ. ބަލްގޭރިޔާގެ ތާރީޚަށް ބަލާއިރު އެ ޤައުމުގެ މީހުންނަކީ ވަރަށް ވެސް ހަނގުރާމަވެރި ޤައުމެކެވެ. އަދި ވަރަށް ގިނަ ހަނގުރާމަތަކެއް ގައި އެމީހުން ވަނީ ބޮޑެތި ކާމިޔާބީތަކެއް ހޯދާފައެވެ. މީލާދީން 1393 ވަނަ އަހަރު ތުރުކީގައި އޮތް އުސްމާނީ ދައުލަތުން ވަނީ ބަލްގޭރިޔާގެ ދެވަނަ އެމްޕަޔަރގެ ވެރިރަށް ކަމުގައިވާ ތަރްނޯވޯ ހިފާފައެވެ. 1396 ގައި ވިދިންގެ ޒާރްޑަމް ވެއްޓިގެން ދިޔައެވެ. ނަތީޖާއެއްގެ ގޮތުން މުޅި ބަލްގޭރިޔާ އުސްމާނީންގެ ބާރުގެ ދަށަށް ދިޔައެވެ. އުސްމާނީންގެ ދަށުގައި އޮވެގެން އަމިއްލަ ވެރިކަމެެއް ކުރުމުގެ ފުރުޞަތު ބަލްގޭރިޔާއަށް ލިބިގެން ދިޔައީ3މާރިޗު 1878 ގައެވެ. ބަލްގޭރިޔާގެ ސަރަޙައްދުތައް އެއްބައިވެފައިވަނީ6ސެޕްޓެންބަރު 1885 ގައެވެ. އުސްމާނީންގެ ކިބައިން ބަލްގޭރިޔާއަށް މިނިވަންކަން ލިބިފައިވަނީ 22 ސެޕްޓެންބަރު 1908 ގައެވެ. މިނިވަން ދައުލަތެއްގެ ގޮތުގައި ޤަބޫލުކުރެވެން ފެށީ 06 އެޕްރީލު 1909 އަކުން ފެށިގެންނެވެ.\nބަލްގޭރިޔާގެ އާބާދީގެ 85% އަކީ ބަލްގޭރިޔަނުންނެވެ. 9.4% އަކީ ތުރުކީ ދަރިކޮޅުގެ މީހުންނެވެ. 4.7% އަކީ ރޯމާ ޖިޕްސީންނެވެ. 0.9% އަކީ އެހެން ނަސްލުތަކުގެ މީހުންނެވެ.\nބަލްގޭރިޔާއަކީ އިންޑަސްޓްރިއަލައިޒްވެފައިވާ ޤައުމެކެވެ. މި ޤައުމުގެ އިޤްތިޞާދަކީ ފްރީ މާކެޓް އިކޮނޮމީއެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 11760 ޑޮލަރެވެ.\n↑ Census 2001, Population by Districts and Ethnic Groups as of 01.03.2001\n"Bulgaria (07/08)". State.gov. Retrieved 2009-01-02.\n↑ Cite error: Invalid <ref> tag; no text was provided for refs named nsi2\n"Bulgaria". International Monetary Fund. Retrieved 2009-10-01.\nLast edited on 17 މެއި 2015, at 00:40


Noosveriyaa Maruvi Kamah Saudi In Bunaa Sababu Gaboolu Kuran - Trump - Vaguthu\nނޫސްވެރިޔާ މަރުވި ކަމަށް ސައުދީން ބުނާ ސަބަބު ގަބޫލުކުރަން - ޓްރަމްޕް\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓު ތެރޭގައި ނޫސްވެރިޔާ ޖަމާލް ޚަޝޯގީ މަރުވި ކަމަށް ސައުދީން ބުނާ ސަބަބު ގަބޫލުކުރާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ބުނެފިއެވެ.\nސައުދީން ރޭގެ ވަގުތެއްގައި ވަނީ ޚަޝޯގީ މަރުވެފައިވާކަން ފުރަތަމަ ފަހަރަށް ކަށަވަރުކޮށްދީފައެވެ. ސައުދީން ބުނާ ގޮތުގައި އޭނާ މަރުވީ ކޮންސިއުލޭޓު ތެރޭގައި ތިބި ބަޔަކާ ދެމެދު ހިނގި ތަޅާފޮޅުމެއްގެ ތެރެއިންނެވެ. ނަމަވެސް ޚަޝޯގީގެ ހަށިގަނޑު ވީތަނަކާއި ބެހޭ އެއްވެސް މައުލޫމާތެއް ސައުދީން ހާމަކޮށްފައެއް ނުވެއެވެ.\nސައުދީގެ މި ވާހަކަތަކާ ގުޅިގެން އެމެރިކާގެ ރައީސް ޓްރަމްޕް ބުނީ ނޫސްވެރިޔާ މަރުވި ކަމަށް ސައުދީން ބުނާ ސަބަބު ގަބޫލުކުރާ ކަމަށާއި އަދި މިއީ މި މައްސަލައިގެ ތަހުގީގަށް އެޅިގެންދިޔަ ވަރަށް މުހިއްމު ފިޔަވަޅެއް ކަމަށެވެ.\n"ތަހުގީގުގެ ވަރަށް ކުރީކޮޅު އަދި މިތިބީ. އަހަރުމެންގެ ތަހުގީގު މުޅިން އަދި ނުވެސް ނިމޭ. އެކަމަކު އަހަންނަށް ހީވަނީ މިއީ ކުރިއަށް އެޅުނު ވަރަށް މުހިއްމު ފިޔަވަޅެއް ހެން" ޓްރަމްޕް ބުންޏެވެ.\nމި މައްސަލަ އާއި ގުޅިގެން ސައުދީގެ އޮފިޝަލުންނާއެކު އިތުރު ވާހަކަތަކެއް ކުރިއަށްގެންދާނެ ކަމަށާއި ނޫސްވެރިޔާ މަރުވި ކަމަށް ސައުދީން ބުނާ ސަބަބާއި ހަމަޔަށް ދިޔަ ގޮތާ ގުޅޭގޮތުން ސުވާލު ކުރާނެ ކަމަށްވެސް ޓްރަމްޕް ބުންޏެވެ.\nނޫސްވެރިޔާ މަރުވިކަން ސައުދީން ކަށަވަރުކޮށްދީފައިވާއިރު، މީގެކުރިން ސައުދީން ބުނަމުންދިޔައީ ކޮންސިއުލޭޓަށް ވަނުމަށްފަހު ކުޑައިރުކޮޅެއްގެ ތެރޭގައި އޭނާ އެތަނުން ނިކުމެގެން ދިޔައީ ކަމަށެވެ. އޭނާ އެތަނުން ނިކުމެގެންދިޔަ ކަމުގެ އެއްވެސް ހެއްކެއް ސައުދީ އަށް ނުދެއްކުނު އިރު، އޭރުވެސް ތުރުކީގެ އޮފިޝަލުން ދިޔައީ ކޮންސިއުލޭޓު ތެރޭގައި ޚަޝޯގީ މަރާލާފައިވާ ކަމަށް ބުނަމުންނެވެ. އަދި އެކަމާ ގުޅުންހުރި އޯޑިއޯތަކެއް ލިބިފައިވާ ކަމަށްވެސް ތުރުކީގެ އޮފިޝަލުން ދަނީ ބުނަމުންނެވެ.\nނޫސްވެރިޔާގެ މަރާ ގުޅިގެން ސައުދީ އަށް ނިސްބަތްވާ 18 މީހަކު މިހާތަނަށް ވަނީ ހައްޔަރުކޮށްފައެވެ. މަގާމުން ވަކިކުރި ފަރާތްތަކުގެ ތެރޭގައި ސައުދީގެ ވަލީއަހުދު ފްރިންސް މުހައްމަދު ބިން ސަލްމާންގެ އެޑްވައިޒާ ސައުދް އަލް ޤަހްތާނީއާއި ޑެޕިއުޓީ އިންޓެލިޖެންސް ޗީފް އަހްމަދު އަލް އަސީރީ ހިމެނެއެވެ.\nމަގޭ ހިތައްއަރާ ޓްރަމްޕް ކީއްވެގެންހޭ މިދޭތެރެއަށް ވަދެ ވާހަކަ ދައްކަނީ\nއޮކްޓޯބަރ 21, 2018 09:19\nސައުދީގެ ނޫސްވެރިޔާ ވަނީ ރަށްވެހިކަން އެމެރިކާއަށް ބަދަލުކޮށްފައި. އެހެންވީމާ އެއީ އެމެރިކާގެ ރައްޔިތެއް ކަމަށް ބެލެވޭނެ.\nއޮކްޓޯބަރ 21, 2018 20:34\nނޫނޭ. އެއީ އެމެރިކާގެ ރައްޔިތެއްނޫން. ހަމައެކަނި ރެސިޑެންސީ ބަދަލުކުރީ، ސިޓިޒަންޝިޕެއް ނުލިބޭ.\nޓްރަމްޕް ގޭދޮށު ކުދިން\nއޮކްޓޯބަރ 20, 2018 17:10\nޓްރަމް އެހެން ބުނީމަ ހަމަ ހިނި އަންނަނީ\nއޮކްޓޯބަރ 20, 2018 18:57\nވީގޮތަކީ ސަޢދީ އިން ތެޔޮ އަގުބޮޑު ކުރާވާހަކަ ދެއްކީމަ ހުރިހާ ގައުމަކިން ބިރުގަތީ މީނަޔަށް ސައުދީ ސަތުކާރާ ދެކޮޅު ވާހަކަ ނުދެއްކިމަށް ހަދިޔާ އަކަށް 100 މިލިއަން ޑޮލަރ ދިނީ ދެން މީނަ ދައްކާނީ މަޚުލޯފް ދައްކާ ކަހަލަ މުސްތޮބޭ ދައްކާކަހަލަ ރަނޑަލި ވާހަކަ\nއޮކްޓޯބަރ 21, 2018 00:36\nއޮކްޓޯބަރ 21, 2018 06:35\nގަނެލީ ގަނެލީ ގަނެލީ. ކެކެކެ މިގައުމުގެ އިލެކްޝަންސް ކަމިޝަނެކޭ އެއްގޮތެއްނު.....؟?


Hayyaru kuri noosverin dhookohlaifi\nހައްޔަރުކުރި ނޫސްވެރިން ދޫކޮށްލައިފި\nހައްޔަރުކުރި ނޫސްވެރިންތައް: ހުރިހާ ނޫސްވެރިން މިހާރު ވަނީ ދޫކޮށްލާފައި - އަވަސް ފޮޓޯ: މުހައްމަދު އަޒާން\nމިއަދު ނޫސްވެރިން ކުރި އިހުތިޖާޖުގައި ހައްޔަރުކުރި ނޫސްވެރިންތައް ދޫކޮށްލައިފި އެވެ. މިއަދު ހައްޔަރުކުރީ 16 ނޫސްވެރިޔެކެވެ. ނޫސްވެރިންގެ އިތުރުން ވެސް ބައެއް މީހުން އެ އިހުތިޖާޖުން ހައްޔަރުކޮށްފައިވެ އެވެ. ފުލުހުން ބުނީ މިއަދު 19 މީހުން ހައްޔަރުކުރި ކަމަށެވެ. މިއަދު ހައްޔަރުކުރި އެންމެން ވެސް މިހާރު ވަނީ ދޫކޮށްލާފަ އެވެ.\nނޫސްވެރިން މިރޭ ދޫކޮށްލީ މާދަމާ ފުލުހުންގެ އިދާރާއަށް ހާޒިރުވުމަށް ޗިޓް ހަވާލުކުރުމަށްފަހު އެވެ.


India gai mihaaru covid fethurenee tharahgee hisaabu thakugai - Hama.mv\nއިންޑިއާގައި މިހާރު ކޮވިޑް ފެތުރެނީ ތަރައްގީ ހިސާބުތަކުގައި\n28 މާރޗް 2021 | 11:55\nކޮވިޑް ނަމްބަރުތައް މައްޗަށް ދާން ފެށުމުން މަހަރާޝްރަ ގައި ކާފިއު ހިންގަނީ\nއާދިއްތަ , 28 މާރޗް 2021 | 11:55\nއިންޑިއާގައި ކޮވިޑް-19 ގެ ހާލަތު އިތުރަށް ގޯސްވަމުން ދާއިރު ބަލި އެންމެ ހަލުވި ކަމާއިއެކު މިހާރު ފެތުރެނީ ފަގީރު ހިސާބުތަކަށްވުރެއް ބޮޑަށް ތަރައްގީ ހިސާބުތަކުގައި ކަމަށް އެގައުމުގެ ސިއްހީ އިދާރާތަކުން ބުނެފި އެވެ.\nފާއިތުވެ ދިޔަ ހަފްތާގައި އިންޑިއާގެ އެންމެ ތަރައްގީ ސިޓީ މުމްބާއިގައި ވަނީ ކޮވިޑް ކޭސްތައް އިތުރުވާން ފަށައިފަ އެވެ. އިއްޔެ އަކީ އެގޮތުން އެންމެ ގިނަ ކޭސް އެ ސިޓީން ފެނުނު ދުވަހެވެ. އިއްޔެ އެކަނި މުމްބާއީ އިން 6،123 މީހުން ވަނީ ކޮވިޑަށް ޕޮޒިޓިވް ވެފަ އެވެ.\nމިއާއިއެކު މުމްބާއީގެ އެއް ސްޓޭޓު ކަމަށްވާ މަހަރާޝްޓްރަ ގައި ރޭގަނޑުގެ ވަކި ވަގުތެއްގައި ކާފިއު ހިންގަން ސަރުކާރުން މިއަދު ވަނީ ނިންމައިފަ އެވެ. މުމްބާއީގައި ކޮވިޑްގެ ހާލަތު މިހާބޮޑަށް މި ގޯސްވީ އަހަރެއްހާ ދުވަސް ފަހުންނެވެ. މިދިޔަ އަހަރުގެ މާޗު މަހު އެސިޓީގެ ކޭސްތައް އިތުރުވި ނަމަވެސް އޭގެ ފަހުން ކޮވިޑްގެ ހާލަތު އެ ސިޓީގައި ވަރަށް ރަނގަޅުވި އެވެ.\nއިއްޔެގެ 24 ގަޑިއިރު ތެރޭގައި އިންޑިއާއިން ކޮވިޑް ޖެހުނީ 62،714 މީހުންނަށެވެ. މިއީ މިދިޔަ އަހަރުގެ އޮކްޓޯބަރުގެ ފަހުން އިންޑިއާގައި މި އަދަދަށް މީހުން ޕޮޒިޓިވްވި ފުރަތަމަ ފަހަރެވެ. އިއްޔެ ބަލީގައި އިންޑިއާއިން މަރުވީ 312 މީހުންނެވެ. މިދިޔަ އަހަރުގެ ޑިސެމްބަރުގެ ފަހުން އެއް ދުވަހާ މަރުވި މީހުންގެ އަދަދު މި އަދަދަށް އަރާފައެއް ނުވެ އެވެ.\nމުމްބާއީގެ ގިނަ ހޮސްޕިޓަލުތަކެއް މިހާރު އަންނަނީ ފުރެމުންނެވެ. ސަރުކާރުން ބުނެފައިވަނީ ކޮވިޑްގެ ފަރުވާ ދޭން ބޭނުންވާ އެނދުތައް ވަރަށް ބޮޑަށް މަދުވެފައިވާ ކަމަށެވެ.\nމަހަރާޝްޓްރައިން އެންމެ ގިނަ އަދަދަކަށް ކޮވިޑް ޕޮޒިޓިވް ކޭސްތައް ފެނުނުއިރު އެހެން ބައެއް ސްޓޭޓްތައްވެސް ވަނީ ނުރައްކަލަށް ހުށަހެޅިފަ އެވެ. އެގޮތުން ކެރެލާ، ޕަންޖާބް، ކަރްނާޓަކާ، ގުޖުރާތު، ތަމިލްނާޑޫ، ހަރްޔތާނާ އަދި މަދްޔާ ޕްރަދޭޝް ގައިވެސް ކޭސްތައް ވަނީ އިތުރުވާން ފަށައިފަ އެވެ.\nއިންޑިއާގެ ގިނަ ރައްޔިތުން މިހާރު ސުވާލު އުފައްދަމުން ދަނީ އެގައުމުގައި އުފައްދާ ކޮވިޑް ވެކްސިން އެހެން ގައުމުތަކަށް އެކްސްޕޯޓު ކުރާތީ އެވެ. އެންމެ ބޮޑު ޝަކުވާއަކީ އިންޑިއާގެ އާބާދީގެ ބޮޑު ބަޔަކަށް ވެކްސިން ނުދެވި އޮތް އިރު އެހެން ގައުމުތަކަށް ވެކްސިން ފޯރުކޮށްދޭތީ އެވެ. އެގޮތުން 77 ގައުމަކަށް ޖުމްލަ 61 މިލިއަން ވެކްސިން ޑޯޒް މިހާތަނަށް އިންޑިއާއިން ވަނީ ފޯރުކޮށްދީފަ އެވެ. ސަރުކާރުން މިހާރު ވަނީ މިވަގުތަށް ވެކްސިން އެކްސްޕޯޓު ކުރުން މަޑުޖައްސާލައިފަ އެވެ.\nއިންޑިއާގައި ކޮވިޑް ވެކްސިންގެ ފުރަތަމަ ޑޯޒް ދީފައިވަނީ 40 މިލިއަން މީހުންނަށެވެ. އެއީ 1.35 ބިލިއަން މީހުންގެ އާބާދީ އޮންނަ އެ ގައުމުގެ ގާތްގަނޑަކަށް4އިންސައްތަ އެވެ. ސިއްހީ އިދާރާތަކުން މައުލޫމާތު ދޭ ގޮތުގައި ކޮވިޑްގެ ދެ ޑޯޒް އިންޑިއާގައި ދެވުނީ އާބާދީގެ ގާތްގަނޑަކަށް 1.5 އިންސައްތައަށެވެ.


މަސްމާރުކޭޓުން ވިއްކާ މަހުގެ ކޮލިޓީ ބަލަން ނިންމައި ތާޒާ މަސްވިއްކޭގޮތް ހަދައިފި – Dhen.mv\nމަސްމާރުކޭޓުން ވިއްކާ މަހުގެ ކޮލިޓީ ބަލަން ނިންމައި ތާޒާ މަސްވިއްކޭގޮތް ހަދައިފި\nއާމިނަތު ސަަޒްރާ June 10, 2021 - 1:27 pm\nމާލޭ މަސްމާރުކޭޓް ފޮޓޯ ގޫގުލް\nގަވައިދުން މަހުގެ ސާމްޕަލް ނަގައި މަހުގެ ކޮލިޓީ ބެލުމަށް ނިންމައި މާލޭ މަސް މާރުކޭޓުގެ އަށިމަތީގައި ބަހައްޓައިގެން ތާޒާކޮށް މަސް ވިއްކޭ ގޮތަށް ނިންމާފައިވާކަމަށް މާލޭ ސިޓީ ކައުންސިލުން ވިދާޅުވެއްޖެއެވެ.\nމާރުކޭޓުގައި މަސް ވިއްކޭ އުސޫލަށް ބަދަލު ގެންނަން ނިންމައިފައި ވަނީ މަހުގެ ތާޒާކަން ދެމެހެއްޓޭ ގޮތަށް ހެދުމަށް ކަމަށާ އެ ބަދަލު ގެނެސްފައި ވަނީ މަސްވެރިންނާއި ގަނެ ވިއްކާ ފަރާތްތަކާ މަޝްވަރާ ކުރެވިގެން ކަމަށް ވެސް ސިޓީ ކައުންސިލުން މައުލޫމާތު ދެއެވެ.\nމާލޭގެ މޭޔަރު ޑރ. މުހައްމަދު މުއިއްޒު ވިދާޅުވީ މަސް މާރުކޭޓުގެ ކަންކަން ހަރުދަނާ ކުރުމަށް އިތުރު ނިންމުންތައް ވެސް ކައުންސިލުން ނިންމައިފައިވެއެވެ. މިގޮތުން ގުރުއަތު ނަގައިގެން އަށި ދޫކުރުމާއި ކުދި މަސް ވިއްކާ ގޮޅިތަކުން ހުކުރު ދުވަހު ވެސް މަސް ވިއްކޭނެ އިންތިޒާމު ހަމަޖެއްސުން ހިމެނެއެވެ.\nއަދި މީގެ އިތުރުން، އެން ހިފައިގެން އަންނަ މަސްވެރިންނަށް ބަނދަރުގައި މަޑުކޮށްލައިގެން ތިބެވޭނެ ޖާގައެއް ހަމަޖެއްސުމާއި މަސް މާރުކޭޓު ސަރަހައްދުން އައިސް ލިބޭނެ ގޮތެއް ހެދުމުގެ އިތުރުން މާރުކޭޓު ސާފުކޮށް ބަލަހައްޓާނެ އިންތިޒާމެއް ހަމަޖެއްސުމާއި މަސް މާރުކޭޓާ ބެހޭ ގަވައިދެއް ހަދާ ތަންފީޒުކުރުން ވެސް ހިމެނޭ ކަމަށް މާލެ ސިޓީ ކައުންސިލުން ވިދާޅުވެއެވެ.\nއަދި ހަމައެހެންމެ މަސް ކަންޑަން ބޭނުން ކުރާ ފެނުގެ ރައްކާތެރިކަން ކަނޑައެޅުމަށް ވެސް ނިންމައިފައިވާކަމަށް މާލޭ މޭޔަރ ވިދާޅުވިއެވެ.\nއަށިމަތީ ބަހައްޓައިގެން މަސް ވިއްކޭ ގޮތަށް ބަދަލުކޮށްފައި ވާއިރު މީގެ ކުރިން މާރުކޭޓުގައި މަސް ވިއްކަމުން އައިސްފައި ވަނީ އައިސްބޮކްސް ތަކުގައި ބަހައްޓައިގެންނެވެ.\nމާލޭ މަސް މާރުކޭޓް މާލޭ ސިޓީ ކައުންސިލް\nޚާއްޞަ އެހީއަށް ބޭނުންވާ މީހުންގެ ޕާކިންތަކުގައި އެހެން މީހުން ޕާކް ނުކުރުމަށް މޭޔަރުގެ އިލްތިމާސް!\nމާލޭގެ މަސްމާރުކޭޓުގެ އިމާރާތުގެ މަތީގައި ގަވާއިދާ ޚިލާފަށް ހިންގާ ތަންތަން ހުސްކުރަން އަންގައިފި


Muzaaharaa Varah Kaamiyaabu, Rayyithun Nikume sarukaaru Nimumakah Gennaane: Shiyam - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! -9ގަޑިއިރު ކުރިން\nމުޒާހަރާ ވަރަށް ކާމިޔާބު، ރައްޔިތުން ނިކުމެ ސަރުކާރު ނިމުމަކަށް ގެންނާނެ: ޝިޔާމް\n4 މަސް ކުރިން ( ޖެނުއަރީ 30, 2021 )\nޝިޔާމް އިއްޔެ މާލޭގައި ބޭއްވި މުޒާހަރާގައި.\nއިދިކޮޅު ކޯލިޝަނުން ރާއްޖޭގެ އެކި ކަންކޮޅުތަކުގައި "އިންސާފު ކޮބާ" ގެ ނަމުގައި އިއްޔެ ކުރި މުޒާހަރާާ ވަރަށް ކާމިޔާބު ކަމަށާއި ރައްޔިތުން ނިކުމެ، ވަރަށް އަވަހަށް މި ސަރުކާރު ނިމުމަކަށް ގެންނާނެ ކަމަށް އިދިކޮޅު ޕީޕީއެމްގެ ނައިބު ރައީސް އަހްމަދު ޝިޔާމް ވިދާޅުވެއްޖެއެވެ.\nރައްޔިތުންގެ މަޖިލިހުގެ ނައިފަރު ދާއިރާގެ މެމްބަރު ކަން ވެސް ކުރައްވާ ޝިޔާމް "ވަގުތަށް" ވިދާޅުވީ ރައްޔިތުންގެ ހުރި ކަންބޮޑުވުންތަކާއި ޝަކުވާތަކުގެ އިތުރުން އިދިކޮޅުގެ އަޑު ސަރުކާރަށް އިވެއްޖެ ކަމަށެވެ.\nރައްޔިތުންގެ އަޑު އިއްވުމަށް އެ ކޯލިޝަނުން މަގުމައްޗަށް ނިކުތީ ސަރުކާރަށް އަޑު ނީވުމުން ކަމަށާއި، މަގުމަތީީ ހަރަކާތްތައް ދުވަހެއް ދުވަހަކަށްް ވަރުގަދަ ކޮށް ސަރުކާރު ޒިންމާދާރުކުރުމުގެ މަސައްކަތްތައް ކުރިޔަށް ގެންދާނެ ކަމަށް އޭނާ ވިދާޅުވިއެވެ.\n"ފުލުހުން ނިކުމެ، އެކި ހިސާބުތަކުން ވަށާ ބައްދާލާފައި ފުލުހުން މިތިބެނީ. އެއިން އަޅުގަނޑުމެންނަށް އެނގޭ އެއްޗަކީ ސަރުކާރަށް އެބަ އަޑު އިވޭކަން އަޅުގަނޑުމެން ދައްކާވާހަކަ. އަދި އިތުރަށް އަޑު ނުއިއްވުމަށްޓަަކައި ފުލުހުންގެ މުއަސަސާގައި ތިއްބެވިހާ ފުލުހެއް އަޅާފަ އޮންނަނީ. ރައްޔިތުން އެދުނު ފަދައިން ސަރުކާރު ނިމުމަކަށް ގެންނާނަން" ޝިޔާމް ވިދާޅުވިއެވެ.\nޝިޔާމް ވިދާޅުވީ ރައްޔިތުންގެ ޝަކުވާތަކާއި ކަންބޮޑުވުންތައް އެހުމުގެ ގާބިލްކަމެއް މި ސަރުކާރުގެ ކިބައިގައި ނެތް ކަމަށެވެ. ނަމަވެސް ޑިމޮކްރެޓިކް ގައުމެއްގެ އެންމެ ބާރުވެރިި ފަރާތަކީ ރައްޔިތުން ކަމަށް ވާއިރު ރައްޔިތުންގެ އަޑު ސަރުކާރަށް އިއްވުމަށް ގާނޫނުން ލިބިދީފައިވާ ހައްގުގެ ބޭނުން ކޮށްގެން މަގުތައް މައްޗަށް ކުރިޔަށް އޮތް ތަނުގައިވެސް ނުކުންނާނެ ކަމަށް އޭނާ ވިދާޅުވިއެވެ.\nމާލެ ހިމެނޭ ގޮތަށް ރާއްޖޭގެ 130 ރަށެއްގައި ކުރިޔަށް ގެންދިޔަ މި އިހްތިޖާޖްގެ ތެރެއިން 13 މީހެއް ވަނީ ފުލުހުންގެ ބެލުމުގެ ދަށަށް ގެންގޮސްފައެވެ. ނަމަވެސް އެ އެންމެން ރޭގެ ވަގުތެއްގައި ވަނީ ދޫކޮށްލާފައެވެ.\nބާރުގެ ބޭނުންކޮށްގެން އެ މުޒާހަރާ ރޫޅާލުމަށް ފުލުހުން ކުރި މަސައްކަތުގެ ތެރެއިން ޝިޔާމްއަށް ވެސް އެކިވަރުގެ އަނިޔާތައް ލިބިފައިވާ ވީޑިޔޯއެއް މީސްމީޑިޔާގައި ވަނީ ދައުރުވެފައެވެ. އެވީޑިޔޯއިން ފެންނަނީ ފުލުހެއް އަތުގައި އޮތް ލައުޑް ސްޕީކަރަކުން ޝިޔާމްގެ ގައިގައި ޖަހާ މަންޒަރެވެ. މިކަން އިދިކޮޅު ކޯލިޝަންގެ ލީޑާރޝިޕް އިން ވަރަށް ބޮޑަށް ކުށްވެރިކޮށްފައެވެ.\nރައްޔިތުންގެ ހަތަރުބައިކުޅަ ތިންބައި މިހާރު އެދެނީ ރައީސް ޔާމީނަށް: ޝިޔާމް\nޕީޕީއެމްގެ ސަރުކާރެއްގައި ނަޝީދަށް އިންސާފު ހޯދައިދޭނެ: ޝިޔާމް\nއައްޑޫ ކޮންސިއުލޭޓް ގާއިމް ކުރުމުގެ ފަހަތުގައި އޮތީ އަނދިރި ރޭވުމެއް: ޝިޔާމް\nޖެނުއަރީ 30, 2021 13:11\nވައް ކައްު ކުރިގޮތް ވަރައް ކާމިޔާ ބު\nޖެނުއަރީ 30, 2021 15:18\nސޯލިހުބޭގެ ވައްކަމާ މިހަބަރާ ކޮން ގުޅުމެއްތަ؟\nޖެނުއަރީ 30, 2021 13:31\nމުޒާހަރާއާ ބެހޭ ހުރިހާ ވާހަކައެއް ޝިޔާމު ދެއްކެވިއިރު ހަމަ އެއްގޮތަކަށްވެސް ވިދާޅުނުވާޢެއްޗެއް އެބައޮތް..... މުޒާހަރާއެއް ކުރަނިކޮށް ފުލުހުން ޕެޕަރ ސްޕްރޭ ޖަހާ ފުލުހުންގެ އަމުރަށް ނުކިޔަމަންތެރިވި މީހުން ހައްޔަރު ކުރުން މިއީ ރާއްޖޭގެ ތާރީޚްގައި އަދި މުޅިން އަލަށް ވީކަމެއް ކަމަށް ވިދާޅުނުވުމަކީ އަޖާބެއް. އަޖާބަކަށް ވަނީ ކުރީގައި އެއްވެސް ބަޔަކު ނުކުރާކަމެއް އަލަށް ކުރިއިރު އެކަމުގެ ވާހަކަ ޝިޔާމު ކަހަލަ ދޫ ހެލޭ ، ކަންކަމުގެ މައްޗަށް ވިސްނާ ބޭފުޅަކު އެއްގޮތަކަށްވެސް ފާހަގަ ނުކުރެއްވީތީ.\nޖެނުއަރީ 30, 2021 14:57\nރައްޔިތުންނޭ ބުނި އިރު އެންމެ ދިހަ ބޯ.. ލޮލް\nޖެނުއަރީ 30, 2021 15:52\nމިހާރު 10 ބޯ!! މާދަމާ 12 ބޯ!! އޭގެ އަނެއްދުވަހު 50 ބޯ!! މިހެންގޮސް ހަމަ އިތުރުވުމަކީ ނެތްކަމެއްނޫން! މަގުތައް މައްޗަށް ނިކުމެ ރައްޔިތުން އެމީހުން ޝުއޫރު ފާޅު ނުކުރިއެއްކަމަކު ގިނަ ރައްޔުތުން ތިބީ މިނާގާބިލް ސަރުކާރާދޭތެރޭ ހިތްހަމަޖެހިގެނެއްނޫން!! ގައުމަށް ވާގޮތް ރައްޔިތުން ތިބީ ވަރަށް ގާތުން ބަލަން!! ރައްޔިތުންގެ އަނގަޔާއި އަތާ ދިމައެއްބުވޭ!! ގައުމުގެ ހަޒާނާ ކައި ހުސްކޮށްފި!! ގައުމުގެ އިގްތިސޯދު ފުނޑާލައިފި!! ކުރަން ވަޢުދުވި އެއްވެސް ކަމެއް ނުކުރެވުނު!! ކޮވިޑްގެ ނަމުގައި ރައްޔިތުންގެ ނޭވާހޮޅިން މިސަރުކާރުން އެތައް ވައްލަމެއް ކޮށްފި!! ޕާކް ކުރާނެ ތަންތައް ދައްކާފަ ނޫނީ ސްޓިކާ ނުޖަހާނެކަމަށް ބުނެ އައި ސަރުކާރުން ސްޓިކާ ޖަހައިގެން ޒުވާނުން ކޮންމެ ދުވަހަކު ފެލަމުންދަނީ!! އިންޑިޔާ ސިފައިން މިރާއްޖޭގެ އެކިތަންތާ ރައްޔިތުންގެ ވިންދާ އިދިކޮޅަށް ބައިތިއްބައިގެން އުޅެނީ! ގައުމުގެ ދާޚިލީ މިނިވަންކަމާ އަމިއްލައަށް ބަސްބުނުމުގެ ޙައްގު ގެތި މޯދީއަށް ވިއްކާލައިފި!! އިންޑިޔާއައުޓް# ރައްޔިތުން ސާބިތުކަމާއެކު މަގުމައްޗަށް ނިކުންނަންވީ މިސަރުކާރު ޖަވާބު ދާރީ ކުރުވަން!! ޖޭއެސްސީ މެދުވެރިކޮށް ނުޙައްގުން ފަނޑިޔާރުންނަށާ ރައްޔިތުންނަށް އަނިޔާކުރަނީ!!\nޖެނުއަރީ 30, 2021 16:57\nހަހަހާ... ހަމަ އަންނަނީ ހިނި\nޖެނުއަރީ 30, 2021 17:27\nޥާނެ ހިފަހައްޓާލާތި... މި ދަތްކޮއްޓާ އިލޮށިން ވައްކަން ކުރި ބައިގަނޑު ބާލާފަ މަޑު ޖެހެން ވާނީ\nޖެނުއަރީ 30, 2021 17:43\nކކާމިޔާބުވާނީ ތިވަރަކައް މުޒާހަރާކުރާނެ ބަންގުލަދޭސް ކުދިންކޮޅު ނެތީމަ މީހަކުވެސް ނެތް\nޖެނުއަރީ 30, 2021 18:42\nއަޅެ ވޯޓުން ނިންމަބަލަ ކޮންމެ ފަހަ ރަކު މަގުމަތިން. ތީ ތަ ފެންވަ ރަކީ\nޖެނުއަރީ 30, 2021 20:54\nނިމިދިޔަ އަނިޔާވެރި އަދި ރާއްޖޭގެ ތާރީހްގަވެސް ނުހިނގާވަރުގެ ވައްކަމާ ކޮރަޕްޝަން ހިންގި ސަރުކާރުގެ މަތިފަޑީގަ ތިބިބައިގަނޑު މިޔަދު މިއުޅެނީ އޭރުލިބުނު ކަޓްތަކާ، ނާޖާއީޒް ފައިދާތަކާ، ކަރަޕްޝަންގެ ކަޅުފައިސާނުލިބިގެންކަން ދިވެހި ހުރިހާ ލޮބުވެތި ރައްޔިތުންނަ އިނގެޔޭ، މިހާރު ރައްޔިތުންނެއް ނުހެއްދޭނެ\nމާތްކަލާކޯ މީވާ ސަރުކާރެއް - އީވާ


Raees Solih ufan dhuvahakee 1 January tha? nuvatha 1 March tha?\nލުއި ޚަބަރު - ރައީސް ސޯލިހު\nރައީސް ސޯލިހްގެ އުފަން ދުވަހަކީ 1 ޖެނުއަރީ ތަ؟ ނުވަތަ 1 މާޗް ތަ؟\nއާއިލާގެ ބޭފުޅުން އުފަން ދުވަހުގެ ގޮތުގައި ފާހަގަކުރަނީ 1 ޖެނުއަރީ\nއައިޑީ ކާޑްގައިވާ ތާރީޚަކީ 1 މާޗް 1962\nކ. މާލެ 1 ޖެނުއަރީ 2019 | އަންގާރަ 20:02 5,744\nރައީސް ސޯލިހު - މުހައްމަދު ޝަރުހާން\nރައީސުލްޖުމްހުރިއްޔާ އިބްރާހިމް މުހައްމަދު ސޯލިހުގެ އުފަން ދުވަހަކީ ކޮބައިކަން ގިނަ ބަޔަކަށް އޮޅުން އަރައިފި އެވެ.\nއެކެއް ޖެނުއަރީއަކީ ރައީސް ސޯލިހްގެ އުފަން ދުވަހުގެ ގޮތުގައި ބަލައި، ސަރުކާރުގެ ބައެއް ބޭފުޅުންނާއި އާއިލާގެ ބޭފުޅުންނާއި ގާތް ބޭފުޅުން ވަނީ ތަހްނިޔާ ކިޔައިފަ އެވެ. ޑިފެންސް މިނިސްޓަރު މާރިޔާ އަހްމަދު ދީދީ ވެސް، ރައީސް ސޯލިހް އަށް ވަނީ އުފަން ދުވަހުގެ ތަހްނިޔާ ޓްވިޓަރުގައި ކިޔުއްވާފަ އެވެ.\nޅ. ހިންނަވަރަށް އުފަންވެވަޑައިގެންނެވި މިހާރު އުމުރުފުޅުން 56 އަހަރުގެ ރައީސް ސޯލިހްގެ އުފަން ދުވަސް އެ މަނިކުފާނުގެ އާއިލާގެ ބޭފުޅުންނަށް ވެސް ވިދާޅުވާން އެނގިވަޑައި ނުގަންނަވަ އެވެ. ބައެއް ބޭފުޅުން ވިދާޅުވި ގޮތުގައި ރައީސް ސޯލިހްގެ އުފަން ދުވަހުގެ ގޮތުގައި މިހާތަނަށް ފާހަގަ ކުރަމުން އަންނަނީ 1 ޖެނުއަރީ ކަމަށެވެ. ނަމަވެސް ބައެއް ބޭފުޅުން ވިދާޅުވީ އެ މަނިކުފާނުގެ އުފަން ދުވަހަކީ 1 މާޗް ކަމަށެވެ.\nމި އޮޅުން އެރީ ކީއްވެ ހެއްޔެވެ؟\nރިޔާސީ އިންތިޚާބުގެ ކެމްޕެއިން ތެރޭގައި އެ މަނިކުފާނުގެ ޕްރޮފައިލް ތައްޔާރުކުރުމުގެ މަސައްކަތް ރާއްޖެ ޓީވީން ކުރަމުން ދިޔައިރު ވެސް މި އޮޅުން އެރި އެވެ. އޭރު އެކަން ކަށަވަރުކުރަން ގިނަ މަސައްކަތްތަކެއް ކުރަން ޖެހުނެވެ. އެންމެ ފަހުން އެކަން ކަށަވަރުކުރުމަށްޓަކައި، އާއިލާގެ އިސް ބޭފުޅަކު މެދުވެރިކޮށް، ރައީސް ސޯލިހްގެ އަނބިކަނބަލުން ފަޒުނާ އަހްމަދަށް ގުޅަންޖެހުނެވެ.\nރައީސް ސޯލިހްގެ އައިޑީ ކާޑްގައި އުފަންވެވަޑައިގެންނެވި ތާރީޚުގެ ގޮތުގައި ވަނީ 1 މާޗް 1962 އެވެ. އެމަނިކުފާނުގެ އުފަން ދުވަހަކީ ކޮބައިކަމާމެދު އޮޅުން އަރާފައި ވަނީ ކީއްވެގެން ކަމެއް އާއިލާގެ ބޭފުޅުންނަށް އެނގިވަޑައިނުގަންނަވަ އެވެ.\nރައީސް އޮފީހުގެ ތަރުޖަމާނު އިބްރާހިމް ހޫދު ވިދާޅުވީ ރައީސް ސޯލިހްގެ އުފަން ދުވަހަކީ 1 މާޗް ކަމަށެވެ.


Hoara Ibbe Dhookurun Ok eh Noon, thaaeedh eh nukuran: Eva\nއަންހެން ކުއްޖަކާ ބަދު އަހުލާގީ އަމަލު ހިންގުމުގެ ކުށުގައި ޖަލަށްލާފައިވާ، އެމްޑީޕީގެ އެކްޓިވިސްޓް އިބްރާހިމް ރަޝީދު، ހޯރަ އިއްބެގެ ހުކުމް ލުއިކޮށްދީ އޭނާ މިނިވަންކުރުމަކީ ފަހަރެއްގައިވެސް ރުހި ތާއީދުކުރި ކަމެއް ނޫން ކަމަށް ގަލޮޅު އުތުރު ދާއިރާގެ މެންބަރު އީވާ އަބްދުﷲ ވިދާޅުވެއްޖެ އެވެ.\nކުޑަ ކުއްޖަކާ ޖިންސީ ގޯނާ ކުރުމިުގެ ކުށުގައި ޖަލަށްލި ހޯރަ އިއްބެ ދޫކުރަން މި ސަރުކާރުން ނިންމުމާއެކު ރައްޔިތުންގެ ފާޑު ކިޔުމާއި ނުރުހުން ބޮޑުވި އެވެ.\nޓްވިޓާގައި އެކަމާ ނުރުހުން ފާޅުކޮށް ހިޔާލުފާޅުކުރި މީހެއްގެ ޓުވީޓަކަށް ރައްދު ދެއްވަމުން މެންބަރު އީވާ ވިދާޅުވީ، އިއްބެ ދޫކޮށްލަން ސަރުކާރުން ނިންމި ނިންމުމަކީ އޭނާއަށް އެއްގޮތަކަށް ވެސް ރަނގަޅު ނިންމުމެއް ނޫން ކަމަށެވެ. ކުޑަކުއްޖަކު އެއްވެސް ހާލެއްގައި އަމިއްލަޔަށް ޖިންސީ އަނިޔާގެ ޝިކާރައަކަށް ވާން ބޭނުންވާނެ ކަމަށް ގަބޫލު ނުކުރާ ކަމަށް އީވާ ވިދާޅުވި އެވެ. އެހެންކަމުން އިއްބެ ދޫކޮށްލުމަކީ ޖިންސީ އަނިޔާގެ ޝިކާރައަކަށް ވެފައި ތިބި އެތަކެއް ބަޔެއްގެ ހިތްދަތި ހަނދާންތައް އާކޮށްދޭނެ ކަމެއް ކަމަށް އީވާ ވިދާޅުވި އެވެ.\nއޭނާ ވިދާޅުވީ، ޖިންސީ އަނިޔާގެ މައްސަލަތަކުގައި އަމަލުކުރުމަށް މިހާރަށްވުރެ ހަރުދަނާ ނިޒާމެއް ރާއްޖޭގައި ތަންފީޒުކުރަންޖެހިފައިވާ ކަމަށެވެ.\nހޯރަ އިއްބެ 2012 ޑިސެމްބަރުގައި ހައްޔަރު ކުރީ 17 އަހަރުގެ އަންހެން ކުއްޖަކާ އެކު ކޮޓަރިއެއްގައި ތިއްބަ އެވެ. އެ އަންހެން ކުއްޖައާ ހޯރަ އިއްބެ ފަހުން ކައިވެނިކޮށް އެ ކައިވެންޏަށް ވަނީ ދަރިއަކު ވެސް ލިބިފަ އެވެ.\nއިއްބެގެ ހުކުމް މާފުކޮށްދޭން ރައީސް ނިންމެވީ، ސަރުކާރުން ބުނި ގޮތުގައި، 2016 ވަނަ އަހަރު ކްލެމެންސީ ބޯޑުން އިއްބެގެ ޖަލު ހުކުމަށް ލުޔެއް ދިނުމަށް ނިންމާފައިވާތީ އެ ނިންމުމަށް ރިއާޔަތްކޮށެވެ. ނަމަވެސް އިއްބެގެ މައްޗަށް ކުޑަ ކުއްޖަކާއެކު ޖިންސީ އަމަލެއް ހިންގި ކަމުގެ ކުށް ސާބިތުވެފައިވަނިކޮށް ސަރުކާރުން އޭނާ މިނިވަންކޮށްފައިވާއިރު، މައާފުދިނުމާއި އަދަބު ލުއިކޮށްދިނުމުގެ ގާނޫނުގައިވާ ގޮތުން ކުޑަކުއްޖަކަށް ޖިންސީ ގޯނާ ކުރުމުގެ ކުށާއި ގަދަކަމުން ބަދުއަހްލާގީ އަމަލު ހިންގުމުގެ ކުށް ސާބިތުވާ މީހުންނަށް މާފު ނުދެވޭނެ އެވެ.\nއީވާ ހެއްދެވީ ބޮޑު ދޮގެއް: ސަލަފް


Vaguthee Gothun Rahthakah Badhaluvefaivaa Dharivarunnah Rashu Schoolun Furusathu Onnaane - Vaguthu\nވަގުތީ ގޮތުން ރަށްތަކަށް ބަދަލުވެފައިވާ ދަރިވަރުންނަށް ރަށު ސްކޫލުން ފުރުސަތު އޮންނާނެ\nކޮވިޑް-19 އާ ހެދި ވަގުތީ ގޮތުން ރަށަށް ބަދަލުވެފައި ކުދިންނަށްވެސް އެ ރަށު ސްކޫލުތަކުން ކިޔެވުމުގެ ފުރުސަތު ދޭނެ ކަމަށް ކަމަށް އެޑިއުކޭޝަން މިނިސްޓަރު ޑރ. އާއިޝަތު އަލީ ވިދާޅުވެއްޖެއެވެ.\nކޮވިޑް-19އާ ހެދި މާލެ ސިޓީގައި ދިރިއުޅެމުންދާ މީހުންގެ ދިރިއުޅުމަށް އައި ލޮޅުންތަކުގެ ސަބަބުން މިހާރު ގިނަ އާއިލާތައް ވަނީ މާލެ އިން ރަށަށް ބަދަލުވެފައެވެ. އަދި ބައެއް އާއިލާތައް ވަނީ ވަގުތީ ގޮތުން ރަށަށް ބަދަލުވެފައެވެ. އަދި ޖުލައި އެއް ވަނަ ދުވަހު ކިޔެވުން ފަށާއިރު، މާލޭ ސްކޫލްތަކުގައި ކިޔަވާ ބައެއް ދަރިވަރުން ރަށްތަކަށް ގޮސްފައިވުމުން، އެ ދަރިވަރުންގެ ކިޔެވުމަށް ވާނެ ގޮތަކާއި މެދު ބެލެނިވެރިން ދަނީ ކަންބޮޑުވުން ފާޅު ކުރަމުންނެވެ.\nމިރޭ ނެޝަނަލް އިމަޖެންސީ އޮޕަރޭޝަންސް ސެންޓަރު (އެެންއީއޯސީ)ގައި ކުރިއަށްގެންދިޔަ ނޫސްވެރިންގެ ބައްދަލުވުމުގައި ޑރ. އައިޝަތު ވިދާޅުވީ، މި ހާލަތުގައި ރަށަށް ބަދަލުވެފައިވާ ދަރިވަރުންނަށް އެރަށު ސްކޫލުން ކިޔެވުމުގެ ފުރުސަތު ލިބިގެން ދާނެ ކަމަށެވެ.\n"އެއީ ވަގުތީ ގޮތުން "ރަށަށް ބަދަލުވި ބަދަލުވުމެއް" ކަމުގައިވިޔަސް، މާލެ ސްކޫލްގެ ފުރުސަތު ގެއްލިގެން ނުދާނެ، އެ ދަރިވަރު އެރަށެއްގައި ހުންނަ ހާ ދުވަހެއްގައި އެރަށު ސްކޫލުން ދަރިވަރަށް ތައުލީމު ލިބިގެންދާނެ. އެކަން ކަށަވަރު ކުރާނަން". މިނިސްޓަރ ވިދާޅުވިއެވެ.\nއަދި ރަށަށް ބަދަލު ވެފައިވާ ކުދިން ސްކޫލަށް ދާއިރު، އާ ޔުނީފޯމް ލާން ނުޖެހޭނެ ކަމަށް މިނިސްޓަރ އައިޝަތު އަލީ ވިދާޅުވިއެވެ. އަދި މިކަމުގެ އެންމެ ބޮޑު ބޭނުމަކީ ދަރިވަރުންގެ ކިޔެވުން މެދުނުކެނޑި ކުރިއަށް ދިޔުން ކަމަށް މިނިސްޓަރ ވަނީ ފާހަގަކުރައްވާފައެވެ.\nސްކޫލްތަކުގައި އަލުން ކިޔަވަން ފަށަން ނިންމާފައި ވަނީ އަންނަ ޖުލައި މަހުގެ އެއް ވަނަ ދުވަހުއެވެ. މިގޮތުން ހުޅުވަން ނިންމާފައި ވަނީ ކޮވިޑް-19 ނެތް ރަށްތަކުގެ ސްކޫލްތަކެވެ. އަދި މި ރަށްތަކުގައި ގްރޭޑް 01 އިން ފެށިގެން މަތީގެ ހުރިހާ ގްރޭޑް ތަކަކަށް ކިޔެވުން ފަށާނެ އެވެ.\nމި ދުވަހުން ފެށިގެން ސްކޫލްތަކުގެ ކިޔެވުން ކުރިއަށް ގެންދާނީ ހަފްތާއަކު ހަތަރު ދުވަހު އެވެ. ކިޔެވުން އޮންނާނީ ކޮންމެ ދުވަހަކު ވެސް ހަތަރު ގަޑިއިރަށެވެ.\nކޮވިޑް-19 މިހާރު ފެތުރެމުން ދަނީ ހަމައެކަނި މާލެ ސަރަޙައްދުގައި ކަމަށްވާއިރު، ޖުލައި 01 ގައި ރަށްރަށުގައ ހުރިހާ ގްރޭޑެއްގެި ކިޔެވުން ފެށުނު ނަމަވެސް މާލޭގެ ސްކޫލްތަކުގައި ކިޔެވުން ކުރިއަށް ދާނީ ހަމައެކަނި ގްރޭޑް-09 އިން ފެށިގެ މަތީގެ ގްރޭޑްތަކަށެވެ.\nޖޫން 16, 2020 10:53\nޢޭ އެންމެހާޓީޗަރުންނޭ ބެލެނިވެރިންނޭ ސްކޫލް ހުޅުވޭދުވަހު ޝުކުރުގެ ސަޖިދަ ކުރައްވާ ދުއާކުރުން ގިނަ ކުރާށެވެ ތިބޭފުޅުންގެ ޅަދަރިން ބޯމަތިންނާ ފައިތިލަދަށުން ރަހުމަށް ބާވާލެއްވުމަށްޓަކައެވެ ﷲދެއްވާ ރައްކާތެރި ކަމެއެމެނުވީ ނުލިބޭނެ ކަން ދަނެބިރުވެތިވޭ\nޖޫން 16, 2020 11:07\nތިޔަހައި ކުދިންގެ ކިޔެވުމަށް ސަމާލުކަން ދެއްވާކަމަށް ސަރުކާރުންް ވިދާޅުވާއިރު، "ޢަރަބިއްޔާ ސްކޫލުގެ" ކުދިންނަށް ސަރުކާރުން ހިންގާ ޗެނަލްތަކުން ޓެލެކިލާސްތައް ދައްކަން ފުރުޞަތު ނުލިބެންވީ ސަބަބަކީ ކޮބައިތޯ؟\nޢަރަބިއްޔާގައި ވެސް ކިޔަވަނީ ދިވެހި ކުދިން.\nޖޫން 16, 2020 13:33\nހެޔޮނުވާނެ ކަމަނާ އޮން ލައިން ކޮން ކިޔެވުން އެއީ ވާވަރު ކަމެއްނޫން އަގުބޮޑުކަމުން ކުރީންހީވެފަ އޮތީ ދިރާގުން އެކަނިމިކަން ކުރާތިއްޔޭ އަގުބޮޑީ އެހެނެއް ނޫން އުރީދޫ އަފަހުން ހީވަނީ މިދެބައި މީހުން އެއްބަސްކިޔާ ފަކުރާކަމެން ހެން ކަމަނާ މެންގެ ސަރުކާރުގަ އިންޓަނެޓް އަގު ހެޔޮވާނެވާހަކަބުނި 1 އަހަރުނިމި އަނެތް އަހަރުނިމެނީ ؟؟


ބިލް އާއި މަލިންޑާ ގޭޓްސް ވަރިވުން\nކައިވެނި ނިމުމަކަށް ގެނަސްފައި މިވަނީ ދެމިހުން އެކަމަށް އެއްބަސްވެގެން\nބިލް އާއި މެލިންޑާގެ ތިން ދަރިން ތިބޭ\nބިލް އާއި މެލިންޑާ ކައިވެނިކޮށްފައި ވަނީ 1994 ވަނަ އަހަރު\n4 މެއި 2021 | އަންގާރަ 03:01\nބިލް އާއި މެލިންޑާ ގޭޓްސް\nދުނިޔޭގެ އެންމެ މުއްސަނދި މީހާ ބިލް ގޭޓްސް އާއި މެލިންޑާ ގޭޓްސްގެ 27 އަހަރުވީ ދިގު ކައިވެނި ނިމުމަކަށް ގެންނަށް ދެމީހުން ނިންމައިފިއެވެ.\nބިލް އާއި މެލިންޑާއި ވަރިވާން ނިންމާފައިވާކަން އާންމުކޮށްފައި ވަނީ ޓްވިޓަރ މެދުވެރިކޮށެވެ. އެގޮތުން ބިލް ވަނީ މިކަމާ ގުޅޭގޮތުން ދެމީހުންގެ ބަސް އޭނާގެ ޓްވިޓަރ ގައި ޝެއަރ ކޮށްފައެވެ.\nއެޓްވީޓްގައި ވާގޮތުން ކައިވެނި ނިމުމަކަށް ގެނައުމަށް ގެނުމަށް ނިންމާފައި ވަނީ އެކަމާ މެދުގިނަ ވިސްނުންތަކެއް ވިސްނައި ކުރެވުނު ގިނަ މަޝްވަރާތަކަކަށް ފަހުއެވެ. އަދި ދެމަފިރިންގެ ގޮތުގައި ދެމީހުންނަށް އިތުރަށް ކުރިއެރުން ނެތް ކަމަށް ބިލް އާއި މެލިންޑާ ވަނީ ބުނެފައެވެ. އަދި މީގެ ސަބަބުން އާއިލާގެ ދިރިއުޅުމަށް އަންނާނެ ބަދަލުތަކަށް ހޭނުމަށް ނަގާނެ ދުވަސްތަކުގައި އެދެމީހުންގެ ޕްރައިވެސީއަށް އިޚްތިރާމު ކުރާނެ ކަމަށް އުންމީދުކުރާ ކަމަށް ވަނީ ބުނެފައެވެ.\nކައިވެނި ނިމުމަކަށް އައި ނަމަވެސް ބިލް އެންޑް މެލިންޑާ ގޭޓްސް ފައުންޑޭޝަންގެ މަސައްކަތްތައް އެކުގައި ކުރާނެ ކަމަށާއި މި ވޭތުވެދިޔަ 27 އަހަރުގެ ތެރޭގައި އެކުގައި ގިނަ ކަންތަތަކެއް ހާސިލްކުރެވިފައިވާ ކަމަށް ވަނީ ބުނެފައެވެ.\nބިލް އާއި މެލިންޑާ އެންމެ ފުރަތަމަ ދިމާވެފައި ވަނީ 1980ގެ ތެރޭގައި މެލިންޑާ ބިލްގެ މައިކްރޯސޮފްޓް ކުންފުންޏާ ގުޅުމުންނެވެ. އަދި 1994 ވަނަ އަހަރު ދެމީހުން ކައިވެނިކޮށްފައިވާއިރު، ދެ މީހުންގެ ތިން ދަރިން ތިބެއެވެ.\nބިލް ގޭޓްސް މެލިންޑާ ގޭޓްސް


ކޯލިޝަން ކެންޑިޑޭޓަށް ތާއީދުކުރުމަށް ޢަލީ ސިރާޖު ނިންމައިފި — Ihavandhoo.com\nކޯލިޝަން ކެންޑިޑޭޓަށް ތާއީދުކުރުމަށް ޢަލީ ސިރާޖު ނިންމައިފި\n30 ޖެނުއަރީ 20142މަހްމޫދު ޢަލީ\nރިޔާސީ އިންތިޚާބު 2013ގެ ފުރަތަމަ ބުރުގައި މާލޭގައި ބެހެއްޓި އިހަވަންދޫ ދާއިރާގެ ފޮށީގެ އޮބްޒަރވަރެއްގެ ގޮތުގައި ސިރާޖު (ކަނާއަތުން ފުރަތަމައަށް) ހަރަކާތްތެރި ވަނީ / ފޮޓޯ: އިހަވަންދޫޑޮޓްކޮމް ފައިލް\nމާޗް މަހު ބާއްވާ ރައްޔިތުންގެ މަޖިލީހުގެ އިންތިޚާބުގައި އިހަވަންދޫ ދާއިރާއަށް ކުރިމަތިލައްވާ ކޯލިޝަން ކެންޑިޑޭޓަށް ތާއީދުކުރުމަށް ޢަލީ ސިރާޖު ނިންމައިފިއެވެ.\nރައްޔިތުންގެ މަޖިލީހުގެ އިންތިޚާބުގައި ވާދަކުރުމާ ގުޅޭގޮތުން ނިންމި ނިންމުން ހާމަކުރުމަށް ޢަލީ ސިރާޖު ރޭ ނެރުނު ބަޔާނުގައި ވަނީ ދިވެހި ގައުމުގެ މަސްލަހަތު އޮތީ މިހާރުގެ ސަރުކާރު ބާރުވެރިކަމާއެކު ހިންގުމުގެ ފުރުސަތު ދިނުމުގައި ކަމަށް އޭނާ ދެކޭކަމަށެވެ.\n"ސަރުކާރު ފުރިހަމައަށް ހަރަކާތްތެރިވެ، ރައްޔިތުން އެދޭ ތަރައްގީއާއި ކުރިއެރުން ގައުމަށް ގެނެސްދެވޭނީ ރައްޔިތުންގެ މަޖިލީހުގެ ތަނަވަސް އަޣުލަބިއްޔަތެއް ސަރުކާރު ކޯލިޝަނަށް ލިބިގެންނެވެ. އެމްޑީޕީއަށް މަޖިލީހުގެ އަޣުލަބިއްޔަތު ލިބިއްޖެނަމަ، ދެންވެސް ފެނިގެންދާނީ ޖެއްސުންކުރުމާއި ސަރުކާރު ހިންގުމަށް ދަތިކުރުމުގެ އަމަލުތަކެއް ކަމުގައި ތަޖުރިބާއިން އަންގައި ދެއެވެ" ސިރާޖުގެ ބަޔާނުގައިވެއެވެ.\nސިރާޖުގެ ބަޔާނުގައި އިތުރަށް ބުނެފައިވަނީ، ކޮންމެ ޕްރައިމަރީއެއްގައިވެސް އުފެދޭ ވާދަވެރިކަމުގެ ތެރެއިން ބައިބައިވުމަށް ފުރުސަތު ހުޅުވޭކަމަށް އޭނާ ދެކޭކަމަށެވެ. އަދި އިންތިޚާބު މިހާ ގާތްވެފައި ވަނިކޮށް، ޕްރައިމަރީއެއް ބާއްވައިފިނަމަ، އުފެދިގެންދާނެ ވާދަވެރިކަމާއި ބައިބައިވުން ހައްލުކުރުމަށް އޮތް ވަގުތުކޮޅު ކުޑަކަމަށާއި، އިހަވަންދޫ ދާއިރާފަދަ ވާދަވެރިކަން ބޮޑު ދާއިރާއެއްގައި އެއީ ސަރުކާރު ކޯލިޝަނަށް އިހަވަންދޫ ދާއިރާގެ ގޮނޑި ގެއްލުމަށް އޮތް ފުސަތެއް ކަމުގައި ދެކޭކަމަށްވެސް އޭނާގެ ބަޔާނުގައިވެއެވެ.\n"އެހެންކަމުން އަޅުގަނޑުގެ އަމިއްލަ މަސްލަހަތަށް ވުރެ ރަށާއި ދާއިރާއާއި ގައުމުގެ މަސްލަހަތު އިސްކޮށް، މިގޮނޑި ސަރުކާރު ކޯލިޝަނަށް ގެއްލިދާނެފަދަ އެއްވެސް ފުރުސަތެއް އަޅުގަނޑުގެ ފަރާތުން ދޭން ބޭނުން ނުވާތީ، ޖުމްހޫރީ ޕާޓީގެ ޕްރައިމަރީގައި އަޅުގަނޑު ވާދަ ނުކުރާނެކަން ދާއިރާގެ އެންމެހައި ލޮބުވެތި އަޚުންނާއި އުޚުތުންގެ އަރިހުގައި ދަންނަވަމެވެ." ސިރާޖުގައި ބަޔާނުގައިވެއެވެ.\nޢަލީ ސިރާޖުގެ ބަޔާނުގައި އިތުރަށް ބުނެފައިވަނީ ސަރުކާރު ކޯލިޝަނުގެ ފަރާތުން ކޮންމެ ބޭފުޅަކު ވަޑައިގެންނެވި ނަމަވެސް އެބޭފުޅަކަށް ދެވެން އޮތް އެހީތެރިކަމާއި އެއްބާރުލުން ދޭނެކަމަށެވެ.\n"އަޅުގަނޑަށް ތާއީދުކުރުން މަތީ ދެމިތިއްބެވި އެންމެހާ ބޭފުޅުން އަޅުގަނޑުގެ މިނިންމުން ބަލައިގަނެ، ސަރުކާރު ކޯލިޝަނުގެ ކެންޑިޑޭޓް ހޮއްވެވުމުގެ މަސައްކަތުގައި ފުރިހަމައަށް ބައިވެރިވެ ދެއްވުން އެދެމެވެ." ބަޔާން ނިންމާލަމުން ބުނެފައިވެއެވެ.\n↵ މަޖިލިސް އިންތިޚާބު 2014, ޕީޕީއެމް ކޯލީޝަން, ޕީޕީއެމް އިހަވަންދޫ, ޖޭޕީ އިހަވަންދޫ\nކާމިޔާބު ނުވާނެކަން އިނގޭއިރު ބޮޑުހަރަދެއްކޮށްގެން ބައިވެރިވުމަކީ ބޭކާރުކަމެއް!\n– 30 ޖެނުއަރީ 201423\nމީނަ ދެންމީ މަޖިލީސް ޖަލްސާތައް ބަލާމީހެއްބާވައޭ ހިތަން އެބައަރާ މީނަޔަކަށް ނުފެނޭބާ އަންނި ސަރުކާރަށް ޖެއްސުންކުރި ބައިގަނޑު؟ މީނަދެންމީ މީހަކަށް ތާއީދުކުރަން ކާކު؟ ކައުންސިލް އިންތިހާބުގައި މީނަގެ ކޮށްކޮ ވެސްކެޓީ. ހަަހަހަހަހަހަހަހައް!\n–4ފެބުރުއަރީ 201400


SunOnline: Heylevunee halheykuge adah, dhen ivunee ehcheh govi adu\nހޭލެވުނީ މީހަކު ހަޅޭއްލަވާ އަޑަށް، ދެން އިވުނީ އެއްޗެއް ގޮވި އަޑު\nޢާލިމް އަބްދުއްލަތީފް 31 Aug 2021, 18:01\n"ސޯފާގަައި ނިދިފަ އޮއްވާ މީހަކު ހަޅޭއްލަވާ އަޑަށް ހޭލެވުނީ. އޭރު ރޯވި ކޮޓަރީގައި އުަޅޭ އަންހެން މަންޖެ އެބަ ބުނޭ ރޯވެއްޖޭ ކޮޓަރީގައި. އެ ވަގުތު ކަރަންޓު ގޮސްފި މުޅި ގެއިން" މިއީ ރޭ ހުޅުމާލޭ 147 ނަންބަރު ފްލެޓުގައި ހިނގައިދިޔަ އަލިފާނުގެ ހާދިސާ އެގޭގައި އުޅޭ މީހަކު ސިފަކޮށްދިން ގޮތެވެ.\nއެ ދަނޑިވަޅު އޭނާއަށް ވެސް މާ ގިނަ ވަގުތެއް ނުލިބުނެވެ. އެ ވަގުތު އޭނާގެ ސިކުނޑި ވެސް ހާސްކަމަކަށް ދިޔައެވެ. އެންމެ ފުރަތަމަ ވެސް އޭނާއަށް އެ ހިސާބުން ވިސްނާލެވުނީ ރޯވި ކޮޓަރީގެ ކުރިމަތީގައި ހުރި އޭނާގެ ކޮޓަރީގައި އޭނާގެ އަންހެނުންނާ ދަރިފުޅު ތިބިކަމެވެ.\nއެހެންކަމުން އޭނާ ވަގުތުން އަވަސްވެގަތީ އޭނާގެ އަންހެނުންނާއި އަށް އަހަރުގެ ލޯބިވާ ދަރިފުޅު ސަލާމަތް ކުރެވޭތޯއެވެ. ވަގުތުން ކޮޓަރިއަށް ގޮސް އެއްވެސް މުދަލެއް ސަލާމަތް ކުރަން ނޫޅެ އޭނާ ބެލީ އަންހެނުންނާއި ދަރިފުޅު ގެއިން ބޭރަށް ނެރެވޭތޯއެވެ.\n"އެެމީހުންނަށް ގޮވާފަ ބުނެފިން މިއޮތީ ރޯވެފައޭ އަވަހަށް ނުކުންނާށޭ. ދެން އަވަހަށް ހުޅު ހިފުމުގެ ކުރިން އެ މީހުން ނެރުނީ" ކަނު އަނދިރީގައި އަންހެނުންނާއި ދަރިފުޅު ސަލާމަތް ކުރަން އުޅުނު ގޮތް އޭނާ ކިޔައިދިނެވެ.\nރޭގެ ހާދިސާގައި އެޕާޓްމަންޓަކަށް ވީ ގެއްލުން -- ސަން ފޮޓޯ\nރޯވި ކޮޓަރީގައި ދިިރިއުޅުނު ދެމަފިރިން "ސަން"އާ ވާހަކަ ދައްކަމުން ބުނީ ވީ ގޮތެއް ނޭނގޭ ކަމަށާއި ކުއްލިއަކަށް އިވުނީ އެއްޗެއް ގޮވި އަޑު ކަމަށެވެ.\n"ނިދިފަ އޮއްވާ ކަރަންޓު ދިޔައީމަ ހޭލެވުނީ. އެވަގުތު އިވުނީ ކުއްލިއަކަށް ބާރުގަދަ އަޑެއް. ހުޅު ހިފުމުގެ ކުރިން ކިރިޔާ ސަލާމަތުން ނުކުމެވުނީ" ތަޖުރިބާތައް ހިއްސާކުރަމުން އޭނާ ކިޔައިދިނެވެ.\n"ސަން"އަށް އެނގިފައިވާ ގޮތުގައި ރޭގެ ހާދިސާގައި ހުޅު ހިފީ އެ ކޮޓަރީގައި ހުންނަ އޭސީގެ ގޭސްފުޅި ގޮވުމުގެ ސަބަބުންނެވެ.\nއެ ގޭގެ ތިން ކޮޓަރީގައި މީހުން ދިރިއުޅޭއިރު ރޯވި ކޮޓަރީގައި އުޅެނީ ދެމަފިރިއަކު އެކަންޏެވެ. އަދި އަނެއް ކޮޓަރީގައި ވެސް އާއިލާއެއް އުޅެއެވެ.\nރޭގެ އަލިފާނުގެ ހާދިސާގައި 127 ނަންބަރު ފްލެޓުގެ 3ވަނަ ބުރިއަށް ވެސް ވަނީ ގެއްލުންވެފައެވެ. ނަމަވެސް އެއްވެސް މީހަކަށް މި ހާދިސާގައި ގެއްލުންވެފައެއް ނުވެއެވެ.\nއަލިފާނުގެ ހާދިސާގައި އެޕާޓްމަންޓަކަށް ވީ ގެއްލުން -- ސަން ފޮޓޯ\nމި ހާދިސާގައި އެގޭގެ ދެވަނަ ބުރީގެ ދެ އެޕާރޓްމަންޓަށާއި އެ ދެ އެޕާޓްމަންޓުގެ މަތިން ތިންވަނަ ބުރީގެ ދެ އެޕާޓްމަންޓަށް ވެސް ވަނީ ގެއްލުންވެފައެވެ.\nމި ހާދިސާއާ ގުޅިގެން ނޭޝަނަލް ޑިޒާސްޓާ މެނޭޖްމަންޓުން ވަނީ ދެ އާއިލާއެއްގެ 13 މީހަކަށް ވަގުތީ ހިޔާ ހަމަޖައްސައިދީފައެވެ. މިފަދަ ހާދިސާތަކުގައި ލިބޭ ގެއްލުންތަކުގެ އެސަސްމަންޓު ހެދުމަށްފަހު އެ ގެއްލުންތަކަށް ބަލައި އާއިލާތަކަށް އެހީގެ ގޮތުގައި ވަކި އަދަދަކަށް ފައިސާ ދެއެވެ.


Gavaaidhaa hilaafah ulheythaa 10 aharu, zinmaa naganee kaaku?\nރިޕޯޓު - ގަވާއިދާ ހިލާފަށް އުޅޭ ބިދޭސީން\nގަވާއިދާ ހިލާފަށް އުޅޭތާ 10 އަހަރު، ޒިންމާ ނަގަނީ ކާކު؟\nއޭނާ ބުނީ ރާއްޖެ ގެނައި އެޖެންޓު ''ފިލީ'' ކަމަށް\nކ. މާލެ 20 އޮކްޓޯބަރ 2019 | އާދީއްތަ 00:18 14,851\nޝަފީގުލް އިސްލާމް - ރާއްޖެއެމްވީ\nބިދޭސީންގެ މައްސަލަ ހައްލު ކުރުމަށް ސަރުކާރުގެ އެކި މުއައްސަސާތަކުން އަތުކުރި އޮޅާލާފައިވާއިރު, ބިދޭސީން ގާނޫނާއި ގަވާއިދުގެ އިމުގެ ތެރެއަށް ވެއްދުމުގެ ގޮތުން އިކޮނޮމިކް މިނިސްޓްރީން ކުރިޔަށް ގެންދަން ފެށި ޕްރޮގްރާމް ވެގެން ގޮސްފައިވަނީ މިހާތަނަށް ރާއްޖޭގެ ސަރުކާރަކުން ބިދޭސީންގެ މައްސަލަތައް ހައްލު ކުރަން އެޅި އެންމެ ބޮޑު އެއް ފިޔަވަޅަށެވެ.\nއިކޮނޮމިކް މިނިސްޓްރީގެ ބޭރުގައި ދަމާލި ކިޔޫތައް ގަލޮޅު ސްޓޭޑިއަމް އަށް ބަދަލު ކުރަން ޖެހުނީ ރަޖިސްޓްރީ ކުރަންދާ ބިދޭސީގެން އަދަދު އިތުރުވުމެންނެވެ. އެގޮތުން ކޮންމެ ހޮނިހިރު ދުވަހަކު ގަލޮޅު ދަނޑު ސަރަހައްދު އޮންނަނީ ބިދޭސީންތަކުން ފުރާލާފައެވެ.\nރަޖިސްޓްރީ ކުރުމުގެ ފުރުސަތު ހެނދުނު 07:30 ހުޅުވާލުމާއެކު ސްޓޭޑިއަމްގެ ސިޑިތައް ފުރާލަނީ، މިއިން ދުވަހަކު ބަޔަކު ފުޓްބޯޅަ މެޗެއް ވެސް ބަލަން ނުވަންނަ ވަރަށްވުރެ ގިނައިންނެވެ.\nމުޅި ދުވަސް އެތަނުގައި ހޭދަކުރާއިރު، ބައެއް ބިދޭސީން ކެއިން ބުއިމުގެ އިތުރުން ނަމާދުވެސް ކުރަނީ ދަނޑުގެ ތެރޭގައެވެ. ރާއްޖެ.އެމްވީ އަށް މައުލޫމާތު ދެއްވަމުން ދަނޑުގައި ހަރަކާތްތެރިވަމުން ދިޔަ އިކޮނޮމިކް މިނިސްޓްރީގެ އެސިސްޓެންޓް ޑިރެކްޓަރ ޒުބާނާ އިބްރާހިމް ވިދާޅުވީ، ''ރެގިއުރަލައިޒޭޝަން ޕްރޮގްރާމްގެ'' ދަށުން މި ހަފްތާގެ ހޮނިހިރު ދުވަހަކީ ރަޖިސްޓްރީ ކުރުމަށް އެޕޮއިންޓްމަންޓް ދޫކުރުމުގެ މަސައްކަތް ގަލޮޅު ދަނޑުގައި ކުރިޔަށް ގެންދާ ދެވަނަ ދުވަސް ކަމަށެވެ.\nގާނޫނީ އިމުގެ ތެރެއަށް ވަންނަން ބޭނުންވާ ބިދޭސީންނަށް އެޕޮއިންޓްމެންޓް ހެއްދުމުގެ ފުރުސަތު މި މަހުގެ ފަސްވަނަ ދުވަހު ހުޅުވާލިއިރު، ޒުބާނަ ވިދާޅުވީ، އެ ދުވަހު 3000 އަށް ވުރެެ ގިނަ އެޕޮއިންޓްމެންޓްތައް ހެއްދިފައިވާ ކަަމަށެވެ. އޭނާ ވިދާޅުވީ، ހޮނިހިރު ދުވަހު 4000 އަށް ވުރެ ގިނަ އެޕޮއިންޓްމެންޓް، ދަނޑުގައި ހުންނަ އެ މިނިސްޓްރީގެ ރެގިއުލަރައިޒޭޝަން އޮފީހުން ހެއްދިފައިވާ ކަަމަށެވެ. އެތަނުގައި އިކޮނޮމިކް މިނިސްޓްރީގެ 50 ވަރަކަށް މުވައްޒަފުން ހަރަކާތެރިވަމުން ދެއެވެ.\nޒުބާނަ ވިދާޅުވީ، ރެޖިސްޓްރީ ކުރަން އަންނަ ފަރާތްތަކަށް އެޕޮއިންޓްމެންޓް ޔަގީންވި ކަމުގެ މެސެޖެއް ފޯނަށް ފޮނުވާ ކަމަށެވެ.\nމިކޮޅަށް ކުރިން އެޕޮއިންމެންޓް ހައްދާފަ ހުރި ބޭފުޅެއް އައިސްފިމަނަމަ އަޅުގަނޑުމެން ސިސްޓަމުން އެބޭފުޅާ ރެކޮގްނައިޒްވާނެ. އޯލް ރެެޑީ އެޕޮއިންމެންޓް ދީފައިއިން ކަމަށް.\n~ އިކޮނޮމިކް މިނިސްޓްރީގެ އެސިސްޓެންޓް ޑިރެކްޓަރ ޒުބާނާ އިބްރާހިމް\nޒުބާނާ ރާއްޖެ.އެމްވީ އަށް މައުލޫމާތު ދެއްްވަނީ\nބައެއް ބިދޭސީންނަކީ މީގެ ކުރިން އެތައް ފަހަރެއްގެ މަތިން ރަޖިސްޓްރީ ކުރަން ދަނޑަށް ގޮސްގެންވެސް ކިޔޫ ދިގުކަމުން ފުރުސަތު ނުލިބިފައިވާ ފަރާތްތަކެވެ.\nއެތަނުގައި ހުރި ބަންގްލަދޭޝްގެ ރައްޔިތެއް ކަމަށްވާ ޝަފީގުލް އިސްލާމް ރާއްޖެ.އެމްވީއާ ވާހަކަ ދައްކަމުން ބުނީ، އޭނާ ގަވާއިދާ ހިލާފަށް ރާއްޖޭގައި މަސައްކަތް ކުރަމުންދާތާ 10 އަހަރަށްވުރެ ގިނަ ދުވަސްވެއްޖެ ކަމަށެވެ. 2000 ޑޮލަރު އެޖެންޓަކަށް ދެއްކުމަށްފަހު ބަންގްލަދޭޝުން ރާއްޖެއައި ޝަފީގުލް، މިވީހާ ދުވަހު މަސައްކަތް ކުރަމުން އަންނަނީ ގަވާއިދާ ހިލާފަށެވެ. ޝަފީގުލް ބުނީ، އޭނަ ގެނައި އެޖެންޓު ވަނީ ''ފިލާފައި'' ކަމަށެވެ.\nފުރަތަމަ އައިއިރު ވޯކްޕާމިޓެއް ލިބުނު. އޭތި ތިން މަސް ފަހުން ވީތަނެއް ނޭނގެ. އެޖެންޓު ވިސާއެއް ނުދައްކާ. އެޖެންޓު އަހަރުމެން ގެނެސްފައި ފިލީ. އަހަރެން ރާއްޖޭގައި އުޅޭތާ ދިހަ އަހަރު ވެއްޖެ.\n~ ޝަފީގުލް އިސްލާމް\nހެނދުނު ހައެއް ޖެހިއިރު ކިޔުއަށް އެރި ޝަފީގުލް ބުނީ، މިހާރު އޭނާ އަތުގައި ޕާސްޕޯޓް އިތުރުން އެއްވެސް ކަހަލަ ލިޔެކިއުމެއް ނެތެވެ. އޭނާ ބުނީ، އެއީ އާއްމުކޮށް ބަންގްލަދޭޝް ގައި އުޅޭ އެޖެންޓުން ކަންތައް ކުރަމުންދާ ގޮތް ކަމަށެވެ. އެގޮތަށް ވަޒީފާ ދޭނެ ކަމަށް ބުނެ ގެނައި އެތައް ބިދޭސީ އަކު ވަނީ މަގުމަތީގައި ހާލުގައި ޖެހިފައެވެ. އެހެން ގަވާއިދާ ހިލާފަށް އުޅޭ މީހުން އެންމެ ގިނައިން މަަސައްކަތް ކުރަނީ މާރުކޭޓާއި ފިހަަރާތަކުގައެވެ.\nގަލޮޅު ދަނޑު ކައިރީ ބިދޭސީން ކިޔޫގައި ޖެހިފައި\nޝަފީގުލް ބުނީ، ބަންގްލަދޭޝް ގައި ހުންނަ ރާއްޖެ އެމްބަސީގެ އެއްވެސް އެހީތެރިކަމެއް ނުލިބޭ ކަމަށާއި، ބަންގްލަދޭޝް އެމްބަސީން އެހީތެރިވަނީ އެޖެންޓުންނަށް ކަމަށެވެ.\nއަމިއްލައިން އުޅޭ އެއްވެސް ބަޔަކަށް އެމީހުން އެހީއެއް ނުވޭ. ހުރިހާ އެޖެންޓުންނަށް އެމީހުން އެހީވަނީ. މަގުމަތީގައި އުޅޭ މީހުންނަށް އެމްބަސީން އެހީ ނުވަނީ ކޮމިޝަން ނުލިބޭތީ.\nޝަފީގުލް ގަވާއިދާ ހިލާފަށް މަސައްކަތް ކުރަމުން އައީ އެކި ތަންތަނުގައެވެ. މިވީ 10 އަހަރުގެ ތެރޭގައި އޭނާ ބަންގްލަދޭޝް އަކަށް ނުދެއެވެ. އޭނާ ބުނާ ގޮތުންނަމަ ގައުމަށް ދާން ބޭނުންވެގެން އިމިގްރޭޝަން އަށް ދިޔައިމަ އެމްބަސީ މެދުވެރިކޮށް ވަގުތީ ގޮތުން ދަތުރުކުރާ ލިޔުމެއް ދިނުމުން އަނބުރާ ގައުމަށް ދެވޭނެއެވެ.\nއެހެން ނަމަވެސް އެކަމުގައި އެމްބަސީން ބޮޑު އަަދަދެއްގެ ފައިސާ ނަގާކަމަށް ބައެއް ބިދޭސީން ބުނެެއެވެ. ބަންގްލަދޭޝްގެ އަށް ގޮސްފިއްޔާ އަބުރަ ނާދެވޭ ގޮތަށް ޑީޕޯޓް ކޮށްލާނެތީ، އޭނާ ބޭނުންވަނީ ގާނޫނީ އިމުގެ ތެރެއަށް ވަންނާށެވެ.\nޝަފީގު ފަދައިން، ނުވަތަ އެއަށްވުރެ ގިނަ ދުވަސް ވަންދެން ރާއްޖޭގައި ގަވާއިދާ ހިލާފަށް މަސައްކަތް ކުރާ މީހުން މަދެއް ނޫނެވެ. އެކަމަކު އަބަދުވެސް އުފެދޭ ސުވާލަކީ އެކަމުގެ ޒިންމާ ނަގަން ޖެހެނީ ކޮންބައެއްތޯއެެވެ. ގަވާއިދާ ހިލާފަށް ރާއްޖޭގައި މަސައްކަތް ކުރަން ގިނަ ފަހަރު މަޖުބޫރު ވަނީ އެމީހުން ގެންނަ އެޖެންޓް ނުވަތަ ކުންފުނިން އެމީހުންނާ ދޭތެރޭ ކަންތައް ކުރާ ގޮތުންނެވެ. ހަމަ އެކަނި ގަވާއިދާ ހިލަފާށް އުޅޭ ބިދޭސީން މައްސަަލަ ހައްލު ކޮށްގެން މިކަމެއް ހައްލެއް ނެތެވެ. ރާއްޖެއަށް ބިދޭސީން ގެންނަ ކުންފުނިތަކުން އަމަަލު ކުރަމުން އަންނަ ގޮތްވެސް ހޯދައި ބެލުން މުހިއްމެވެ.\nއުއްމީދަކީ ސަރުކާރުން މިހާރު ކުރިޔަށްގެންދާ ޕްރޮގްރާމްގެ ދަށުން މިކަމުގައި، ދާއިމީ ހައްލެއް ލިބިގެން ދިޔުމެވެ. މަސްލަހަތާއި ޒާތީ ތަހައްސުބުން ދުރުވެ، އެ ވިޔަފާރިތަކާއި ދެކޮޅަށް ފިޔަވަޅު އެޅުން ބުއްދިވެރިއެވެ.


ކޮރޯނާ ވައިރަސްއާ ގުޅިގެން ރާއްޖެ އޮތީ ހާސްވާންޖެހޭ ހާލަތެއްގައެއް ނޫން: އަމީން – Dhen.mv\nކޮރޯނާ ވައިރަސްއާ ގުޅިގެން ރާއްޖެ އޮތީ ހާސްވާންޖެހޭ ހާލަތެއްގައެއް ނޫން: އަމީން\nހަލުވިކަމާއެކު ދުނިޔޭގައި މިހާރު ފެތުރެމުން އަންނަ ކޮރޯނާ ވައިރަސްއާ ގުޅިގެން ރާއްޖެ އޮތީ ހާސްވާންޖެހޭ ހާލަތެއްގައެއް ނޫން ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nހެލްތް މިނިސްޓްރީގައި މިރޭ ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަމީން ވިދާޅުވީ ރާއްޖެއިން މިހާތަނަށް ކޮރޯނާ ވައިރަސް އަށް ޝައްކު ކުރެވޭ އަދި ބަލީގެ އަލާމާތެއް ހުރި އެއްވެސް ފަރާތެއް ފެނިފައި ނުވާ ކަމަށާއި ކޮރޯނާ ވައިރަސްއާ ގުޅިގެން ރާއްޖެ މިވަގުތު އޮތީ ހާސްވާންޖެހޭ ހާލަތެއްގައި ނޫން ކަމަށެވެ.\nނަމަވެސް މި ބައްޔަކީ ނުރައްކާތެރި އަދި ހަލުވިކަމާއެކު ފެތުރޭ ބައްޔަކަށް ވުމުން ސަރުކާރުން ކުރަންޖެހޭ ކަންކަން ކުރަމުންދާ ކަމަށްވެސް އަމީން ވިދާޅުވިއެވެ.\nމިނިސްޓަރު ވިދާޅުވީ ކޮރޯނާ ވައިރަސް ފެތުރުން ކޮންޓްރޯލް ކުރުމަށް އަޅާފައިވާ ހާއްސަ ފިޔަވަޅުތަކުގެ މައުލޫމާތު ފަތުރުވެރިކަމުގެ ދާއިރާގެ ކަމާ ގުޅޭ ބޭފުޅުންނާ ހިއްސާކުރައްވާފައިވާ ކަމަށެވެ. އަދި ކޮރޯނާ ވައިރަސްއާ ގުޅިގެން ހާމަކުރަންޖެހޭ މައުލޫމާތުތައް ޑަބްލިއުއެޗްއޯގެ މިންގަނޑާ އެއްގޮތަށް ހާމަކުރައްވާނެ ކަމަށެވެ. އެގޮތުން މިކަމުގައި ސަރުކާރަށް ދަތިތަކެއް ހުރި ނަމަ އެކަން ވެސް ހާމަކުރައްވާނެ ކަމުގައި ވިދާޅުވި އެވެެ.\nއަދި ފަރުދީ ގޮތުން ވެސް ކުރަންޖެހޭ ކަންތައްތަކެއް ހުރިކަން ފާހަގަކުރައްވަމުން އަމީން ވަނީ މި ބަލީގެ އަލާމާތްތައް ދެނެގަތުމާއި މިފަދަ ބައްޔަކުން ރައްކާތެރިވުމަށް ފަންނީ ބޭފުޅުންގެ އެހީގައި މައުލޫމާތު ހޯދުން މުހިއްމު ކަމަށްވެސް ވިދާޅުވެފައެވެ.\nމީގެ އިތުރުން ކޮރޯނާ ވައިރަސްއާ ގުޅިގެން އާންމުންގެ ތެރޭގައި ދެކެވޭ ބައެއް ވާހަކަތަކާއި ގުޅިގެން އަމީން ވިދާޅުވީ މި ބައްޔަށް ސްކްރީން ކުރުން ހަރުދަނާވާ ވަރަކަށް މީހުންނަށް ސުވާލުކުރުން އިތުރުވާނެ ކަމަށާއި ނަމަވެސް އެގޮތަށް ސުވާލުކުރަނީ ބައްޔަށް ތުހުމަތު ކުރެވިގެން ނޫން ކަމަށެވެ.\n"އެއާޕޯޓުގައި ބެހެއްޓިފައި ހުރި ކެމެރާ އިން ދެނެގަންނަނީ މީހާގެ ބޮޑީ ޓެމްޕަރޭޗާ. ބޮޑީ ޓެމްޕަރޭޗާ އަށް ބަލާފައި ފުރަތަމަ އިންވެސްޓިގޭޝަނުގެ ތެރެއިން އައިޑެންޓިފައި ކުރާނީ މި ބައްޔަށް ތުހުމަތު ކުރެވިގެން މީހާއާ ކުރަންޖެހޭ ސުވާލުތަކާއި ޓެސްޓުތައް ކުރަންޖެހޭތޯ" އަމީން ވިދާޅުވިއެވެ.\nޗައިނާގެ ވޫހާން ސިޓީގައި ފެތުރެން ފެށި މި ވައިރަހުގެ އަސަރު މިހާތަނަށް ޗައިނާގެ 1600 އަށްވުރެ ގިނަ މީހުންނަށް ކޮށްފައިވާއިރު 56 މީހަކު މިހާތަނަށް ވަނީ މަރުވެފައެވެ. ޗައިނާގެ އިތުރުން އެހެން ބައެއް ގައުމުތަކުން ވެސް މި ވައިރަހުގެ އަސަރު ހުރި ފަރާތްތަށް ވަނީ ފެންނަން ފަށާފައެވެ.